ހާސިލް ވުމަށް އެދި 11 – Esfiya – Dhivehi Vaahaka Site\nހާސިލް ވުމަށް އެދި 11\n- by 🧚Nafu✨ - 117- August 9, 2019\n”އެއޮށް ގަޑި ޖެހެނީ.. ހިނގާ ދާން..” އެކަކު އަނެކަކަށް ގެއްލިފައި ހުރި ދެމީހުންނަށް ހޭވެރިކަން ވީ ކައިޒީން ވާހަކަ ދައްކަން ފެށުމުންނެވެ. މާހިލް އަވަހަށް އެތަނުން ނުކުމެގެން ދިޔައިރު ކައިޒީން އަދި އީނާޝް ވެސް އެތަނުން ނުކުމެގެން އަވަހަށް ދިޔައީ ގަޑި ޖެހެން ކައިރިވެފައި ހުރުމުންނެވެ.\nއީނާޝް އާއި ކައިޒީން ގެއަށްއައި އިރު އެދެ ކުދިންގެ އިންތިޒާރުގައި އާރިފާ އާއި ޒިރާން ހުއްޓެވެ. އީނާޝްގެ މޫނުމަތިން އުފާވެރިކަން ފެނިގެން ދިޔައިރު ކައިޒީންގެ މޫނުމަތި ވަނީ މިލައި މޯޅިވެފައިއެވެ. އާރިފާއަށް ކައިޒީން ފެނުމާއިއެކު އަވަހަށް ކައިޒީން ގޮވައިގެން ގޭތެރެއަށްވަނެވެ. ޒިރާން އީނާޝް ގޮވައިގެން ދިޔައެއްކަމަކު އީނާޝްގެ މޫނިމަތިން ކުރިން ފެންނަމުން ދިޔަ އުފާވެރިކަމެއް ނުފެނެއެވެ. ގޭތެރެއަށް ވަނެފައި އީނާޝްގެ ޕޭޕާރުތައް ޒިރާން އަތުލިއެވެ. އަދި ކޮންމެ ޕޭޕަރެއް ވެސް ވަކި ވަކިން ބެލިއެވެ. ދެ މާއްދާއިން ސަތޭކަ ހޯދާފައި ވާއިރު ދެން ހުރި މާއްދާތަކުން ވަނީ ނުވަދިހައިން މަތި ހޯދާފައިއެވެ. އީނާޝް ހޯދި ކާމިޔާބީއަށް ޒިރާން ވަރަށް ފުރިހަމައަށް މަރުހަބާ ކިޔެވެ. ނަމަވެސް އޭގެ ބަދަލުގައި އީނާޝް ޒިރާން އަތުން ޕޭޕަރުތައް އަތުލާފައި ގޮސް ކޮޓަރިއަށް ވަނީއެވެ. ޒިރާން ދެފަރާތަށް ބޯހޫރުވާލައިފައި ދެން ދިޔައީ ކައިޒީން ކައިރިއަށެވެ.\nކައިޒީންގެ ހާލަކީތޯއެވެ. އާރިފާގެ ކޮޑުގައި ބޯއަޅައިލައިގެން އޮވެ ހުއްޓާނުލައި ރޮނީއެވެ. ކައިޒީން ރޯތަންފެނި ޒިރާން އަވަހަށް ގޮސް ކައިޒީންގެ ޕޭޕަރުތައް ބެލިއެވެ. ފާސްވެފައި ވަނީ އެންމެ ދެ މާއްދާއިންނެވެ. ދެން ހުރި މާއްދާތަކުން ވަނީ ފެއިލް ވެފައިއެވެ. ”ދަރިފުޅާ.. ބައްޕަ ބުނީމެއްނު އޭރުވެސް ފޮތް ކިޔާށޭ.. އެކަމަކު ދަރިފުޅު ގޮތްދޫނުކުރީމަ ވީ ގޮތް ތީ.. ބަލައި އެންމެ ދެ މާއްދާއިން ފާސް ވެފަ.. އެންމެ މުހިންމު އަހަރެއްނު މީ.. މީ ނުލާހިކު ރަނގަޅަށް ކިޔަވަން ޖެހޭ އަހަރެއް.. ބަލާ އީނާޝް.. ހުރިހާ މާއްދާއަކުން ނުވަދިހައިން މަތި.. ދެ މާއްދާއިން ސަތޭކަ.. ދަރިފުޅު ޖެހޭބަ ދޯ އެވަރަށް މަސައްކަތް ކުރަން.. މޮކް އެގްޒާމްގަ ފާސް ނުވެއްޖާ ދަރިފުޅު ދެން މަސައްކަތް ކުރަން ޖެހޭނީ ބައްޕަގެ ފިހާރައިގަ.. ސުކޫލަކަށް ނުފޮނުވާނަން.. ނުކިޔަވާ ކުދިން ސުކޫލަށް ދިޔުމުގެ ބޭނުމެއް ނެތެންނު.. ” އާރިފާއަށް އީނާޝްއަށް ލިބުނު ނަތީޖާ އެނގުމުން ފާޑަކަށް އަނގައަށް ވައްތަރެއް ޖައްސާލިއެވެ. އަދި ހިތުން ދިޔައީ އީނާޝްއަށް ކުދި ކިޔަމުންނެވެ. ”ދެން ބައްޕާ… އަޅުގަނޑު ދެން ކިޔަވާނަމޭ.. އަޅެ އެހެން ނުހަދައްޗެ އިނގޭ ބައްޕާ.. އަޅުގަނޑު ކިޔަވައިގެން މޮޅުވެއްޖާ ބައްޕަ ޖެހޭނެ އަޅުގަނޑަށް ހަދިޔާއެއް ދޭން.. އޯކޭ..” ”އަދިވެސް ބައްޕަގެ ކައިޒީން ބޮޑެއް ނުވޭ ދޯ.. މައްސަލައެއް ނޯންނާނެ.. ބައްޕަ ދަރިފުޅަށް ދަރިފުޅު ބޭނުން އެއްޗެއް ދޭނަން އީނާޝް އެހޯދި ކަހަލަ ނަތީޖާއެއް ދެން ފަހަރަކުން ގެނެއްސިއްޔާ..” ކައިޒީންގެ ހުންނަ މައުސޫމް ކަމުން ޒިރާން ކައިޒީން ދެކެ ނުހަނު ބޮޑަށް ލޯބިވެއެވެ. އާރިފާވެސް ކައިޒީންގެ ހުންނަ ޅަ ކަމުން މަޖާވެފައި ހުއްޓެވެ. ނަމަވެސް އާރިފާގެ ހަށިގަނޑުގައި އަދަމުން ދިޔަ އަލިފާންގަނޑު އެނގޭނީ ފަހެ ކާކަށް ހެއްޔެވެ. އެ ސިކުނޑީގައި ރާވަމުން ދާ މޮޅެތި ކަންތައްތައް އެނގޭނީ ކިހިނަކުން ހެއްޔެވެ.\nއާރިފާ ކައިޒީންގެ ގާތުގައި ކުޑައިރުކޮޅަކު ހުރުމަށްފަހު ކައިޒީންގެ އެދުމުގެ މަތިން އީނާޝް ގާތަށް ދިޔައެވެ. އޭރު އީނާޝް ނަމާދުކޮށްގެން ފާބަނީއެވެ. އާރިފާ ދިޔަ ގޮތަށް ގޮސް އީނާޝްގެ ޕޭޕަރުތައް ބެލިއެވެ. ”ތެދެކެވެ. ޒިރާން އެބުނީ ތެދެކެވެ. އަހަރެންގެ ދަރިފުޅު ހާދަ މޮޅެވެ.” އާރިފާއަށް ޕޭޕަރުތައް ފެނުމުން ބަޔާން ކުރަން ދަތި އުފަލެއް ލިބިގެން ދިޔައެވެ. ނަމަވެސް އޭގެ ދެވަނަ ސިކުންތުގައި އާރިފާގެ ސިކުނޑި ޝައިތާނާގެ ނުބައި ވަސްވާސްތަކުން ވަނީ ފުރާލައިފައެވެ. ”ނޫން އާރިފާ.. އެއީ އަދި މޮޅުވީއެއް ނޫން.. އެއީ އަދި ދެއްކުން.. ކަލޭ ތިހާ ނަފްރަތު ކުރާ މީހެއް ކުރި މަސައްކަތުން ތިހާ އުފާ ތިވަނީ ކީއްވެ.؟. އެއީ ކަލޭ ނަފްރަތު ކުރާ އީނާޝް އޭ.. އީނާޝްއަށް ހައްގު ވާނީ ކަލޭގެ ނަފްރަތު.. ހަަމައެކަނި ނަފްރަތު.. އެ އީނާޝްއާ ހެދި އެއްނު ކަލޭއަށް ސޮބާހުގެ މުދާގަނޑުވެސް ނުލިބުނީ.. އެހެންވީމަ އީނާޝްއަކީ ހަމައެކަނި ނަފްރަތު ލިބުން ހައްގު މީހެއް..” އީނާޝް ހީކޮށްގެން ހުރީ އީނާޝްއަށް ލިބުނު ނަތީޖާ އިނގުމުން އާރިފާ އައިސް އޭނާއަށް މަރުހަބާ ކިޔާނެކަމަށެވެ. ނަމަވެސް އޭގެ ބަދަލުގައި އާރިފާ އީނާޝްއަށް ކަޅިއަޅާލައިފައި އެތަނުން ނުކުމެގެން ދިޔައީއެވެ. އީނާޝްއަށް ލިބުނީ ބަޔާން ކުރަންވެސް ދަތީ ހިތާމައެކެވެ. ވަގުތުން އެދެލޯ ފުރިގެން ދިޔައީ ކަރުނައިންނެވެ. އެ ހުދު ދެ ލޯ ވަގުތުން ރަތް ވެގެން ދިޔައެވެ.\nމާޔޫސްކަމާއި އެކު ޕޭޕަރުތައް ހިފައިގެން އައި ނަބާހުފެނި ސޮބާހުގެ ހިތް ދިޔައީ ނުތަނަވަސްވަމުންނެވެ. ނަބާހު އައި ގޮތަށް އައިސް ސޮބާހުގެ ގައިގައި ބައްދާއިގަނީއެވެ. އަދި ސޮބާހު ނަބާހު ދުރުކުރުމުން ސޮބާހުގެ އަތަށް ޕޭޕަރުތައް ދިނެވެ. ވަކިވަކިން ޕޭޕަރުތައް ބަލަމުން ދިޔަ ސޮބާހުގެ މޫނުމަތިން ކުރިން ފެންނަމުން ދިޔަ ނުތަނަވަސްކަމެއް މިހާރު ފެންނާކަށް ނެތެވެ. ”ނަބާހޫ.. ކިރިޔާނުން ހިތް ނުހުއްޓުނީ.. ބަލާބަލަ ހުރިހާ މާއްދާއަކުން ފާސްވެފަ.. އަދިއެވެސް ނުވަދިހައިން މަތި.. ބަލާބަލަ އެކްޓް ކުރަންވެސް މޮޅޭ ދޯ.. ފިލްމު ކުޅެން ގެންދަންވީ.. ބައްޕަ ވަރަށް އުފާވޭ ދަރިފުޅު އަބަދުވެސް ބައްޕަ އުފާވާނޭ ކަހަލަ ނަތީޖާއެއް ހޯދާތީ.. ބައްޕަ ދަރިފުޅުގެ ކިޔެވުމަށް އެހައި އަޅާނުލިޔަސް އަބަދުވެސް ދަރިފުޅު ކިޔަވައިގެން މޮޅު ކުއްޖަކަށް ވޭތޯ ދުއާ ކުރަން.. ދަރިފުޅާ މެދު ވަރަށް ގިނަ ފޮނި އުންމީދު ތަކެއް ކުރަން.. މިއަދު ދަރިފުޅު ތިދަނީ ބައްޕަގެ އުންމީދުތައް ހާސިލް ކޮށްދެމުން.. ދަރިފުޅާ މަރުހަބާ..” ނަބާހުއަށް ހުރީ އުފަލުން ގޮސް ރޮވެން ކައިރިވެފައިއެވެ. ބުނާނެ އެއްޗެއް ވެސް ނަބާހުއަކަށް ނޭނގުނެވެ.\n”ދައްތާ.. ދައްތާ..” ކައިޒީން ޖަންނައަށް ނުހަނު ބާރަށް ގޮވަމުން ދިޔައެވެ. ގޭތެރޭގައި މީހުން ގިނަ ކަމުން ކައިޒީންއަށް ޖަަންނަ ނުވެސް ފެނުނެވެ. އެދުވަހަކީ އީނާޝްގެ އުފަންދުވަސް ކަމުން އެންމެންވެސް އެއްވެސް ވަރުބަލި ކަމެއްނެތި އުޅެމުން އެދަނީ ކައިޒީންގެ އުފަންދުވަސް ވަރަށް ކުލަގަދަކޮށް ބޭއްވޭތޯއެއްވެ. އެކަމުގައި އެންމެ ކުރީގައި ހުރީ އާރިފާއެވެ. އާރިފާދޭ އިރުޝާދާ އެއްގޮތަށް ހުރިހާ ކަމެއްވެސް ދިޔައީ ބަރާބަރަށް ކުރެވެމުންނެވެ. ”ނަޝްވާއްތާ.. ކޮބާތަ ދައްތަ.. މިހާރު ހޯދާ ހޯދާ ވަރުބަލި ވެއްޖެ..” ކައިޒީން ނަޝްވާއާ ވާހަކަ ދައްކަމުން ދިޔައިރު މާ ނޭވާ ލެވެއެވެ. މުޅި މީހަވެސް ވަނީ އުދާސްވެފައިއެވެ. ”ދަރިފުޅާ.. އެހެރީނޫންތަ ދައްތަ.. ލޮލެއްތަ ތީނީ.. އެހެންޏާ ފެހެ.. ކައިރީގަ ހުރިއިރުވެސް ހޯދާބަ ވިޔަ..” ތެދެކެވެ. ކައިޒީން ޖަންނަ އެހޯދަނީ ކޮޑު އޮތް ފުރޯ ވަލުން ހޯދާގޮތަށެވެ. ގަތް ލަދުން ކައިޒީން އަވަހަށް މޫނުގައި އަތް އަޅައިލިއެވެ. އޭރު ކައިޒީންގެ ދެ ކޮލަށް ވަނީ ޖަންބު ކުލަ އަރާފައިއެވެ. ”ސާބަހޭ ދަރިފުޅާ.. ދައްތަ ހަމަ މިހުންނަނީ ދަރިފުޅަށް ދައްތަ ފެނޭތޯ ހަމަ ނުގޮވަން.. އަޖައިބެއް ފަހެ ނުވާނެތަ މީހަކު.. ދަރިފުޅު ކައިރީގަ ދައްތަ ހުރިއިރުވެސް… ހެހެހެ…” ޖަންނައަށް ހިންޏާ ހެދި ވާހަކަވެސް ދެއްކުން ވީ އުނދާގޫ ކަމަކަށެވެ. ނަޝްވާވެސް ބަނޑުގައި އަތް އަޅައިގެން އިނެ ހަމަ ހެނީއެވެ. ”އެޔެއް ނޫނޭ.. ކީއްކުރަންތަ ތި ވަރަކަށް ތި ހޯދަނީ؟.. ތަނެއްގާ ރޯވީތަ؟” ”ތަނެއްގައި ރޯނުވިއްޔާ ދެރައެއްނު.. ދައްތަ މި ހޯދަނީ އަޅުގަނޑު ހެދުން އިސްތިރި ކުރަން.. އެހެދުން ގަނޑު ބޮޑުކަމުން އިސްތިރިއެއް ނުކުރެވުން.. ދައްތަމެން ކަހަލަ މޮޅެތި މީހުންނަށް އެކަހަލަ ހެދުން އެއްޗެހި އިސްތިރި ކުރެވޭނީ.. ދެން ވެސް ހިނގާ ބަލަ.. އެހެދުން ފެނި އަނެއްކާ ނުވެއްޓެއްޗޭ އިނގޭ ދައްތާ…” ކައިޒީން ވާހަކަދައްކަމުން ދިޔައިރު ޖަންނަ އާއި ނަޝްވާ ހުރީ ބަނޑަށް ހީހީ ވަރުބަލިވެފައިއެވެ. ނަމަވެސް އެކަމެއް ކައިޒީންއަކަށް ނޭނގެއެވެ. ”އެކަމު ދަރިފުޅާ.. ދައްތަ އިސްތިރި ކޮށްދީފިކަން އިނގިއްޖާ ބައްޕަ ރުޅި އަންނާނޫން ދަރިފުޅު ދެކެ.. ތި މިހާރު ސޯޅަ އަހަރު ވިއްޔޭ.. އަމިއްލައަށް އިސްތިރި ކުރަން ދަސްކުރަން ޖެހޭނުން.. ޒިރާންވެސް އަބަދު އެކިޔަނީ ދަރިފުޅު ކައިރީ ކަންކަން ކުރަން ދަސްކުރަން.. ތިހެން އުޅެންޏާ އިންނާނެ މީހެއްވެސް ނުލިބިދާނެ އިނގޭ.. ހިނގާދާން… އެކަމު ދައްތަ އިސްތިރި އެއް ނުކޮށްދޭނަން.. އަމިއްލައަށް ޖެހޭނީ އިސްތިރި ކުރަން..” ޖަންނަ އެހެން ބުނުމާއިއެކު ކައިޒީން އަޅޭ އޭ ކިޔައި ޖަންނަ ގެ އަތުގައި ހިފައިގެން އާދޭސްކުރަން ފެށިއެވެ. ”ކޮން އަޅޭއެއް ކިޔާކަށް.. މިއަދަކު ދައްތަ އެއް އިސްތިރިއެއް ނުކޮށްދޭނަން.. އަވަސްކުރޭ އާދޭ..” ޖަންނަ ގޮތް ދޫ ނުކުރުމުން ކައިޒީންއަށް ޖެހުނީ ހަތިޔާރު ބަހައްޓާށެވެ. އިސްތިރިކުރަން ހުރެފައި އިރުކޮޅަކާ ކައިޒީން ރޯން ފަށައެވެ. އެވަރުންވެސް ޖަންނަ އިސްތިރި ކޮށްދޭކަށް ނޫޅެއެވެ.\nއީނާޝްވެސް ވަރުބަލި ކަމެއްނެތި އުޅެމުން ދިޔައީ ކެއްކުމުގަ އާއި އެކި އެކި ކަންކަމުގައިއެވެ. އާރިފާވެސް އެކަންކަމުގައި އުޅެމުން ދިޔައެވެ. ނަމަވެސް އެންމެ ފަހަރަކުވެސް އީނާޝްއާ ވާހަކައެއް ނުދައްކައެވެ.\nފިރިހެންވެރިންވެސް ހަލަބޮލި ކަމާއި އެކީ އުޅެމުން ދިޔައީ ތަން ޒީނަތްތެރި ކުރުމުގައިއެވެ. މާހިލް އާއި ޒިރާންވެސް ދިޔައީ އެކަމުގައި އެންމެ ފުރިހަމައަށް ބައިވެރިވަމުންނެވެ.\nބަރާބަރު އަށެއް ޖެހިއިރު ކައި ޓްރޭޑާރސްގެ ގޯތި ތެރެ ވަނީ އެއްކޮށް ފުރިފައެވެ. މުޅި ގޭތެރެ ދަނބު ކުލައިގެ އެކި ކަހަލަ މާ ތަކުން ޖަރީކޮށްފައި ވާއިރު ތަނުގައި ދިއްލާފައި ވަނީ ވެސް ދަނބު ކުލައިގެ ބޮތްކެކެވެ. ކައިޒީންއަށް ހުންނަން ވަކިން ތަންކޮޅެއް ހާއްސަކޮށްފައި ވާއިރު އެތަން ވެސް ވަނީ ނުހަނު ޗާލުކޮށްލާފައިއެވެ. ފާރުގައި ވަނީ ހަމަ އެކުލައިން ”ކައިޒީން އިޒް ސިކްސްޓީން” ޖަހާލައިފައެވެ. އަދި ފާރުގައި ރީތި ޑިޒައިނަކަށް މާތަށް ތަތްކޮށްފައި ވާއިރު ދެފަރާތުގައިވެސް ވަނީ ބޮޑު ދެގަސް ބަހައްޓާފައިއެވެ. އެތަން ފެންނަ ކޮންމެ މީހެއްވެސް ދިޔައީ އެމަންޒަރު ފޯނުގައި ރައްކާކުރަމުންނެވެ.\nކައިޒީން ތޯއެވެ. ފައި ފޮރުވޭ ވަރުގެ ބޮޑު ދަނބުކުލައިގެ ހެދުމެއް ލާފައި ވާއިރު ކައިޒީންގެ ރީތިކަން ދެގުނައެވެ. ހެދުމުގެ މޭމަތީގައި ހުދުކުލައިގެ އެސްތަކަކުން ޖަރީކޮށްފައި ވާއިރު އަތްވަނީ ހަމަ އެކުލައިގެ ލޭސްފޮތި ބޭނުންކޮށްގެން ހެދުން ފުރިހަމަ ކޮށްލާފައިއެވެ. ހެދުމުގެ ބަޑުން ތިރިވަނީ ވައްތިރިއެއް ގޮތަށް ނުހަނު ބޮޑަށް ފުޅާކޮށްފައިއެވެ. ފަސްބާއިގައި އެސްތައްވަނީ އުކާލެވިފައިވާ ގޮތަކަށް ތަތްކޮށްފައިއެވެ. ކައިޒީންގެ ފަން އިސްތަށިގަނޑު ވަނީ މައްޗަށް ވާ ގޮތަށް ބޮޑު ހުޅިއެއް ޖަހާލައިފައި ކުރު އިސްތަށިތައް ނިތްކުރިމައްޗަށް ވައްޓާލައިފައިއެވެ. އެހެންކަމުން ކައިޒީންގެ ރީތިކަމަށް ތަޢުރީފުކޮށް ނިމޭހާ ނުވާނެވެ. ފިރިހެން ކުދިން ހިތްތައް ހަމަގާމުވެސް ކައިޒީން އަތުލާނެކަން ހަމަ ގައިމެވެ. މޫނުގައި ކުޑަ މޭކަޕެއް ކޮށްފައި ވީ ނަމަވެސް އެ ދޮން މޫނު ދަނީ ދަނބު ކުލައިގެ އަލީގައި ވިދަމުންނެވެ.\nކޮންމެ މީހަކުވެސް އައިސް ދަނީ ކައިޒީންއަށް ތައުރީފުގެ ބަސްތައް އޮއްސަމުންނެވެ. އެއްބައިމީހުން ކައިޒީން އާއި އެކީ ނަފްސީ ނަގާއިރު އެނެއްބައި މީހުން ދިޔައީ ކައިޒީން އާއި އެކީ ފޮޓޯ ނަގަމުންނެވެ. އެންމެން ދިޔުމުން ކައިޒީންމެން ދެން އުޅުނީ ކޭކު ފެޅުމުގައި އާއި އާއިލާ ފޮޓޯ ނެގުމުގައިއެވެ. ހުރިހާ އަންހެނުން ވަނީ ދަނބު ކުލައިގެ ހެދުމެއް ލާފައިއެވެ. އަދި ހުދު ކުލައިގެ ސްކިނީ އެއް ލާފައިއެވެ. އިސްތަށިގަނޑުވަނީ އެންމެން ވެސް އެއްގޮތަކަށް ރީތިކޮށްލާފައިއެވެ. ފިރިހެނުން ވަނީ ދަނބު ކުލައިގެ ގަމީހެއް ލާފައި ހުދު ކުލައިގެ ޖިންސެއް ލާފައިއެވެ. އެންމެން ވެސް ނުހަނު ރީއްޗެވެ. ކޭކް ފެޅި ގަޑީ ކައިޒީން ހުރީ އުފަލުން ގޮސް ހަލާކުވާ ވަރުވެފައިއެވެ. އިރުކޮޅަކާ އެތާ ހުރެ ފުންމާލައެވެ.\nފޮޓޯ ނަގަމުން ދިޔައިރު އާރިފާ މަސައްކަތް ކުރަމުން ދިޔައީ އީނާޝް ފޮޓޯ ނަގަން ނޭރުވޭތޯއެވެ. އީނާޝްވެސް އެކަމާ މާ ގަޔާވާ ހެނެއް ހިޔެއްނުވެއެވެ. ނަމަވެސް ކައިޒީންއާއި ޒިރާންގެ އެދުމުގެ މަތިން އީނާޝްއަށް ޖެހުނީ ފޮޓޯ ނަގާށެވެ. އަދި އާރިފާއަށް ޖެހުނީ ހަތިޔާރު ބަހައްޓާގެން އެތާގައި ރީތިކޮށް ހުންނާށެވެ. އެންމެން އެކީ ފޮޓޯ ނަގާ ނިންމާފައި ޕާޓީ ނިންމާލީ ބާރަޖަހަން ކައިރިވެފައި ހުއްޓައެވެ. ޕާޓީ ނިމުމުން އެންމެވެސް އަވަސްވެގަނީ ވަރުބަލިވެފައި ހުރުމުން ނިދަން ދެވޭތޯއެވެ.\nއިންތިޒާރު ކުރި ލޯބި (2)\nalhey nafu.Miah vure dhigeh nukureveynetha.Ekam vaahaka varah salhi\nAlhey Rai.. vr bodah maafah edhen kurukoh genes dheveythy.. but next part miah vure dhigukohlaanan Inge .???❤❤❤ Nd thanksalot????\nMasha allah ?varah salhi mi part vx ? whn is n3xt part ???????????….\nAwwnn???? thank u soo much dear..????? next part tomorrow Insha Allah..❤❤❤❤❤\nMiothy 11 vana Bai Vs up vefai.. alhamdulillah..??? ekam vr vr vr bodah maafah edhen bunaa dhuvahah nugenes dheveythy.. mi part Vs nafu vaany Wednesday gai submit kohfa.. ekam fridayga up mi v..????\nMi part Vs hurihaa kiyuntherinnah kamudhaane kamah hykuran.. Nd mistakes huriyyaa bunela dhinun Vs edhen..??? eyrun rangalhu kohleveyny…??????\nFahah7vana paragraph ga innaane massala eh.. eenaash ge ufan dhuvaheh noon ingey aslu.. kaizeen ge ufan dhuvas eyyi.. Ava’s kuran vegen rangalhah check nukohlevi..????\nJummah Mubarak.. haveanice day..lysm?❤????\nNext part Insha Allah tomorrow..❤❤❤???\nWow v v rythi ingey mi part vec❤❤❤..\nNext part dhigukollahchey ingey…waiting\nAwwnn???? thank u soo much jiji dear…???? Yea next part miah vure dhigu kohlaanan.. Insha Allah???? ?♥??❤?♥♥\nthnkx for writing this stry???\nAwwnn???? thank u soo much dear???? Nd ur most welcom??❤?❤❤?❤❤❤\nWoooooww ? ❤ ? ? varah reethi ? ❤ ❤\nAwwn???? thank u soo much dear..?????❤❤❤❤❤❤❤\nMi thaaga eba inn masala eyh nafsee eyh jahaafa eba inn ethanuga innaaney selfy eyh nun thr?\nNafsee eyyi selfie ah dhivehin kiyaa name.. selfie and nafsee eyyi ekahcheh…?\nfriend eh ? says:\n❤❤❤Hama thy fisaari kabalah masha Allah ?????\n???Insha Allah in futher u Will be à good story wirrter❤❤❤?????\nStory vr Reethi masha Allah ❤❤❤❤\n????Adhi miyavure dhigu kohlaafiya maa furihama vaane ????\nAwwn???? thank u sooo soo much dear..❤❤❤❤❤ it meansalot????\nYa next part miah vure dhigu kohla dheynan???… Once again thanksalot❤❤❤❤\nsaint maximum says:\naww.. i love u and your storys so much❤???….masha Allah vrh molhu vaahala liyan??\nAwwnn..???? thank u soooo much ??❤❤❤❤ love u more????\nSALHI ey… nafu thi kon rashu kujjeh?\nThanksalot dear ??❤?♥?\nyou are awesome?…i love u and u r stories so much????..masha Allah vrh molhu vaahaka liyan??\nAwwn?? thank u soo much dear..???? it meansalot??? love u more?????\nyou are awesome?…i love u and u r stories so much????..\nAwwn..??? thank u sooo much dear..❤❤❤❤❤❤ love u more?????\nThanksalot dear..???\nThanksalot dear..?????❤❤❤\nlone king says:\naww.. Haadha molhey vaahaka liyan??…I love u and your stories so much❤❤??..masha allah vrh molhu\nAwwn???? thank u soo much dear..????it meansalot..???❤❤❤❤❤ love u more..???\nHurihaa readers ah Vs mi harakaaii theri Eid ge thahuniyaa aai mubaarak baadhy aris kuran… ???عيد مبارك ???\nNd nafu iyye vaany 12 vana part submit kohfa.. ekam adhivs up nuvegen miulheny.. hope readers will understand..???\nHaveanice days ahead.. lysm❤❤❤❤\n“?Nafu?” ah and enmehaa lobuvethi Muslim ahunnaai uhthunnah ves ?31|) /\_/\_uβ@®@|<?\nYa dear ah Vs ❤Eid Mubarak?\nHaadha lahey up vaaleh ehn story thah up veyba mi vaahaka submit kohfa ves up eh nuvey ?\nalhe.. vr bodah maafah edhen.. nafu hama saturday gai 12 vana part submit kurin.. edhuvahu hendhunu liye ninmaafa.. but adhives up nuvegen miulheny.. 🙁 🙁 admin kairy vs mihaaru nafu bunefin.. but adhivs…. 🙁\nV. Reethi ???\n??Thank u soo much ®¥N..????\nLeaveaReply to Ibsha Cancel reply\nމިނަން ތިހިތުން ފިލުވާލަނީހޭ…17\nވާނަމޭ އުމުރަށް އެކީ ޖާނާ (5)


MMPRC'ge hiyaanathugai himeyney fushidhigaa fulhunge belumuge...\nއެމްއެމްޕީއާރްސީގެ ޚިޔާނާތުގައި ހިމެނޭ ފުށިދިިއްގާ ފުލުހުންގެ ބެލުމުގެ ދަށަށް ގެންގޮސްފި\nއެންމެ ފުރަތަމަ ރަށް ވިއްކާލާފައިވަނީ ޑރ. ވަހީދުގެ ސަރުކާރުގައި\nދެ ބީދޭސީއަކު ވަނީ ފުލުހުންގެ ބެލުމުގެ ދަށަށް ގެންގޮސްފައި\nއެރަށުގައި ތިބި ތަކެއްޗާއި މީހުން ބޭލުމުގެ މަސައްކަތް ފުލުހުން ދަނީ ކުރަމުން\nކ. މާލެ | 19 އޮކްޓޯބަރ 2019 | ހޮނިހިރު 23:35 | 5,496\nއދ. ފުށިދިއްގާ - ޓުއަރިސްމް މިނިސްޓްރީ\nކުރީގެ ރައީސް އަބްދުﷲ ޔާމީންގެ ސަރުކާރުގައި އެމްއެމްޕީއާރްސީގެ ޚިޔާނަތުގައި ތިން ފަރާތަކަށް އެކި ނަންނަމުގައި ދޫކޮށްފައިވާ އދ. ފުށިދިއްގާ ފުލުހުންގެ ބެލުމުގެ ދަށަށް ގެންގޮސްފިއެވެ.\nހޮނިހިރު ދުވަހުގެރޭ ޓޫރިޒަމް މިނިސްޓްރީގައި ބޭއްވި ޕްރެސްކޮންފަރެންސް ގައި ވާހަކަ ދައްކަވަމުން ޓޫރިޒަމް މިނިސްޓަރ އަލީ ވަހީދު ވިދާޅުވީ، އެ ރަށުގައި ގަވާއިދާ ފަތުރުވެރިކަމުގެ ވިޔަފާރި ކުރަމުންދާ ކަމުގެ މައުލޫމާތު ލިބިގެން ޓޫރިޒަމް މިނިސްޓްރީގެ ތަހުގީގު ޓީމަކާއި ފުލުހުންގެ ޓީމަކާއި ގުޅިގެން ހޮނިހިރު ދުވަހު އެ ރަށަށް ޒިޔާރަތް ކޮށްފައިވާ ކަމަށެވެ.\nއެ ޓީމުން އެ ރަށަށް ގޮސް ބެލިބެލުމުން ޤާނޫނާ ޚިލާފަށް ފަތުރުވެރިންނަށް ޚިދުމަތްދެމުންދާ ކަމުގެ މައުލޫމާތާއި، ޓޫރިސްޓުންނަށް ޚިދުމަތް ދެމުންދާ ކަމުގެ ރިކޯޑް ހުރިކަން ފާހަގަވެފައިވާތީ ޓޫރިޒަމް މިނިސްޓްރީން ވަކިގޮތެއް ނިންމަން ދެން އެ ރަށް ވަނީ ބަންދުކޮށްފައެވެ.\nމިނިސްޓަރު އަލީ ވަހީދު ވިދާޅުވީ، އެ ރަށުގައި ފަތުރުވެރިން ތިބި ކަމުގެ މަޢުލޫމާތު މިހާތަނަށް ލިބިފައިނުވާ ކަމަށެވެ. އެހެން ނަމަވެސް ޤަވާއިދާ ޚިލާފަށް މަސައްކަތް ކުރަމުންދިޔަ ދެ ބިދޭސީއަކު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށް ފުލުހުން ވަނީ ބުނެފައެވެ. އެރަށުގައި ތިބި ތަކެއްޗާއި މީހުން ބޭލުމުގެ މަސައްކަތް ފުލުހުން ދަނީ ކުރަމުންނެވެ.\nކުރީގެ ރައީސް މުޙައްމަދު ނަޝީދުގެ ސަރުކާރުގައި ފަތުވެރިކަމަށް ތަރައްޤީ ކުރަން ނިންމި ފުށިދިއްގާ ރަށް ޑރ. މުޙައްމަދު ވަހީދުގެ ސަރުކާރުގައި ދިފައިވަނީ އަމިއްލަ ފަރާތެއް ކަމަށްވާ މ. ހަސްތީ، އަހުމަދު ޚަލީލް ނަމަކަށް ކިޔާ މީހަކަށެވެ. އޭރުގެ ސަރުކާރުން ޚލީލާއެކު އެއްވެސް އެއްބަސްވުމެއް ހަދާފައެއް ނުވެއެވެ.\nނިމިގެންދިޔަ ރައީސް ޔާމީންގެ ސަރުކާރުގައި އަޙްމަދު އަދީބް ޓޫރިޒަމް މިނިސްޓަރަކަށް ހުންނެވިއިރު ''ރަށްދިއްގާ'' ގެ ނަމުގައި އެރަށް އެޗްއެމްއެޗް އަށް ތިން މިލިއަން ޑޮލަރަކަށް ވިއްކާލުމަށް ފަހު އޭގެ ފަހުން ހަމަ އަނެއްކާވެސް އެރަށް ވަނީ ''ފުށިދިއްގާ''ގެ ނަމުގައި ސަރުކާރުން މޯލްޑިވިއާނާ ޕްރައިވެޓް ލިމިޓެޑް އަށް އެ ހަ ލައްކަ ޑޮލަރަށް ވިއްކާލާފައެވެ.\nއެ ރަށް ދެ ފަރާތަކަށް ދިފައިވާތީ ރަށުގެ ބެލެނިވެރިފަރާތާއި މެދު ވަކިގޮތެއް ނިމެންދެން ޓޫރިޒަމުން ނިންމީ އެރަށް އެއްްވެސް ގޮތަކަށް ބޭނުން ނުކުރުމަށެވެ.\nއެންއައިސީގެ ތިން މެމްބަރަކުވެސް އިސްތިއުފާދެއްވައިފި


Aharen adhi nunimey, kaafa mareh nuvey: Olivier Giroud\nއަހަރެން އަދި ނުނިމޭ، ކާފަ މަރެއް ނުވޭ: ޖިރޫޑް\nފްރާންސްގެ ތަރި އަދި ޗެލްސީގެ ސްޓްރައިކާ އޮލިވާ ޖިރޫޑް\nއޮލިވާ ޖިރޫޑް، ފްރާންސް ޓީމާއެކު ކުރިއަށް ދާން ބޭނުންވާ ކަމަށް ބުނެފި އެެވެ. އެނާ މިހެން ބުނީ ޔޫރޯ 2020 އަށްފަހު އޭނާ ގައުމީ ޓީމާއި ދުރުވާނެ ކަމުގެ އަޑުތައް ފެތުރުމާއި ގުޅިގެންނެވެ. ޖިރޫ ބުނެފައި ވަނީ މިހެނެވެ: "އަހަރެން އަދި ނުނިމޭ، ކާފަ މަރެއްނުވޭ!"\nޑިޑިއޭ ޑެޝަމްޕްގެ ޓީމުގައި ޖިރޫޑް ހިމަނާފައި ވަނީ ޗެލްސީގައި ޖިރޫޑަށް ރަނގަޅު ކުޅުމެއް ނުދެއްކި، ގިނަ ދަތިތަކަކާއި ކުރިމަތިލާން ޖެހިފައިވާ ދަނޑިވަޅެއްގަ އެވެ. ފްރާންސްގެ ޓީމުގައި ޖިރޫޑް ހިމަނާފައިވީ ނަމަވެސް، ކަރީމް ބެންޒީމާގެ އެނބުރި އައުމާއެކު އޭނާއަށް ވަނީ ޓީމުގެ ފުރަތަމަ 11 އިޖާގަ ގެއްލިފަ އެވެ. ޔޫރޯގައި ފްރާންސުން ދެ މެޗު ކުޅެފައި ވާއިރު، އުމުރުން 34 އަހަރުގެ ޖިރޫޑް ފެނިގެން ގޮސްފައިވަނީ އެންމެ މެޗެއްގަ އެވެ. އެއީ ހަންގޭރީ އާއި ވާދަކުރި މެޗުގައި ބަދަލު ކުޅުންތެރިއެއްގެ ގޮތުގަ އެވެ.\nއަހަރެން އަދި ނުނިމޭ. ކާފަ މަރެއް ނުވޭ! ފްރާންސްގެ އޮތީ ވަރުގަދަ އެޓޭކިން ލައިނެއް. އެކަމަކު އަހަރެން މިއީ ތަފާތު ކުޅުންތެރިއެއް. އަހަރެންގެ ހުނަރުގެ ބޭނުން ހިފާ، އަހަރެން ބޭނުންވާ ކަންތައް ހާސިލް ކުރާނަން. އަހަރެންނަށް އެނގޭ އެކަން ކުރަންވީ ގޮތް. ޒުވާން ކުޅުންތެރިން އަހަރެން ދުރުކުރަން ބޭނުން ނަމަ އެމީހުން ޖެހޭނީ އެކަމަށް ތައްޔާރުވަން\nއޮލިވާ ޖިރޫޑް | ފްރާންސް\nޖިރޫޑަށް އެންމެ ފުރަތަމަ އޭނާގެ ގައުމީ ވާޖިބު އަދާ ކުރުމަށް ގޮވާލާފައި ވަނީ 2011 ގައި އުމުރުން 25 އަހަރުގަ އެވެ. މިހާތަނަށް ޖިރޫޑް 107 މެޗެއް ގައުމީ ޓީމަށް ކުޅެފައި ވާއިރު އޭނާ ވަނީ 44 ގޯލު ކާމިޔާބު ކޮށްފަ އެވެ. މިއާއެކު އޭނާ ވަނީ ގައުމީ ޓީމަށް ދެވަނަ އަށް އެންމެ ގިނަ ގޯލު ޖަހައިދިން ކުޅުންތެރިޔާއަށް ވެސް ވެފަ އެވެ. ފްރާންސަށް އެންމެ ގިނަ ގޯލު ޖަހައިދީފައި ވަނީ އާސެނަލްގައި ވިދާލި ތިއެރީ އޮންރީ އެވެ. އޭނާ ވަނީ ފްރާންސަށް 51 ގޯލު ޖަހައިދީފަ އެވެ.\nޖިރޫޑް ވަނީ ފްރާންސްގެ ޓީމަށް ބޮޑު ފަސް މުބާރާތް ކުޅެދީފަ އެވެ. އަދި ޔޫރޯ 2016 ގެ ފައިނަލަށް ފްރާންސް ގެންދިއުމާއި، 2018 ވަނަ އަހަރު ރަޝިޔާގައި އޮތް ވޯލްޑް ކަޕް ކާމިޔާބު ކުރުމުގައި ޖިރޫޑް ވަނީ އިސް ދައުރެއް އަދާކޮށްފަ އެވެ.\nޗެލްސީ ފްރާންސް ޔުއެއާފާ ޔޫރޯ 2020\n"ފްރާންސަކީ ފޭވަރިންޓުން ގޮތުގައި ނުދެކޭނަން"


ޓެކުހަށް ނުވާ ފައިސާއާ ގުޅޭ މައްސަލަތައް ޓެކްސް އެޕީލް ޓްރައިބިއުނަލަކަށް ނުބެލޭނެ: ހައި ކޯޓު\nޓެކުހަށް ނުވާ ފައިސާއާ ގުޅޭ މައްސަލަތައް ބެލުމުގެ އިޙްތިޞާޞް ޓެކްސް އެޕީލް ޓްރައިބިއުނަލަށް ލިބިގެން ނުވާ ކަމަށް ހައި ކޯޓުން ޙުކުމް ކުރައްވައިފިއެވެ.\nހައި ކޯޓުން މި ގޮތަށް ނިންމެވީ އަމާނާ ތަކާފުލް (މޯލްޑިވްސް) ޕލކ އިން 23 ޖަނަވަރީ 2013 ގައި މީރާއަށް ރައްދުވާ ގޮތަށް ޓެކްސް އެޕީލް ޓްރައިބިއުނަލަށް ހުށަހެޅި ފޮރިން އިންވެސްޓްމަންޓް ރޯޔަލްޓީއާ ގުޅޭ މައްސަލައިގައި މީރާއިން ނެގި އިޖުރާޢީ ނުކުތާއަށް ޓްރައިބިއުނަލުން ނިންމެވި ނިންމެވުން އިސްތިއުނާފުކޮށްދިނުމަށް އެދި މީރާއިން ހައި ކޯޓަށް ހުށަހެޅި މައްސަލަ ބެއްލެވުމަށް ފަހުގައެވެ. ޓެކްސް އެޕީލް ޓްރައިބިއުނަލުން މި މައްސަލައިގައި އިޖުރާޢީ ގޮތުން ނިންމެވި ނިންމެވުމުގައި ވަނީ، އަމާނާ ތަކާފުލް އިން މީރާއަށް ދައްކަންޖެހޭ ފޮރިން އިންވެސްޓްމަންޓް ރޯޔަލްޓީ، ކަނޑައަޅައިފައިވާ މުއްދަތުގައި ދައްކައިފައިނުވާތީ އަރައިފައިވާ ޖޫރިމަނާއާ ގުޅިގެން ޓެކްސް އެޕީލް ޓްރައިބިއުނަލުގައި އެ މައްސަލަ އިސްތިއުނާފުކުރެވިދާނެ ކަމަށެވެ.\nނަމަވެސް، ފޮރިން އިންވެސްޓްމަންޓް ރޯޔަލްޓީއަކީ ޓެކްސްގެ ގިންތީގައި ހިމެނޭ ބާވަތުގެ ފައިސާއަކަށް ނުވާތީއާއި، އެ ފައިސާއަކީ ދިވެހި ދައުލަތާއި އަމާނާ ތަކާފުލް އާ ދެމެދު ވެވިފައިވާ އެއްބަސްވުމެއްގެ ދަށުން ނެގޭ އަގެއް ކަމުގައި ބެލެވޭތީއާއި، ޤާނޫނުއަސާސީގައި ބަޔާންކޮށްފައިވާ ފަދައިން ރައްޔިތުންގެ މަޖިލީހުން ފާސްކޮށްފައިވާ ޤާނޫނެއްގައިވާ ގޮތުގެ މަތިން ނެގޭ ޓެކުހަކަށް ނުވާތީ، މި މައްސަލައަކީ ޓެކްސް އެޕީލް ޓްރައިބިއުނަލުގެ އިޙްތިޞާޞްގެ ތެރޭގައި ހިމެނޭ މައްސަލައެއް ކަމުގައި ބެލެވެން ނެތްކަމަށް ހައި ކޯޓުގެ ޙުކުމުގައި ބަޔާންކޮށްފައިވެއެވެ. މީގެ އިތުރުން، ޓެކްސް ނެގުމާބެހޭ އިދާރީ ޤާނޫނުގައި ސާފުބަހުން ބަޔާންކޮށްފައިވާ ކަންކަން ފިޔަވައި އެހެނިހެން ކަންކަމަކީ އެ ޓްރައިބިއުނަލުގެ އިޙްތިޞާޞްގެ ތެރޭގައި ހިމެނޭ ކަންކަމެއް ނޫންކަމަށް އެ ޙުކުމުގައި ބަޔާންކޮށްފައިވެއެވެ.\nއެހެން ކަމުން، ޓްރައިބިއުނަލުން ބެއްލެވި މައްސަލައިގައި މީރާއިން ނެގި އިޖުރާޢީ ނުކުތާއާމެދު ޓްރައިބިއުނަލުން ނިންމެވި ނިންމެވުން ބާޠިލުކުރައްވައި، އެ މައްސަލަ ޓްރައިބިއުނަލުގައި ކުރިއަށް ގެންދެވެން ނެތްކަމުގައި ހައި ކޯޓުން ޙުކުމް ކުރައްވައިފައިވެއެވެ.


Malaysia gai kiyavaa dhivehi 50 dharivarakuegaumah fonuvaidheefi | Mihaaru\nމެލޭޝިއާގައި ކިޔަވާ ދިވެހި 50 ދަރިވަރަކު އެ ގައުމަށް ފޮނުވައިދީފި\nއޭސް ޓްރެވެލްސް އިން ހަމަ ޖެއްސި ފްލައިޓްގައި މެލޭޝިއާއަށް ދަތުރުކުރާ ދަރިވަރެއް.\n21 އޯގަސްޓް 2020 - 11:22\nކޮވިޑް-19 ފެތުރުން ކޮންޓްރޯލް ކުރަން އެޅި ފިޔަވަޅުތަކުގެ ސަބަބުން މެލޭޝިއާ އަށްް އަނބުރާ ނުދެވިފައި ތިބި ދިވެހި 50 ދަރިވަރަކު މިއަދު އަނބުރާ އެ ގައުމަށްް ފުރުވާލައިފި އެވެ.\nމެލޭޝިއާގެ ޔުނިވާސިޓީތަކާއި ކޮލެޖްތަކުގައި ކިޔަވާ އެ ދަރިވަރުން ފޮނުވީ، އޭސް ޓްރެވެލްސް އިން ޗާޓަރު ކުރި މޯލްޑިވިއަންގެ ފްލައިޓެއްގަ އެވެ. މި މަހުގެ 17 ގައި ބާއްވަން ފުރަތަމަ ރޭވި އެ ދަތުރު މިއަދަށް ލަސްވީ މެލޭޝިއާ އިން ހޯދަން ޖެހޭ ހުއްދަތައް ލިބުން ލަސްވެގެންނެވެ.\nއޭސް ޓްރެވެލްސްގެ މެނޭޖިން ޑިރެކްޓަރު މުހައްމަދު ފިރާގު ވިދާޅުވީ ހުއްދަތައް ހޯދަން ރާއްޖޭގެ ފޮރިން މިނިސްޓްރީ އާއި މެލޭޝިއާގައި ހުންނަ ރާއްޖޭގެ ހައި ކޮމިޝަނުން ބޮޑު އެހީތެރިކަމެއް ލިބުނު ކަމަށެވެ.\n"އެ ދަރިވަރުންގެ ފަރާތުން ބައެއް ކުދިން އިސްނަގައިގެން އަޅުގަނޑުމެންގެ ގާތަށް އައިސް އެދުނީ ދަތުރެއް ހަމަޖައްސައިދޭން. ދެން ވަރަށް ގިނަ ދުވަސް ވެއްޖެ މިކަން ވޭތޯ އުޅޭތާ. މޯލްޑިވިއަންގެ ބޯޓެއް ޗާޓަރު ކޮށްގެން މިއަދު 50 ދަރިވަރުން މި ފޮނުވާލީ،" ފިރާގު ވިދާޅުވި އެވެ.\nމެލޭޝިއާއިން ރާއްޖެ ނާދެވިފައި ތިބި ދިވެހި ދަރިވަރުން ވެސް މިއަދުގެ ފްލައިޓުން ރާއްޖެ އަންނާނެ އެވެ. މެލޭޝިއާގެ ލޮކްޑައުން އަދި މުޅިން ނުނިމޭތީ އެ ގައުމުގެ ބޯޑަރު ވެސް އާންމުކޮށް އަދި ހުޅުވައެއް ނުލަ އެވެ. އެކަމަކު ހާއްސަ ހުއްދައިގެ ދަށުން އެހެން ބައެއް ގައުމުތަކުން ވެސް މެލޭޝިއާއަށް ބައެއް ފްލައިޓްތަކުގެ ދަތުރުތައް އަންނަނީ ބާއްވަމުންނެވެ.\nކޮވިޑް-19 ފެތުރުން ކޮންޓްރޯލްކުރަން އެކި ގައުމުތަކުންނާއި ރާއްޖެއިން އެޅި ފިޔަވަޅުތަކުގެ ސަބަބުން ގިނަ ދަރިވަރުންތަކެއް އެކި ގައުމުތަކުގައި ތާށިވި އެވެ. އޭގެ ތެރެއިން ގިނަ އަދަދެއްގެ ދަރިވަރުން ރާއްޖެ ގެނެސްފައިވެ އެވެ.\nރާއްޖެ-މެލޭޝިއާ ލޮކްޑައުން މެލޭޝިއާ\n14 ކޮމެންޓް, 34 ރިއެކްޝަންސް\nދިވެހީންގެ ފޮނިކަން ރާއްޖޭގައި ތިބެގެންންވެސް ބޭރުގެ ބޮްެޑެތި ޔުނިވަސިޓީ ތަކުގެ ޕީއެޗްޑީ އާއި ހަމަައަށް ކިޔެވޭ! ދެންކިއްކުރަން ބޭރަށް ފޮނުވަންވީ!\n50 ކުދިން ޗާޓަރުކުރި ފްލައިޓެއް އެއީ.\nކޮންމެ ނޫހެއްގައި ދިވެހިން ބޭރުގައުމު ތަކުގައި ތާށިވެއޭ ލިއާތީ ހައިރާންވޭ. އެއްވެސް ބޭރުގައުމެއްގައި ދިރިއުޅޭ ބަޔަކު އެއުޅޭ ގައުމެއްގެ ގަވާއިދާ އެއްގޮތަށް އެބަޔަކު އުޅޭ ގެއެއްގައި ނޫނީ އެޕާޓްމެންޓެއްގައި އުޅޭއިރު އެއްވެސްތަނެއްގައި ތާށިނުވާނެ.\nއެއްފަހަރު އަންނާނެ ތެޅިގެންފަ ދާނެ ތިހަދާއެއްޗެއް ނޭގުނެއްނުން\nއެކުދިން ދިޔައީ އަމިއްލަ ޚަރަދުގަ. ޢަދިވެސް ތިބީމެލޭސިޔާ އެއަރޕޯޓްގަ. ނުކުމެވޭނެ އިރެއްވެސް ނެގޭ. ދިވެހި އެމްބަސީންވެސް އެކުދިންނަށް އެހީތެރިކަމެއް ނުދެއްވަ. .\nދިވެހި އެމްބަސީއަކުން ނުބުނޭ އެމީހުން ކައިރީ ދާށޭވެސް އަދި އަންނާށޭވެސް. ދެން އެމްބަސީން ކީއްކުރަންތޯ އެހީވާންވީ. ޢެމީހުން ކީއްވެ އެމްބަސީ އެހީވާނެކަމަށް އުންމީދު ކުރަނީ. އެމީހުން މެލޭޝިއާގަ ތިބިގޮތަށް ތިބިނަމަ ޚަރަދުކޮށް ދަތުރުކުރާކަށް ނުޖެހުނެއްނު ތީހަމަ ބައެއް ދިވެހިން އަމިއްލައަކަށް އުޅެގަންނެ ގޮތެއް.\nއަދި އަންނާނެ ހަމަ ބޯޓެއް ބާއްވާއިރަށް، އައިސް ސަރުކާރުހަރަދު ގަ ރިޒީޓެއްގަ 15 ދުވަހު އުޅެލާފަ އަނބުރާމެލޭއަށް، ގަދަ ބައެކޭ މި ދިވެހިން.\nއަނެއްކާ އަންނަންވީމަ ސަރުކާރުންނެވެ.\nބަލަ އެކުދިން އައީ އަ މިއްލަޔަށް ޓިކެޓްގަނެގެން މޯލްޑިވިއަންގެ ޗާޓަރު ބޯޓުގަ.\nކަރަންޓީނުވާން ޖެހޭބާ. ކޮންމެވެސް މީހަކު އެކަން ސާފުކޮށްދީ.\nރޫ ގެ ނަމުގައި ކޮމެންޓް ކުރާމީހާއަށް ތަންދޮރުއެނގޭބާ؟؟\nކުދިންއަތުން ވަރައްބޮޑުއަގެއްނަގައިގެން މަދުކިލޯކޮޅެއްދީފައި އަސްލު ނޮޓްފެއަރ\nކީއް ކުރަން ތަ އެންމެން ކޮސް ވެގެން ރާއްޖެ އައީ. މިދުވަސްކޮޅު ދަތުރުނުކޮށް ތިބި ތަނެއްގަ އެންމެން ތިބީމަ ނިމުނީ\nޑިންގީގަ ޖެހިގެން އޮންނަ ރަށަށް ދިއުން ކަހަލަ ކަމެއް ދޯ މިއީ!؟


Idhikolhu coalition ah Imran magaamun dhurukurevidhaane tha? | Mihaaru\nރިޕޯޓް / އިމްރާން އަބްދުﷲ، ހޯމް މިނިސްޓަރު\nވެރިކަން ކުރާ ކޯލިޝަންގައި ހިމެނިވަޑައިގަންނަވާ ލީޑަރުންނާ އެކު ހޯމް މިނިސްޓަރު އިމްރާން: އޭނާގެ އިތުބާރު ނެތް ކަމުގެ މައްސަލައެއް މަޖިލީހަށް ވަނީ ވައްދާފައި.---ފޮޓޯ: ނިޝާން އަލީ/މިހާރު\n27 އޮކްޓޯބަރ 2020 - 08:35\nހޯމް މިނިސްޓަރު، އިމްރާން އަބްދުﷲ މަގާމުން ދުރުކުރުމަކީ އިދިކޮޅު ކޯލިޝަނުން މިހާރުގެ ރައްޔިތުންގެ މަޖިލީހަށް ހުށަހެޅި ވަޒީރެއްގެ އިތުބާރު ނެތްކަމުގެ ފުރަތަމަ ވޯޓެވެ. މި މައްސަލަ މަޖިލީހަށް ވެއްދީ ނުވަ މެމްބަރެއްގެ ސޮޔާ އެކުގަ އެވެ. އިތުރު މެމްބަރުންގެ އެއްބާރުލުން ލިބޭނެ ކަމުގެ ޔަގީންކަމާ އެކު އިދިކޮޅުން ހުށަހެޅި މައްސަލައިގައި މިހާތަނަށް ސޮއިކުރެއްވީ ޕީޕީއެމާއި ޕީއެންސީގެ ނުވަ މެމްބަރުންނާއި އަމިއްލަ ދެ މެމްބަރެކެވެ.\nރައްޔިތުންގެ މަޖިލީހުގެ ގަވާއިދު ބުނާ ގޮތުން ވަޒީރެއްގެ އިތުބާރު ނެތް ކަމުގެ މައްސަލަ މަދުވެގެން 10 މެމްބަރުންގެ ސޮޔާ އެކު މަޖިލީހަށް ހުށަހެޅިދާނެ އެވެ. އެކަމަކު މަޖިލީހުން އެ މައްސަލަ ފާސްކުރަން އަގުލަބިއްޔަތު ބޭނުންވާނެ އެވެ. މިހާރުގެ މަޖިލިހުގެ މެމްބަރުންގެ ނިސްބަތުން އެއީ 44 ވޯޓެވެ. އެވަރަށް ވޯޓު ލިބޭނެކަމުގެ ޔަގީންކަން އިދިކޮޅަށް އެބަ އޮތް ހެއްޔެވެ؟\nރައްޔިތުންގެ މަޖިލީހުގެ ޖަލްސާގައި ހޯމް މިނިސްޓަރު އިމްރާން މަޖިލީހަށް ޖަވާބުދާރީވެވަޑައިގަންނަވާއިރު އަރިހުގައި ހޯމް މިނިސްޓްރީގެ ސްޓޭޓް މިނިސްޓަރު ނަޒީރު.---ފޮޓޯ: މަޖިލިސް\nއެކަމަކު އިދިކޮޅުން ބުނިގޮތުގައި، ޖިންސީ ގޯނާއާ ގުޅޭ ގޮތުން އިމްރާން ދެއްކެވި ވާހަކަތަކަކީ ވަޒީރެއްގެ ހައިސިއްޔަތުން އެމަނިކުފާނުގެ ގާބިލްކަމާއި ޒިންމާދާރުކަމާ މެދު ސުވާލު އުފެދޭ އަދި އެކަމުގެ ސަބަބުން ތަހުގީގަށް މިނިސްޓަރު ނުފޫޒު ފޯރުވުން ކަމަށް ބެލެވެ އެވެ. މަޖިލީހަށް ހުށަހެޅި މައްސަލައިގައި ބުނެފައިވާ ގޮތުގައި، އިމްރާން ދެއްކެވި ވާހަކައިގެ ސަބަބުން، އޭނާ މަގާމުގައި ހުންނަވަނިކޮށް ޖިންސީ ގޯނާގެ މައްސަލަތަކުގައި އިންސާފު ލިބޭނެ ކަމުގެ އުއްމީދު ވަނީ ގެއްލިފަ އެވެ.\nޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމް ވިދާޅުވީ އިމްރާންގެ އިތުބާރު ނެތްކަމުގެ ވޯޓަކީ، ގައުމީ މަސްލަހަތާ ގުޅިފައިވާ ކަމެއް ކަމަށެވެ. ޖިންސީ ގޯނާ އާއި ޖިންސީ ފުރައްސާރައިގެ މައްސަލަތަކަކީ ހައްލު ހޯދަން، އެމްޑީޕީން ވެސް ވަކާލާތުކުރި ކަންކަމަށް ވާތީ، އެފަދަ މައްސަލަތަކުގައި ހޯމް މިނިސްޓަރުގެ ބަސްފުޅާއި އަމަލުކުރައްވާ ގޮތުން އިތުބާރު ގެއްލުމަކީ އެމްޑީޕީއަށް ވެސް ކަންބޮޑުވުމަކަށް ވާނެ ކަމަށް ގަބޫލުކުރައްވާ ކަމަށް ޝިޔާމް ވިދާޅުވި އެވެ.\nއެމްޑީޕީން މިކަމުގައި، އެއްބާރުލުން ދޭން ޖެހޭ ސަބަބަކީ، އޭނާ ވިދާޅުވި ގޮތުގައި، އެ ޕާޓީން ވަކާލާތުކުރަމުން އައި ގޮތަށް އަންހެނުންގެ ހައްގުތައް ހޯދައިދިނުމެވެ. އިދިކޮޅު މެމްބަރުންނަށް އެކަނި މި ވޯޓު ކާމިޔާބު ނުކުރެވޭނެ ކަމަށް އޭނާ ގަބޫލުކުރައްވަ އެވެ. އެކަމަކު މައްސަލަ ހުށަހެޅުއްވީ، މައްސަލައިގެ ހައްސާސްކަމުން، އެމްޑީޕީން ވެސް މިކަމުގައި އެއްބާރުލުން ދޭނެ ކަމުގެ އުއްމީދާ އެކު ކަމަށް ޝިޔާމް ވިދާޅުވި އެވެ.\nޕީޕީއެމްގެ ނައިބު ރައީސް ޝިޔާމް: އޭނާ ވިދާޅުވަނީ އިތުބާރު ނެތް ކަމުގެ ވޯޓުގައި އެމްޑީޕީގެ މެމްބަރުންނާ ވާހަކަ ދައްކަވަމުން އަންނަ ކަމަށް. --ފޮޓޯ/މިހާރު\nއިމްރާންގެ އިތުބާރު ނެތްކަމުގެ މައްސަލައިގައި މަޖިލީހުގެ އަމިއްލަ ދެ މެމްބަރަކު ސޮއިކުރެއްވުމަކީ ޕީޕީއެމަށް ލިބުނު ހިތްހަމަޖެހުމެކެވެ.\n"މިއީކީ، ޕީޕީއެމް/ޕީއެންސީގެ މައްސަލައެއް ނޫން. އަޅުގަނޑުމެން ކުރި ކަމަކީ މި މައްސަލައިގައި އިސް ނެގުން. އަޅުގަނޑު ގަބޫލުކުރަނީ މިކަމުގައި، މަޖިލީހުގެ 75 ޕަސެންޓް އޮތް އެމްޑީޕީގެ މެމްބަރުން އެއްބާރުލުން ދެއްވާނެ ކަމަށް، އެ އުއްމީދު އެބަ އޮތް،" ޝިޔާމް ވިދާޅުވި އެވެ.\n"މި ކަންތައް އަޅުގަނޑުމެންނަށް ކާމިޔާބު ނުވެއްޖިއްޔާ މިއީ، ދިވެހިރާއްޖޭގެ ކަނބަލުންނަށް ލިބިގެންދާނެ ވަރަށް ބޮޑު ނާކާމިޔާބީއެއް ކަމަށް ގަބޫލުކުރަން."\nއޭނާ ވިދާޅުވި ގޮތުގައި އެ މައްސަލަ ކާމިޔާބުކުރަން، އެމްޑީޕީގެ އެންމެ އިސް ބޭފުޅުންނާ ހަމައިން ފެށިގެން ވަކިވަކި މެމްބަރުންނާ ވެސް ގެންދަނީ ވާހަކަ ދައްކަވަމުންނެވެ. އެއީ، މިކަމުގައި ފޭލްވެއްޖެ ނަމަ، އެއީ މުޅި 19 ވަނަ މަޖިލިސް ފޭލްވުން ކަމަށް ޝިޔާމް ދެކެވަޑައިގަންނަވަ އެވެ.\nއެމްޑީޕީން އަދި ގޮތެއް ނުނިންމާ!\nއަދާލަތު ޕާޓީގެ ރައީސް، އިމްރާނަކީ މި ވެރިކަމުގައި ހަމައެކަނި ހޯމް މިނިސްޓަރެއް ނޫނެވެ؛ ސިޔާސީ ޕާޓީތަކެއް ބައިއަތުން އުފެދުނު، މިހާރު ވެރިކަން ކުރާ ކޯލިޝަންގެ އެއް ލީޑަރު ވެސް މެ އެވެ. އޭނާގެ އިތުބާރު ނެތްކަމުގެ ވޯޓުގައި، އެމްޑީޕީ ވިސްނުން ގެންގުޅޭ ގޮތަކުން، ކޯލިޝަނަށް ގުޑުން އެރުން ގާތެވެ. ކޯލިޝަން ވެރިކަމުގައި، ނަތީޖާ ނެރުން މާ ބޮޑަށް ލަސްކަމުގެ ޝަކުވާ އަބަދުމެ ކުރާ އެމްޑީޕީން މީގެ ކުރިން ވަނީ، އަދާލަތު ޕާޓީގެ ވަޒީރަކަށް ވަރަށް ބޮޑަށް ޕްރެޝަރުކޮށް، މަގާމުން އިސްތިއުފާ ދެއްވަން މަޖުބޫރުކުރުވައިފަ އެވެ.\nޖެންޑަ މިނިސްޓަރުގެ މަގާމުގައި ހުންނެވި ޝިދާތާ ޝަރީފް އިސްތިއުފާ ދެއްވީ އިތުބާރު ނެތްކަމުގެ ވޯޓު ނަގާނެ ކަމުގެ އިންޒާރުތަކާ އެކުގަ އެވެ. އޭނާ މަގާމުން ދުރަށް ވަޑައިގަތުމުގެ ފަހަތުގައި އޮތީ ޒިންމާ އަދާނުކުރެވުން ނޫން ކަމަށާއި މަސްލަހަތު ހިފެހެއްޓުން ކަމަށް އިމްރާން ވަނީ ވިދާޅުވެފަ އެވެ. މި ފަހަރު އެމްޑީޕީއަށް ގޮތް ނިންމަން ޖެހިފައި މިއޮތީ އިމްރާނާ މެދުގަ އެވެ.\nމަޖިލީހުގައި ސިޔާސީ ބާރެއް ނެތް އަދާލަތު ޕާޓީގެ އިމްރާން ސަލާމަތްކޮށްދިނުން އޮތީ އެމްޑީޕީގެ އަތްމަތީގަ އެވެ. އޭނާގެ އިތުބާރު ނެތްކަމުގެ ވޯޓު ނިމޭނީ 65 ގޮނޑިއާ އެކު މަޖިލީސް ކޮންޓްރޯލްކުރާ އެމްޑީޕީ ބޭނުންވާ ގޮތަކަށެވެ. ބައެއް މައްސަލަތަކުގައި، އެމްޑީޕީގެ ހިތްހަމަނުޖެހުންތަކެއް އެބަ ހުއްޓެވެ. އޭގެތެރޭގައި، ޚިޔާނާތުގެ ތަހުގީގު ލަސްވުމާއި، މަރު ކޮމިޝަން ފަދަ މުއައްސަސާތަކަށް އެދެވޭ ނަތީޖާއެއް ނުނެރެވުން ހިމެނެ އެވެ. އެކަމަކު ސަފާރީ މައްސަލައިގައި އިމްރާން ދެއްކެވި ވާހަކަތަކުން ވަރަށް ބޮޑު ފާޑުކިއުމެއް އަމާޒުވެފައި އޮތްއިރު، ރައްޔިތުންގެ މަޖިލީހުގެ އެމްޑީޕީގެ މެމްބަރުން ތިއްބެވީ ހިމޭނުންނެވެ.\nއެކި މައްސަލަތަކުގައި ދެކޭ ގޮތް، ސޯޝަލް މީޑިއާގައި ހާމަކޮށް، ބަހުސްކުރާ މެމްބަރުން އިމްރާނާ އެއްކޮޅަށް އަދި ދެކޮޅަށް ވެސް އެއްޗެއް ވިދާޅެއް ނުވެ އެވެ.\nރައްޔިތުންގެ މަޖިލިހުގެ މެމްބަރުންތަކެއް ޖަލްސާއެއްގައި.---ފޮޓޯ: މަޖިލިސް\nއެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ވިދާޅުވީ އިމްރާންގެ އިތުބާރު ނެތްކަމުގެ ވޯޓާ ގުޅިގެން އެ ޕާޓީން އަދި ގޮތެއް ނުނިންމާ ކަމަށެވެ. އެފަދަ ކަންކަމުގައި، ގޮތް ނިންމަނީ ޕާލަމެންޓްރީ ގްރޫޕްގެ މަޝްވަރާއަށް ފަހު ކަމަށް ވިދާޅުވި އެވެ.\n"އެމްޑީޕީގެ ސްޓޭންޑް އަޅުގަނޑަށް ދަންނަވަން އެނގޭނީ، އެކަމުގައި ގޮތެއް ނިންމީމަ،" އާޒިމް ވިދާޅުވި އެވެ.\nއެހެންކަމުން ކޯލިޝަނަކުން ވެރިކަން ހިންގުމާ މެދު އެމްޑީޕީން ނުރުހުން ވިޔަސް އިދިކޮޅު ޕާޓީތަކާ ގުޅި، އިމްރާން މަގާމުން ދުރުކުރުމަކީ އެ ޕާޓީއަށް މުހިއްމު ކަމެއްތޯ އެނގޭނީ ޕާލަމެންޓްރީ ގްރޫޕްގެ ނިންމުމުންނެވެ.\n"އެއީ، ޔާމީނަށް ލުއި ހޯދަން ކުރާ ޕްރެޝަރެއް"\nއިމްރާން ދިފާއުކުރައްވަމުން އަދާލަތު ޕާޓީގެ ފަރާތުން ވާހަކަ ދެއްކެވި، ހޯމް މިނިސްޓްރީގެ ސްޓޭޓް މިނިސްޓަރު އަލީ ނަޒީރު ވިދާޅުވީ ގާނޫނާ ޚިލާފު އެއްވެސް ކަމެއް އިމްރާން ކުރައްވާފައިނުވާ ކަމަށާއި އެމަނިކުފާނުގެ އިތުބާރު ނެތްކަމުގެ ވޯޓަކަށް ދާން ޖެހޭ ފަދަ މައްސަލައެއް އޮތް ކަމަށް ވެސް ގަބޫލުނުކުރައްވާ ކަމަށެވެ.\nރައްޔިތުންގެ މަޖިލީހުގައި، ސަރުކާރާ ވާދަވެރި ސިޔާސީ ފަރާތްތަކުން އިސްނަގައިގެން ކުރިއަށް ގެންދާ އިތުބާރު ނެތްކަމުގެ ވޯޓާ ގުޅިފައި ވަނީ، ނަޒީރު ވިދާޅުވި ގޮތުގައި، މަނީ ލޯންޑްރިންގެ ކުށް ސާބިތުވެ ޖަލު ހުކުމެއް ތަންފީޒުކުރައްވަމުން ގެންދަވާ ކުރީގެ ރައީސް އަބްދުﷲ ޔާމީން މިނިވަންކުރަން ޕްރެޝަރު ކުރުމެވެ.\n"ކުރީގެ ރައީސް ޔާމީނަށް ލުއިތަކެއް ހޯދަން ސަރުކާރާ ވާދަވެރި ފަރާތްތަކުން ކުރާ ޕްރެޝަރެއް އިތުބާރު ނެތް ކަމުގެ ވޯޓަކީ. އެގޮތަށް މައްސަލަ ވައްދައިގެން ނުވަތަ އެހެން ގޮތްގޮތުން ޕްރެޝަރުކޮށްގެން މިނިސްޓަރު އިމްރާންގެ ފަރާތުން އެކަހަލަ ކަމެއްގައި އެއްބާރުލުމެއް ނުލިބޭނެ،" ނަޒީރު ވިދާޅުވި އެވެ.\n"ރައްޔިތުންގެ މާލިއްޔަތުން ގެއްލިފައި ހުރި ފައިސާތައް ހޯދަން ސަރުކާރުން ކުރާ މަސައްކަތަކަށް ވެސް ބަދަލެއް ނާންނާނެ."\nމިނިސްޓަރު އިމްރާން: ގާނޫނާ ޚިލާފު އަދި އިތުބާރު ނެތް ކަމުގެ ވޯޓަކަށް ދާން ޖެހޭ ސަބަބެއް ނެތް ކަމަށް އަދާލަތު ޕާޓީން ބުނޭ..---ފޮޓޯ: ނިޝާން އަލީ/މިހާރު\nއިތުބާރު ނެތް ކަމުގެ ވޯޓު މަޖިލީހަށް މި ވެއްދީ، ނަޒީރު ފާހަގަކުރެއްވި ގޮތުގައި، ގިނަ އަދަދެއްގެ މަސްތުވާތަކެތި އަތުލައިގަނެ، އެ ވިޔަފާރީގައި ބޮޑުން ހޯދަމުން ދަނިކޮށެވެ. މި ބޮޑުންގެ ތެރޭގައި، ވާދަވެރި ސިޔާސީ ފަރާތްތަކާ ގުޅިފައިވާ މީހުން ހިމެނޭކަމަށް އޭނާ ވިދާޅުވި އެވެ.\nދިފާއުގައި، ކޮންމެ ވާހަކައެއް ދެއްކިއަސް އިދިކޮޅު ކޯލިޝަނުން މައްސަލަ ދޫކޮށްލާކަށް ބޭނުމެއް ނުވެ އެވެ. މިހާތަނަށް އަމަލުކުރައްވާފައިވާ ގޮތުން، އިމްރާނަށް އެ މަގާމުގައި ނުހުންނެވޭނެ ކަމަށް ކޯލިޝަނުން ގަބޫލުކުރެ އެވެ. އެކަމަކު މަޖިލީހުގައި އިދިކޮޅުގައި ތިބި މަދު މެމްބަރުންނަށް އެކަން ވާނީ އެމްޑީޕީގެ މެމްބަރުންގެ އެހީ ލިބިގެންނެވެ.\nއެމްޑީޕީ ހޯމް މިނިސްޓްރީ އަދާލަތު ޕާޓީ ޕީޕީއެމް އިމްރާން އަބްދުﷲ، ހޯމް މިނިސްޓަރު ޕީޕީއެމް/ޕީއެންސީ އިއްތިހާދު\n23 ކޮމެންޓް, 20 ރިއެކްޝަންސް\nބަޔަކު މިއީ ކޯލިޝަން ސަރުކާރެކޭ ކިޔައިގެން އުޅުނަސް ރައްޔިތުން ވޯޓުދިނީ ކޯލިޝަނަކަށް ނޫންކަން ކަށަވަރުވީ ރިޔާސީ އިންތިޚާބަށްފަހު ބޭއްވި ރައްޔިތުންގެ މަޖިލިސްގެ އިންތިޚާބުން. އެހެންކަމުން މިހާރު މުގޫ އޮތީ އެމްޑީޕީ ގެ އަތުގަ. އިދިކޮޅުން ކިތަންމެ ބޭނުންވިޔަސް އެމްޑީޕީގެ އެހީއާ ނުލާ މިހާރު އެއްވެސް ވަޒީރަކުވެސް ސަރުކާން ބޭރެއް ނުކުރެވޭނެ.\n65 ލިބިގެން ތިހެން ހިތަކަށް ކަންތައް ކުރާތީ މިހާރު އާންމުންގެ ތެރޭ އެމްޑީޕީ ސަޕޯޓް ވަރަށް ކުޑަ ވެއްޖެ.\nއެއީ މާމަތީ ބޭކަލަކީތަ. އޭނަ ދައްކާފަހުރިވާހަކައިން ރިލުވާނު މަރާލި މައްސަލައިގަ ހެކި އޭނާއަތުގަ ހުރީ. އެކަން ބެލެންޖެހޭ\nޢިދިކޮޅަކައް އެކަނިނުވާނެ ނަމަވެސްތީ އެމްޑީޕީއިން އެމްޑީޕީގެ މީހަކުބަހައްޓަންޖެހޭ ވިޒާރާއެއް ފަހަރުގަ އިބޫސޯލިހު އިމުރާރާން އައްތިމަގާމުދިނީ އިބޫއައް އެހެންމީހަކު ނުފެނުނީކަންނޭގެ އޭނައައްވަފާތެރި\nއަވަހަށް ބޭރުކޮށްލާ! ދޮގު ހެދުން ނޫން ކަމެއް އެމީހާއަށް ނޭނގޭ!.\nއިދިކޮޅޭ ތިކިޔާ ބަަޔަކު ތި މައްސަލަ ވެއްދީ ކޮންމެހެން އަންހެނުންގެ ހައްގުތައް ހިމާޔަތް ކުރާކަށް ނޫން. ހާލަތު އޮތް ގޮތުން އެމް.ޑީ.ޕީ އާއި މަޖްލިސް މެންބަރުން އުނދަގޫ ޕޮޒިޝަން އަކަށް ލައި އެއްޗެއް ޕްރޫވް ކުރަން. ރައްޔިތުންނަށް ހެޔޮ އެދޭ އެއްބަޔަކުވެސް ނޫޅޭ. ެެެެެެެެެެެެެެެެެ\nމިހާރު.ކޮމް މިއީ ސަރުކާރު ނޫހެއްތަ؟ ނުކުރެވޭނެ. ސަބަބަކީ ސުޕަ މެޖޯރުޓީ އޮތީ އެމްޑީޕީގައި. އެކަމަކު ރައްޔިތުން ކުރިމައްޗަށް އިމްރާންގެ ނަން އައިސިއްޔަ ބޮޑުތަނުން އިމްރާން ފެއިލްކޮށްލާނެ. ޔައުނީ މަޖިލިސްއިން ކަންކަން ނިންމަނީ ރައްޔިތުންގެ ވިންދާ އެއްގޮތަކަށް ނޫނޭ.\nކެރަފާ މުނި ކާފަ\nތިކަމެއް ނުވާނެ. ނަޝީދު ބޭނުންވާނީ ރަނގަޅު މީހަކު ހުރިއްޔާ އެ މީހަކު އުފުރާލަން. އެހެންވެ އެހާ ދޮންކޮށްފައި އަމީން އުފުރާލީ. ދެން ތިބީ ނަޝީދު ބުނެފިއްޔާ ކޮންމެ ގޮތަކަށްވެސް ނައްޓަވާނެ މީހުން. އެއީ މާ ބޮޑު މައްސަލައަަކަށް ނުވާނެ. މިހާރު އޭސީސީވެސް އޯކޭއެއްނު\nއިމްރާންގެ އިތުބާރު ނެތްކަމުގެ ވޯޓު ނަގަންޖެހޭ ވަރުގެ ކަމެއް ނެތް\nނަގަން ނުޖެހޭ ވަރުގެ ކަމެއް ނެތް.\nސޯލިހުއަށް މީގައި ގޮތެއް ނިންމޭނީ، ސޯލިހު ގެ ތާއީދު ލިބިއްޖެއްޔާ އިމުރޭނު ސަލާމަތްވާނެ\nނޯކޮންފިޑެންސް ވޯޑްގައި ބޭނުންވާނީ ރޫހާނީ ލީޑަރގެ އިތުބާރު. ޝެއިހެއް ހޯމްމިނިސްޓަރަކަށްލައިގެން ނަޝީދު އެކުޅެނީ ބޭނުން ކުޅިއެއް.\nމިއީ އެންޑީޕީ އަޑީގައި އޮވެގެން ހިންގާ ކަމެއް، މީގެން ދެފައިދާއެއް އެންޑީޕީއަށް ލިބޭނެ، އެއީ ޕީޕީއެމްއަށް އިމުރާނު ކުރާ ނަފްރަތު އިތުރުވުމާއި، އިމްރާނު ބޭރުކޮށްލާފައި އެންޑީޕީ ކުއްޖަަކަށް ދާހިލީ ވަޒީރުކަން ދިނުން، އެންޑީޕީއަށް ނިސްބަތްނުވާ އެންމެން ވަޒީރުކަމުން ބޭރުކުރަން ވަނީ އަމާޒު ހިފާފައި\nމިހާރުވެސް ގިނަ ރައްޔިތުން އިމްރާނަށް ނަފްރަތު ކުރޭ. ކޮންމެހެން ޕީޕީއެމްގެ ނަން ގެންނަންވެސް ނުޖެހޭ


F. Nilandhoo | Mihaaru\nނިލަންދޫ އަތުން ގްރީން ސްޓްރީޓްސް އަށް މޮޅެއް\nދިރާގު ދިވެހި ޕްރިމިއާ ލީގުގައި މިއަދު ހަވީރު ކުޅުނު މެޗުން ފ. ނިލަންދޫ އަތުން 3-0 އިން ކްލަބް ގްރީން ސްޓްރީޓްސް މޮޅުވެއްޖެ އެވެ.\nރިޒޭ އާއި ނާއިމްގެ ހެޓްރިކާ އެކު އީގަލްސް އަށް މޮޅެއް\nފަސް މެޗުގެ ތެރޭ އަހުމަދު ރިޒުވާން (ރިޒޭ) ހެދި ހަތަރު ވަނަ ހެޓްރިކާއި ޒުވާން ފޯވާޑް އަހުމަދު ނާއިމްގެ ހެޓްރިކާ އެކު އެކު ފ. ނިލަންދޫ އަތުން 8-0 އިން މޮޅުވެ ކްލަބް އީގަލްސް ދިރާގު ދިވެހި ޕްރިމިއާ ލީގުގެ ދެ ވަނަ އަށް އަލުން އަރައިފި އެވެ.\nބޮޑު މޮޅަކާ އެކު އީގަލްސް ފުރަތަމަ ބުރު ނިންމާލައިފި\nފޯވާޑް އަހުމަދު ރިޒުވާން (ރިޒޭ) އާއި މުހައްމަދު ނާއިމްގެ ލަނޑުތަކާ އެކު ފ. ނިލަންދޫ އަތުން 7-2 އިން މޮޅުވެ ކްލަބް އީގަލްސް އިން ދިރާގު ދިވެހި ޕްރިމިއާ ލީގުގެ ފުރަތަމަ ބުރު ކާމިޔާބުކަމާ އެކު ނިންމާލައިފި އެވެ.\nނިއު އަލުން ދެ ވަނަ މަގާމަށް އަރައިފި\nއަލީ ފާސިރު (ސެންޓޭ) ޕެނަލްޓީއަކުން ވައްދާލި ގޯލާ އެކު ފ. ނިލަންދޫ އަތުން 1-0 އިން މޮޅުވެ ނިއު ރޭޑިއަންޓުން ދިރާގު ދިވެހި ޕްރިމިއާ ލީގުގެ ދެ ވަނަ މަގާމަށް އަލުން އަރައިފި އެވެ.\nފެހެންދޫ އަތުން ނިލަންދޫ އަށް މުހިއްމު މޮޅެއް\nދިރާގު ދިވެހި ޕްރިމިއާ ލީގުގައި މިއަދު ހަވީރު ކުޅުނު މެޗުން ބ. ފެހެންދޫ އަތުން 3-1 އިން ހޯދި މުހިއްމު މޮޅާ އެކު ލީގުގެ ދެ ވަނަ ބުރުގެ ފުރުސަތު ފ. ނިލަންދޫ އިން ބޮޑުކޮށްފި އެވެ.\nނިލަންދޫ އަތުން ފޯކައިދޫ މޮޅެއް ހޯދައިފި\nދިރާގު ދިވެހި ޕްރިމިއާ ލީގުގައި މިއަދު ހަވީރު ފ. ނިލަންދޫ އަތުން 2-0 އިން ށ. ފޯކައިދޫ މޮޅުވެއްޖެ އެވެ.\nތިމަރަފުށި ބަލިކޮށް ނިލަންދޫ ފުރަތަމަ މޮޅު ހޯދައިފި\nދެ މަހެއްހާ ދުވަހުގެ މެދުކެނޑުމަކަށް ފަހު ދިރާގު ދިވެހި ޕްރިމިއާ ލީގު އަލުން ފަށައި މިއަދު ކުޅުނު މެޗުގައި ތ. ތިމަރަފުށި 3-0 އިން ބަލިކޮށް ފ. ނިލަންދޫ އިން މުބާރާތުގެ ފުރަތަމަ މޮޅު ހޯދައިފި އެވެ.\nAugust 26, 2018 33\n"އިބޫއަށް ލިބުނު ފުރުސަތުގެ ތަޖުރިބާ އޮތީ ކުރެވިފައި"\nމި އަހަރުގެ ރިޔާސީ އިންތިޚާބުގައި ވާދަކުރައްވާ އިދިކޮޅު ރިޔާސީ ކެންޑިޑޭޓް އިބްރާހިިމް މުހައްމަދު ސޯލިހް (އިބޫ) އަކީ ރައްޔިތުންގެ މަޖިލީހުގެ މެމްބަރެއްގެ ގޮތުން ރައްޔިތުން ތަޖުރިބާ...\nއުމުރުން 65 އަހަރުވީ މީހުންނަށް ރައީސް ކަމަށް ކުރިމަތިނުލެވޭ އިސްލާހު އުވާލަން ޖުމްހޫރީ ޕާޓީން ބޭނުން ވިޔަސް، އެކަމަށް އެމްޑީޕީން ދެކޮޅު ހަދާ ކަމަށާއި އިދިކޮޅުގައި މުޅިން އޮތީ ޚިޔާލު ތަފާތުވުންތައް ކަމަށް ރައީސް އަބްދުﷲ ޔާމީން މިރޭ ވިދާޅުވެއްޖެ އެވެ.\nނިލަންދޫ އަތުން ގްރީން ސްޓްރީޓްސް އަށް ބޮޑު މޮޅެއް\nދާދި ފަހުން ޖަލުން މިނިވަންވެ ކްލަބް ގްރީންސްޓްރީޓްސްއާ ގުޅުނު ޒުވާން ގޯލްކީޕަރު އިބްރާހިމް ލަބާން ޝަރީފް އެ ޓީމަށް ކުޅެދިން ފުރަތަމަ މެޗުން މިއަދު ފ. ނިލަންދޫ އަތުން 6-0 އިން ގްރީން...\n40 މިލިއަން ޑޮލަރުގެ ލޯނެއް އޯޕެކް ފަންޑުން ދީފި\nރާއްޖެ އަށް، އޯޕްކް ފަންޑް ފޯ އިންޓަނޭޝަނަލް ޑިވެލޮޕްމަންޓް (އޯޕެކް) އިން 40 މިލިއަން ޑޮލަރު (616.8 މިލިއަން ރުފިޔާ) ގެ ލޯނެއް ދީފި އެވެ.\nނިލަންދޫ ކޮޅަށް މާޒިޔާ އިން ހަތް ގޯލު ޖަހައިފި\nދިރާގު ދިވެހި ޕްރިމިއާ ލީގުގައި މިރޭ ކެޕްޓަން އަސަދުﷲ އަބްދުﷲ ޖެހި ހަތަރު ގޯލާ އެކު ފ. ނިލަންދޫ އަތުން 7-0 އިން މާޒިޔާ މޮޅުވެއްޖެ އެވެ.\nޕްރިމިއާ ލީގުގައި ނިލަންދުއަށް ކޯޗުކޮށްދޭނީ އައްސަދު\nދިވެހި ޕްރިމިއާ ލީގުގައި ވާދަކުރާ ފ. ނިލަންދޫ ޓީމުގެ ކޯޗަކަށް 2008 ވަނަ އަހަރުގެ ސާފް ޗެމްޕިއަންޝިޕް ރާއްޖެ އަށް ކާމިޔާބުކޮށްދިން ކެޕްޓަން އައްސަދު އަބްދުލްގަނީ ހަމަޖައްސައިފި އެވެ.\nނިލަންދޫ އާއި ފޯކައިދޫ ދިވެހި ޕްރިމިއާ ލީގަށް\nއެސްޓީއޯ މިނިވަން ޗެމްޕިއަންޝިޕްގެ ސެމީ ފައިނަލުން ފުރުސަތު ހޯދައި މި އަހަރު ދިވެހި ޕްރިމިއާ ލީގުގެ ޖާގައެއް ފ. ނިލަންދޫ އާއި ށ. ފޯކައިދޫ އިން މިއަދު ކަށަވަރުކޮށްފި އެވެ.\nFebruary 27, 2018 42\nނިލަންދޫ އެއާޕޯޓު މަޝްރޫއު ހުއްޓުވީ އިދިކޮޅު މީހުން\nފ. ނިލަންދޫ އެއާޕޯޓުގެ މަޝްރޫއަކީ ސައޫދީ އަރަބިއްޔާގެ ސަރުކާރުން ހިންގަން އުޅުނު މަޝްރޫއެއް ކަމަށާއި އެ މަޝްރޫއު ހުއްޓުވީ އިދިކޮޅު ފަރާތްތަކުން ކަމަށް ޕީޕީއެމުން މިއަދު ބުނެފި އެވެ.\nރައީސް އަބްދުﷲ ޔާމީން މިދިޔަ ހަފުތާގައި އިއްވެވި ރިޔާސީ ބަޔާނުގައި، ފ. ނިލަންދޫ އެއާޕޯޓުގެ މަޝްރޫއުގެ ވާހަކަ ހިމަނުއްވާފައި ނުވާތީވެ ހިތްހަމަޖެހިވަޑައިނުގެންނެވި، ނިލަންދޫ...\nOctober 17, 2017 27\nފަސް ރަށުގެ އެއާޕޯޓުގެ އެއްބަސްވުން ބާތިލުކޮށްފި\nފަސް ރަށެއްގައި ޑޮމެސްޓިކް އެއާޕޯޓް ހަދަން ސަރުކާރުން ހަވާލުކުރި މެލޭޝިއާގެ ކުންފުންޏަށް ބޭނުންވާ ފައިސާ ހަމަނުޖެހުމުން އެއްބަސްވުން ބާތިލުކޮށްފި އެވެ.\nAugust 03, 2017 26\nމެމްބަރު ހަލީލުގެ ފައުންޑޭޝަނަށް ކުވޭތުން އެހީ ދީފި\nނިލަންދޫ ދާއިރާގެ މެމްބަރު އަބްދުﷲ ޚަލީލުގެ އޭކޭ ފައުންޑޭޝަނަށް ކުވޭތު ފައުންޑޭޝަނުން ދެ ލައްކަ ޑޮލަރު (ތިން މިލިއަނެއްހާ ރުފިޔާ) ދޭން ނިންމައިފި އެވެ.\nJuly 01, 2017 6\nނިލަންދޫ ގޭގޭގެ ކަރަންޓް ބިލަށް ބޮޑު ޑިސްކައުންޓެއް\nފ. ނިލަންދޫ ގޭގޭގެ މިދިޔަ ރޯދަމަހުގެ ކަރަންޓު ބިލުން 75 ޕަސެންޓް ޑިސްކައުންޓެއް ދޭން ނިންމާފައިވާ ކަމަށް އެ ރަށު ކައުންސިލްގެ އިދާރާ އިން މިއަދު ބުނެފި އެވެ.


BREAKING NEWS: Covid-19: Miadhu Olhuveli Resort In 32 Meehaku Fassivi - Vaguthu\nމިއަދު ރާއްޖެ އިން ކޮވިޑް-19 އަށް ފައްސިވި 87 މީހުންގެ ތެރެއިން 32 މީހުންނަކީ ސަން ސިޔާމް އޮޅުވެލި ރިސޯޓުން ކޮވިޑް-19 އަށް ފައްސިވި މީހުން ކަމަށް އެޗްއޯސީ އިން ވިދާޅުވެއްޖެއެވެ.\nއެޗްއޯސީ އިން ވިދާޅުވީ މިއަދު އޮޅުވެލިން ފައްސިވި އެންމެންނަކީ ވެސް އެތަނުގެ މުވައްޒަފުން ކަމަށެވެ.\nމިއަދު ފައްސިވި މީހުންނާއިއެކު އޮޅުވެލި ރިސޯޓުން ފައްސިވި މީހުންގެ ޖުމްލަ އަދަދު 57 އަށް މިހާރު އަރައެވެ.\nއޮޅުވެލި ރިސޯޓުން އަދި މިހާތަނަށް ފައްސިވެފައިވާ އެންމެންނަކީ ވެސް އެރިސޯޓްގެ މުވައްޒަފުންނެވެ. މީގެ ތެރޭގައި ގިނައިން ހިމެނެނީ ބަންގްލަދޭޝް މީހުންނެވެ. ބަންގްލަދޭޝް މީހުންގެ އިތުރުން ދިވެހިންނާއި އިންޑިއާ އަދި ސްރީލަންކާގެ މީހުން ވެސް ފައްސިވި މީހުންގެ ތެރޭގައި ހިމެނެއެވެ.\nއޮޅުވެލި ރިސޯޓުން ފައްސިވި ގިނަ މީހުންނަކީ ޒުވާނުންނެވެ. އެރިސޯޓުން ފައްސިވި މީހުންގެ ތެރެއިން އެންމެ އުމުރުން ދޮށީ މީހަކީ 45 އަހަރުގެ މީހެކެވެ. އެއީ ބަންގްލަދޭޝް ފިރިހެނެކެވެ.\nމިއަދު ރާއްޖެ އިން 87 މީހަކު ފައްސިވިއިރު އޭގެތެރެއިން 30 މީހުން ފައްސިވީ މާލެއިންނެވެ. 13 މީހަކު މީހުން ދިރިއުޅޭ ރަށްތަކުން ފައްސިވެފައި ވާއިރު ރިސޯޓްތަކުން މިއަދު 41 މީހަކު ފައްސިވިއެވެ. އަދި ސަފާރީއަކުން ތިން މީހަކު ވަނީ ފައްސިވެފައެވެ.


SunOnline: Shifaa ge Corruption ge massala in PG Shameem thanazul vetje\nޝިފާގެ ކޮރަޕްޝަންގެ މައްސަލައިން ޕީޖީ ޝަމީމް ތަނާޒުލްވެއްޖެ\nމާލޭ މޭޔަރު ޝިފާ -- ސަން ފޮޓޯ: އަހުމަދު އަވްޝަން އިލްޔާސް\nމާލޭ ސިޓީ ކައުންސިލުގެ މޭޔަރު ޝިފާ މުހައްމަދުގެ މައްޗަށް ތުހުމަތު ކުރެވޭ ކޮރަޕްޝަންގެ މައްސަލައިން ޕްރޮސެކިއުޓާ ޖެނެރަލް ހުސައިން ޝަމީމް ތަނާޒުލްވެއްޖެ އެވެ.\nމާލޭ ލޮނުޒިޔާރަތްކޮޅުގައި ހަދާ ޕާކްގެ ހެދި ދެ ފާހަނާ ބަރީ ބަޔަކާ ހަވާލު ކުރުމުގައި ކޮރަޕްޝަނަށް ތުހުމަތުކުރެވޭތީވެ، އެންޓިކޮރަޕްޝަން ކޮމިޝަނުން ވަނީ ތަހުގީގު ނިންމައި ޝީފާގެ މައްޗަށް ދައުވާކޮށްދިނުމަށް އެދި ޕީޖީ އޮފީހަށް ފޮނުވާފަ އެވެ.\nއިއްޔެ ޕީޖީ އޮފީހުން ބޭއްވި ނޫސްވެރިންގެ ބައްދަލުވުމުގައި އެ މައްސަލައާ ގުޅޭ ގޮތުން ނޫސްވެރިއަކު ކުރި ސުވާލަށް ޖަވާބު ދެއްވަމުން ޝަމީމް ވިދާޅުވީ، ޝިފާއަކީ އޭނާއާ އައިލީ ގޮތުން ގުޅުން އޮންނަ މީހަކަށްވުމުން ގާނޫނުގައި ބުނާގޮތުން އޭނާގެ މަސްލަަހަތު ފުށުއަރާނެތީވެ، އެ މައްސަލައިން އޭނާ ތަނާޒުލްވެފައިވާ ކަމަށެވެ. އެހެންވެ ނޫސްވެރިޔާ ކުރި ސުވާލަށް ޖަވާބު ދިނުމަށްވެސް ޝަމީމް އުޒުރުވެރިވި އެވެ.\n"ޝިފާގެ މައްސަލާގައި އަޅުގަނޑަށް ލާހިކެއް ނޫން އެއްޗެއް ދަންނަވާކަށް... ޝިފާއަކީ އަޅުގަނޑު ދެބެއިންގެ ދެދަރި ކުއްޖެއް. އެހެންވީމަ އަޅުގަނޑަށް ނުކެެރޭނެ [ސުވާލަށް އެއްޗެއް ދަންނަވާކަށް]. އަޅުގަނޑު އެ ފައިލެއް ނުވެސް ބަލަން އަދި ނުވެސް ދެކެން. އަޅުގަނޑު ވާނީ އެ މައްސަލައިން ތަނާޒުލްވެފައި،" ޕީޖީ އޮފީހަށް ފޮނުވާ މައްސަލަތަކުގައި ތަފާތުކުރުން ގެންގުޅެނީ ކީއްވެތޯ ސުވާލު އުފައްދައި ޝިފާގެ މައްސަލަ މިސާލެއްގެ ގޮތުގައި ނަގައި، ނޫސްވެރިޔާ ކުރި ސުވާލަށް ޖަވާބުދެއްވަމުން ޕީޖީ ޝަމީމް ވިދާޅުވި އެވެ.\nޝަމީމް ވިދާޅުވީ، އޭނާގެ ބެލުމުގެ ދަށުން ހިނގާ މައްސަލަތަކުގައި ބައްލަވަނީ ވީހާ ވެސް އަވަހަށްކަށް ގޮތެއް ނިންމުމަށް ކަމަށެވެ. އެގޮތުން މައްސަލަ ޕްރޮސެސް ކުރުމަށް އެވްރޭޖްކޮށް މިހާރު ނަގާ މުއްދަތަކީ 10 ދުވަސް ކަމަށާއި ހަތަރެއް ނުވަތަ ފަސް ދުވަސް ތެރޭ ވެސް ބައެއް މައްސަލަތަކުގައި ގޮތް ނިންމާފައިވާނެ ކަމަށް އޭނާ ވިދާޅުވި އެވެ.\nޝިފާގެ މައްސަލައިގައި ދައުވާ ކުރުމަށް އެދި އޭސީސީން ފޮނުވީ، މިދިޔަ މަހު 29 ވަނަ ދުވަހު އެވެ. އެފަހުން 22 ދުވަސް ފާއިރުވެފައިވާއިރު، އަދިވެސް އެ މައްސަލައިގައި ގޮތެއް ނިންމައިފައިވާކަން ޕީޖީ އޮފީހުން ހާމައެއް ނުކުރެ އެވެ.\nޝަމީމް ވިދާޅުވީ، އޭނާއާ ނުބެހި އެކަމާ ގުޅޭ ގޮތުން ޖަވާބެއް އެރުވޭނެ އިންތިޒާމެއް ހަމަޖައްސަވާނެ ކަމަށެވެ.\nއޭސީސީން ބުނެފައިވާ ގޮތުގައި ޝިފާގެ މައްޗަށް ދައުވާ އުފުލަން ޖެހެނީ، ބިޑް ކޮމިޓީން ނުވަތަ މާލޭ ސިޓީ ކައުންސިލުން އެ މަސައްކަތް ހަވާލުކުރާނެ ފަރާތެއް ކަނޑައަޅާފައިނުވަނީސް، އަމަލީގޮތުން އެ ބިމުގައި މަސައްކަތް ފެށުމަށް ހުއްދަ ދެވޭނީ ކައުންސިލަށް ނުވަތަ ކައުންސިލްގެ އެންމެ އިސް ފަރާތެއްގެ ހައިސިއްޔަތުން މާލޭ ސިޓީގެ މޭޔަރު ސިފާއަށް ކަމަށްވެފައި، އެ ހުއްދަ ދިނީ މޭޔާ ޝިފާއަށް ކަން ތަހުގީގަށް ސާބިތުވާތީ ކަމަށެވެ. އަދި އެކަން ހިނގަމުން ދިޔައިރު މަސައްކަތް ހުއްޓުވުމުގެ ބާރު ލިބި އޮވެމެ، ޝިފާ އެ މަސައްކަތް ހުއްޓުވާފައި ނުވާކަން ވެސް އޭސީސީން ވަނީ ފާހަގަކޮށްފަ އެވެ.\nއެ މައްސަލައާ ގުޅިގެން ޝިފާ ނެރުއްވި ބަޔާނެއްގައި ވިދާޅުވީ، އެ މައްސަލައިގައިވެސް އަދި މާލޭ ސިޓީގެ މޭޔަރުގެ ހައިސިއްޔަތުން އޭނާއާ މަތިކޮށްފައިވާ މަސްއޫލިއްޔަތު އަދާކުރުމުގައި އެއްވެސް އިރަކު، ރައްޔިތުންގެ ޓެކްސް ފައިސާއިން ނުވަތަ މުދަލާމެދު އެއްވެސް އިރެއްގައި ކޮރަޕްޝަންގެ އަމަލެއް ހިންގާފައި ނުވާނެ ކަމުގެ ޔަގީންކަން އަރުވާ ކަމަށެވެ.\nމޫސަ މަރާލި މައްސަލައިގައި ކުރި ދައުވާއެއް ބޭރުކޮށްލައިފި\nއަލީ ވަހީދުގެ މައްޗަށް7ދައުވާއެއް އުފުލައިފި\nބޭރު ފައިސާގެ މުއާމަލާތުގެ މައްސަލަ ފުލުހުން ނުބަލާނެ


ބޮޑު ޕާޓީއެއް ބާއްވާ އުފަންދުވަސް ފާހަގަކުރި އިންޑިއާގެ މިނިސްޓަރަކު ހޫނު ފެނަށް – Dhen.mv\nބޮޑު ޕާޓީއެއް ބާއްވާ އުފަންދުވަސް ފާހަގަކުރި އިންޑިއާގެ މިނިސްޓަރަކު ހޫނު ފެނަށް\nApril 11, 2020 - 3:24 pm\nނުރައްކާތެރި ކޯވިޑް 19 ވައިރަސް އިންޑިއާގައި ފެތުރުން ކޮންޓްރޯލު ކުރުމަށްޓަކައި، އެގައުމުގައި ވަނީ 21 ދުވަހުގެ ލޮކްޑައުން އެއް އިއުލާން ކޮށްފައެވެ. މި ލޮކްޑައުން ގެ މުއްދަތު ހަމަ ވާނީ މިމަހުގެ 15 އަށެވެ.\nއިންޑިއާގައި ލޮކްޑައުން އިއުލާން ކޮށްފައިވަނިކޮށް، އެގައުމުގެ ބީޖޭޕީ ޕާޓީގެ އެމްއެލްއޭ އެއް ކަމަށްވާ މަސަލަ ޖަޔާރަމް ވަނީ 100 ވަރަކަށް މީހުންނާއިއެކު އޭނާގެ އުފަންދުވަސް ފާހަގަކޮށްފައެވެ. އިންޑިއާގެ ބައެއް ނޫސްތަކުން ރިޕޯޓް ކޮށްފައިވާ ގޮތުގައި މިނިސްޓަރ ޖަޔާރަމް އުފަން ދުވަސް ފާހަގަކުރީ މިހާރު އިންޑިއާގައި އިއުލާންކޮށްފައިވާ ލޮކްޑައުންނާއި ވެސް ހިލާފަށެވެ.\nއިންޑިއާގެ ސަރުކާރު ހިންގާ ޕާޓީއެއްގެ މިނިސްޓަރަކު، އެފަދަ ގޮތަކަަށް އަމަލު ބެހެއްޓުމުން އެތައް ބަޔަކު ދަނީ އޭނާއަށް ފާޑު ކިޔަމުންނެވެ. ޖަޔާރަމް އުފަން ދުވަސް ފާހަގަކުރުމަށްޓަކައި އެތައް ބައެއްގެ ފުރާނަ ނުރައްކަލަށް ވައްޓާލީ ކަމަށްބުނެ ގިނަ އަދަދެއްގެ އިންޑިއާ ރައްޔިތުން ދަނީ މީސްމީޑިއާގައި ނުރުހުން ފާޅުކުރަމުންނެވެ. އިންޑިއާގެ ބައެއް ރައްޔިތުން ދަނީ ޖަޔާރަމް ވަގުތުން މަގާމުން އިސްތިއުފާ ދިނުމަށްވެސް ގޮވާލަމުންނެވެ.\nއިންޑިއާގެ އެކި ހިސާބުތަކުގައި، ލޮކްޑައުން އިއުލާން ކޮށްފައި ވީނަމަވެސް ކޯވިޑް 19 ވައިރަސް ދަނީ ހަލުވިކަމާއިއެކު ފެތުރެމުންނެވެ. އެގޮތުން މިހާތަނަށް އިންޑިއާއިން ބަލި ޖެހުނު މީހުންގެ އަދަދު ވަނީ، 7447 އަށް އަރާފައެވެ. އިންޑިއާއިން ކޯވިޑް 19 ޖެހިގެން މަރުވި މީހުންގެ އަދަދު ވަނީ 239 އަށްވުރެ މަތިވެފައެވެ.


Fenaka in iyaadhakuranivi hakatha'in karantu ufehdhumuge bodu...\nކ. މާލެ | 10 އޮކްޓޯބަރ 2020 | ހޮނިހިރު 21:22 | 4,784\nޅ. އޮޅުވެލިފުށީގައި ފަށައިގަތް މަޝްރޫއުގެ މަސައްކަތް ކުރިއަށްދަނީ - ފެނަކަ ކޯޕަރޭޝަން


ލޯބި – Esfiya\nހަޤީޤީ ލޯބި 1 day ago\nރެ އި ން ފެށިގެން އަދި ވާރޭ ނުހުއްޓައެ ވެ. ރިޝްމީ އޭ ނާގެ ހިންމިއަ ކަށް ހުޅުވާފަ އި ހުރި ދެ ލޮލުން ކުޑަދޮރުން ބޭރު ބަލާލި އެވެ.އެ އާ އެ ކު އޭ ނައައް ހީވީ އޭ ނަގެ މުޅި ހަށިގަނޑުގަ އި ކަރަންޓު ޖެ އްސިހެންނެވެ.އެ އާ އެ ކު އޭނަމާޒީގެ ތެރެޔަ އް ގެބިގެން ދިޔަ އެވެ.\nރިޝްމީ އޭނާއައް ކޮފީއެއް ހަދާލާގެން ބެލްކަނިއައް ނުކުތެވެ. އެއާއެކު އޭނާގެ ގާގާ ޖެހުނީ ތެތް ފިނި ވާރޯޅިއެކެވެ. އެއާއެކު އޭނާގެ ބޮލުގައި ތިބި އިސްތަށި ވަޔާ އެކު އޭނާގެ މޫނު މަތީގައި ސަމާސާ ކުރަން ފެށިއެވެ.\nވާރޭ ވެހޭ މޫސުމަކީ ރިޝްމީ އެހާ ގަޔާވާ މޫސުމެއް ނޫނެވެ އެއީ ވާރޭ ވެހޭ މޫސުމުގާ އޭނާ ހުން ނަން ޖެހެނީ ރޯގާޖެހިފަ ކަމައްވާތީއެވެ. ނަމަވެސް ވާރޭ ތިކިތައް ބެލްކަނީގެ ރެއިލިންގަ ނަށާ ތަން ފެނުމުން ނޭގޭ ބާރަކުން އޭނާގެ ތުންފަތައް ލުއަ ހިނިތުން ވުމެއް ވެރިވިއެވެ.\n“ހިގާތެމެން ދާން”. އޭނާގެ ކަންފަތް ކާރީ ރީތި ރީތި ފިރިހެން ކުއްޖެގެ އަޑު ގުގުމާލިއެވެ. އެ އާއެކު ރިޝްމީގެ ވާރޭތިކި ތަޅަމުން ދިޔަމޫނު މަތީގައި ވި ހިނިތުން ވުން އިތުރައް ފުޅާވެގެން ދިޔައެވެ. އެ އާ އެކު އެއައްވުރެ ގިނަ ފެން ތިކިތައް އޭނާގެ މުނުގައި ބޮސްދޭން ފެއްޓިއެވެ.\nހީވަނީ މިރޭ އެ ފެން ތިކި ތައްވެސް އެ ސަމާސާގައި ބާވެރި ވަނީހެންނެވެ.\nއެެެއް މަސް ކުރި\nމިއަދަކީ އަހަރެން ހައި ސުކޫލައްދާ ފުރަތަމަ ދުވަހެވެ.އަހަރެން ކުލާސް ތެރެއައް ވަނީ އިސްޖަހައިގެން ހުރެއެވެ.އަހަންނަކީ ސްޓޭޖައް އެރުމާއި ކަންކަމުގައި އިސްނަގަން ބިރު ގަންނަ ކުއްޖެކެވެ.މި ޒަމާނުގަ ބުނާނަމަ ވަރަށް “ޝައި ” ކުއްޖެކެވެ.\nއަހަންނައް 16 އަރު ވިއެއް ކަމަކު އަހަންނަކީ ނުދަންނަ ކުދިންގެ ތެރޭ ގަ އުަޅެން ބިރު ގަންނަ ކުއްޖެކެވެ.\nއަރަަރެންެ ހަޔާތައް އަންނަން އުޅޭ ތޫ ފާނުގެ ހިލަމެއްވެސް ނުވާ ހާލު ނުތަނަވަސް ވެފައި ވާ ހިތަކާއެކު ކުދިންގެ ތެރޭ އިށީނީމެވެ. ދެ ދުވަސް ތެރޭގައި އަހަރެން އެކު ވެރިން ހޯދީމެވެ .\nއޭގެ ތެރެއިން ދުވަހެކެވެ .\nއަހަރެން މިއަދު ސުކޫލައް އައީ އެހެން ދުވަސް ތަކައް ވުރެ ވެސް އަވަހަށެވެ.\nއެއީ މިއަދު ފުރަތަމަ ގަޑީގައި ބިސްނަސް ޓެސްޓު އޮތީމަ އެއައް ފަރިތަ ކޮއްލަން ވެގެނެވެ.\nފަހަތައް އެބުރިގެން ހުރި ވިކާަޝް ސިހިފައި ފަހަތައް އެބުރުނީ ރީތި އަޑަކުން އަންހެން ކުއްޖަކު ހަޅޭ ލެއްވި އަޑަށެވެ……….\nވިކާޝް ގެ ގައިގާ ޖަހަން ދިޔަ ރިޝްމީ އަރި އަޅާލީ ފާ އެޅުނުގޮތަކުންނެވެ.\nއެއާއެކު ދެން ވާނެގޮތް ހިތައް އައުމާއެކު ރިޝްމީގެ އަގައިން ތޫލި ހަޅޭކެއް ބޭރުވިއެވެ…. .\nއެއާއެކު ރިޝްމީއާއި ދިމާލައް އެބުރުނު ވިކާޝް ހުށިޔާރު ކަމާއެކު ވެއްޓެން ދިޔަ ރިޝް މީގެ ހިމަ އުނަގަނޑުގައި ހިފެހެއްޓިއެވެ.\nއެއާއެކު ވިކާޝްގެ އަތް މަތީގައި އޮތް ރިޝްމީގެ މޫނައް ބަލަން ހުރި ވިކާޝް ފެނުމުން ރިޝްމީގެ މޫނައް ޖަންބު ކުލައަރައިގެން ދިޔައެވެ.\nއެއާ އެކު ހިދުކޮޅަކައް ދެމީހުންގެ ނަޒަރު ބައްދަލު ވެގެން ދިޔައެވެ.\nއޭގެ ސިކުންތު ކޮޅެއް ފަހުން ތެޅި ގަނެފައި ރިޝްމީ ވިކާޝް ގެ އަތް މަތިން ތެދުވިއެވެ.\nއެ އާއެކު އެެކު ލާނެތް ހުނުމަކާ އެކު އެތެރެއައް ވަދެގެން އައި އޭނާގެއެންމެ ގާާތް ރަހްމަތް ތެރިޔާ ޒެވިން އާއި އެކު ގޮސް ގޮޑި ބަރިއެއްގައި އިށީނެވެ.\nއެއާއެކު ރިޝްމީ ވެސް މޫނު ހަދާލާފައި ގޮސް ޒެވިންގެ ފަސްފަހަތުން ކަހަލަ ގޮތަކައް ވައިތް އޭނާގެ އެންމެ ގާާތް އެކުވެރިޔާ ލިވްޒާއާއި އެކު ގޮސް އިށީނެވެ.\nރިޝްމީގެ މިއަމަލުން ލިވްޒާގާތައް ހިނި އައެވެ .އަދި އެހެންމެ އެހާވަރައް ހައިރާން ވެސް ވިއެވެ .\nރިޝްމީއަކީ އަލައް ފެންނަ ކުއްޖަކާ އަނގައިން ވެސް ނުބުނެ އެކުއްޖަކާ ދިމާލައް ބަލާވެސް ކުއްޖެއްނޫނެވެ .\nއެކަމަާ ބެހޭގޮތުން ސުވާލުކުރަން އަނގަ ހުޅުވާލާފަވެސް އަގަ ލައްޕަން މަޖުބޫރުވީ ކުލާސް ތެރެއައް ވައިތް ކެމިސްޓްރީ ޓީޗަރު ފެނިފައެވެ.\nކެންޓީނުގަވެސްރިޝްމީ އާއި ވިކާޝް ދެމީހުން އުޅުނު ގޮތުން ވައްތަރީ ވައްތަރު ޖެއްސުމުގެ ކޮންޕެޓިޝަނެއްގަ އުޅޭހެންނެވެ.\nލިވްޒާ އާއި ޒެވިން އައް ޖެހުނީ އެދެމީހުން ކުރަމުން ދިޔަ ޅަަ ކަންތައްތަކައް ހީހީ ބަލިވެފައި ތިބޭށެވެ.\nއޭ ބްރޯ އޭނަމިއަދު މަގޭ އަތް މައްޗައް ވެއްޓުނު ފަހުން މަ ފެންނަ ތަނައް މަށާ ދިމާލައް ވައްްތަރު ޖައްސަނީ އޭނަ އުޅުނީ ކިހިނެއްދޯ މަށައް އޭނަގާގަ ޖަހަނީ ރާމާމަަކުނެއް ވައްތަރު ކައެއައް އޭނަގާގަޖެހީ ކޮން ވައްތަރެއްތަ .\n, ޕިސް, ޕިސް, ޕސް ކައެއާ އެއްކޮއް ގެއައް އާދެވުނު ކަމޯ މަ ހިތައް މިއަރަނީ އަދި ގެއައް އައި\nފަހުން ކައެ އެ ކުއްޖާގެ ވާހަކަ ނޫން އެހެން މީހެއްގެ ވާހަކަ ނުދަައްކާ ކައެ ރީއްޗައް ބުނެބަލަ އޭނަ ސެޓު ކޮއްދެންތަ .\nހަމަ އަސްލު ވެސްތަ އޭ ކައޭގެ ކާކުތަ .ކައޭތީ ހަމަ ބޮޓެއް އޭ މަގޭ ގާލްގެ ބެސްޓް ފްރެންޑެއް ނޫންތަ .\nއެހެން ނޫނީ ކައެ މަށައް އޭނަގެ ނަންބަރު ގެނޭ މިރޭ އޭނަތަޅުވާ ލާފަ މަ ނިދާނީ .\nވިކާޝް މިހެން ބުންޏަސް އޭނަ ހަމަހަގީ ގަތުގަވެސް އެ ގޮތް ނޭގޭ އަންހެން ކުއްޖާގެ ނަންބަރު ބޭނުމެވެ. ނަމަވެސް ކީއްވެ ކަމެއްް ނޭގެއެވެ.\nއާ އޯކޭ މީނީ ނަންބަރު ރިޝްމީގެ ނަންބަރު ކިޔާ ދިނުމައްފަހު ޒެވިން ގެއައް ދިޔައީޏލިވްޒާގެ ފޯނެއް އައުމުން ނެވެ .\nއެހެން ކަމުން ވިކާޝް ވެސް އެހެން ކަމެއް ނުކޮއް މާދަމާ ހައި ސުކޫލައް ދާން ޖެހޭތީ ނިދަން އެރިއެވެ .\nނިދެމުން ދިޔައިރު ވެސް ވިކާޝް އައް ވިސްނެމުން ދިޔައީ އެ ގޮތް ނޭގޭ އަންހެން ކުއްޖާއާ ދޭތެރޭގައެވެ.\nއަޅޭ ރިޝް ތެދުވެބަލަ، ރިޝްމީއައް ތެދުވެވުނީ ލިވްޒާ ފަތިސް ނަމާދައް އަރަން ގޮވާ އަޑަަށެވެ.އެއާ އެކު ރިޝްމީ ނިދި މޫޑްގައި އެދުގެ ހެޑް ބޯޑުގައި ލެގިލިއެވެ.\nއެއާއެކު ލިވްޒާ އަނެއްކާ ގޮއުމުން ކަތްނެތް ކަމާއެކު ފާޚާނާާ އައް ވަނެވެެ.\nފާޚާނާއިން ނުކުމެ ރިޝްމީ ފަތިސްނަމާދުކުރިއެވެ އދި އަވަސް އަރުވާާލާފާ ހައި ސުކޫލައް ދާން ތައްޔާރުވިއެވެ.\nހެދުނުގެ ނާސްތާ ކޮއްގެން ވިކާޝް ގޮސް އޭނާގެ ސާކަލައް އެރިއެވެ އެއާއެކު ދުއްވާލިއެވެ.\nޕޭމެންޓުމަތީ ހިގާފައި ދިޔަ ރިޝްމީ ހުއްޓުނީ އެތަނުން ދިޔަ ކުއްޖެއްގެ ދަބަހުގައި އޮތް ގަނޑެއް ވެއްޓުމުން އެ ނަގާށެވެ ރިޝްމީގޮސް މަގު މަތީގައި އޮތްް ގަނޑު ނަގަން ދިޔައީ ޓްރެފިކް ލައިޓް ރަތް ކުލައަައް ބަދަދަލުވުމުން ނެވެ .\nގަނޑު ނަގާން ތެދުވި ރިޝްމީ ސިހުނީ އޭނާގެ އަތުގާ ހިފާ މީހަކު އޭނަ މަގުގެ އަަަނެއް ފަރާތައް ދަމާލުމުންނެވެ\nރިޝްމީ ގޮސް ތަތްވީ އެމީހާވެ މޭމަތީގައެވެ.މަޑުމަޑުން ރިޝްމީ އެ މީހާއާ ދުރުވެލިއެވެ.އެއާއެކު ފާޑަކައް ރިޝްމީގެ މޫނައް ބަލަން ހުރި ވިކާޝް ފެނިފައި ރިޝްމީ އައް ލަދުން އިސްޖަހާލެވުނެވެ. އޭ ބަލާގެން އުޅެބަލަ ރިޝްމީގެ ގަޔާދިމާލައް އައި ކާރާ ދިމާލައް އިޝާރާތް ކުރަމުން ވިކާޝް ބުންޏެވެ.އެއާއެކު ރިޝް މީއައް ބަލާލެވުނީ ވިކާޝްގެ ރުޅިވެރި މޫނަށެވެ. ރިޝްމީމާ ވަރަކަށް ވިކާޝްގެ މޫނައް ބަލާތީ ވިކާޝް އޭނާގެ މޫނުގެ ކުލަވަރު ބަދަލު ކޮއްލީ މޮޅު އެކްޓަރަކައް ވެސް ބަދަލުނުކުރެވޭނެ ގޮތަށެވެ. އެއާއެކު އޭނަ ގެންގުޅޭ ސަމާސާ ގޮތް މޫނައް ގެނައެވެ\n” މަންކީ އައި ތިންކް އައި ހޭވްޓު ޕްރޮޓެކްޓު ޔޫ އިން ދަ ފިއުޗަރ”ރީތި ހިނިތުންވުމަކާ އެކު ވިކާޝް ބުންޏެވެ.\nވިކާޝް ނުސީދާ ކޮއް އެހެން ބުންޏަސް އޭނާ އެ އަންހެންކުއްޖާ ރައްކާތެރި ކުރަން އޭނާ ބޭނުމެވެ ކީއްވެ ކަމެއް ހުދު ވިކާޝް އަކަށް ވެސް ނޭގެއެވެ. ވިކާޝްގެ ރީތި ހިނިތުންވުމައް ގެއްލިފަ އިން ރިޝްމީއައް ހޭވެރިކަންވީ ސުކޫލު ބެލް ޖެއްސި އަޑަށެވެ. އެއާާއެކު ދެން އިވުނީ ޒެވިން ބިދި ބިދި ފައި ހޭ އަޑެވެ .\nތިދެމީހުންގެ ރޮމޭންސް މާބޮޑު ގާލް ފްރިއެންޑް ބޯއި ފްރެންޑައް ވުރެވެސް.\nލިވްޒާގެ އަޑު އިވުމުން ރިޝްމީ މޫނު ކުނި ކޮއްލިއެވެ.އޭރު އޭނާގެ މޫނު ރަތް ކަމުން ހިވަނީ ޖަންބެއް ހެންނެވެ.\nލިވްޒާ އަހަރެން ލިވީގެ މަންމަ ކައިރީ ލިވީގެ މަންމަ ކައިރީ ވަރަށް ރީތިކޮށް ބުނާނަން ތި ޖައްސާ ވައްތަރުތައް އޭރުން އޮންނާނީ ރޮމޭންޓިކް ވެފަ ރިޝްމީ ދެރަ ނުވާންވެގެން ބުންޏެވެ.\nރިޝްމީ މިހެން ބުނުމާ އެކު ކޮފީ ބޯންހުރި ލިވްޒާގެ އަގާގަ ތިބި ކޮފީ ކާރީގައި ހުރި ޒެވިންގެ ގަޔައް ބުރާގެން ދިޔައެވެ .\nއެއާ އެކު ވިކާޝް އާއާ ރިޝްމީ ހޭން ފެއްޓިއެވެ.\nއެ މީހުން ހުނުން ނުހުއްޓާތީ އެކަން މަޖާވެގެންް އެމީހުން ކައިރީގައި ކޮފީއިން ތެމި ފޯވެފައި ހުރި ޒެވިން ވެސް ހޭން ފެއްޓިއެވެ.\nއެެއާއެކު ލިވްޒާ އައިސް އޮޅިގަތީ ރިޝްމީގެ ކަރުގައެވެ.\nތި މީހުން ރިޝް އާ ނުބެހޭތި ‘ބިކޯއުސް އައިމް އޮން ހާރ ސައިޑް’.\nއެ ހެންތަ ކަމަނާފުޅާ މަށާ ,ހޫއެވަރ ދިސް ގާއި އިސް ,އަހަރުމެން ،،”ވިކާޝް”ރިޝްމީގެ ޖުމްލަ ފުރިހަމަ ނުވަނީސް ވިކާޝް ބުނެލިއެވެ.\nޔެސް، މަށާއި ވިކާޝް އާއި ދެމީހުން ނަށް ރޮމޭންޓިކް އޭ އެންމެން ކުރިމަތީ ބުނެފަ މީހާރު ތިބުނަނީ މަގޭ ސައިޑް ގައޭ އޭނަ ވެސް ލިވްޒާގެ ވަލުގަ ޖެއްސީތަ ،ޝޭމް އެންޔޫ ލިވީ ރިޝްމީ ބުންޏެވެ.ޔެސް އަހަރެން މިހާރު ބާކީމިވީާ ޒެވިން ލިވްޒާ އާއިދިމާލައް ލޯ އަޅަމުން ބުނެލިއެވެ.\n“ސޮރީ އެކަމަކު ލިވީ ހުންނާނީ ރިޝްގެ ސައިޑުގަ”އޭކީވެ އެހެން ލިވީއައް ނެހެދޭނެ އެހެން ލިވީ ހުންނަންޖެހޭނީ މަގޭ ސައިޑުގަ ،ނޫން މަ ރިޝްގެ ސައިޑުގަ ލިވްޒާ ބުންޏެވެ.\n“ހުއްޓާލާ ” އެންމެ ފަހުން ވިކާޝް ބުންޏެވެ.\nތި މީހުންގެ ރޮމޭންސް ނިމިއްޖެއްޔާ ހިނގާ އެތެރެއްއް ވަންނަން މިހާރު ޔަގީން ކެމިސްޓްރީ ޓީޗަރު ކުލާހައް ވަދެދާނެ ހިނގާ ބަލަ އެހެންނޫނީ އަހަރެމެން ބަސްޓް ވާނެ\n“ޝޫޓް “އެއާއެކު ރިޝްމީ ފާގަ ހުދު ބާރެއްލާފައި އޭނާގެ އަމިއްލަ ބޮލުގައި ޖެހިއެވެ.އެ އާއި އެކު މަޑުމަޑުން އާހް ، އޭ ކިޔާލިއެވެ.\nއެއާ އެކު ވިކާޝް ބުނެލި އެވެ.\nޑޯންޓް ހާރޓް ޔުއަރ ސެލްފް ރިޝް ،ހިގާ އެތެރެއަށް ވަންނަން.\nއަހަރުމެން ދެމީހުން މިހާ އެކުވެރިވީ ކޮން އިރަކުން ތީނަ މަށަށް ރިޝް އޭ ކިޔާފަ ގޮވަން ރިޝްމީ މިހެން ބުނެލުމާއެކު ވިކާޝް ބޯ ހޫރު ވާލާފައި އެތެރެއައް ވަންނަން ހިނގައިގަތެވެ.\nކިތަންމެ އިރެއް ވިޔަސް ރިޝްމީ އަގަ މަޑު ނުކުރާނެ ކަން އެނގޭތީއެވެ.އެ\nގއާއެކު ރިޝްމީ ވެސް ވިކާޝް ގެ ފަހަތުން ހިގައިގަތުމުން ލިވްޒާ އާއި ޒެވިްން ވެސް ހިގައިގަތެވެ.\nއެމީހުން ނައް ކުލާހާއި ހަމަޔަށް ދެވުނު އިރު ކެމިސްޓްރީ ޓީޗަރުގެ ލޯ ހީވަނީ އަގުރު އަލިފާންގަނޑެއް ހެންނެވެ އެއާ އެކު4މީހުން އަސްޖަހައިގެން ކުލާހައް ވަދެ އިށީނެވެ .\nކެމިސްޓްރީ ޓީޗަރު ލަސް ވީ ކީއްވެތޯ އެހުމުން ޒެވިްން އެމީހުން ޓްރެފިކް ޖޭމް އެއްގައި ޖެހުނީ ކަމައް ބުނުމުން ކެމިސްޓްރީ ޓީޗަރު އަނެއްކާވެސް ފިލާވަޅައިގެން ކުރިއައް ދިޔައެވެ. ” ރިޝްމީ “ފަހަތުން މީހަކު ގޮވާލި އަޑަށް ރިޝްމީ ސިހިފައި ބަލާލިއެވެ އެއާ އެކު ރިޝްމީގެ ދެލޯ ބޮޑުވިއެވެ\nއަވްލީން (19 ވަނަ ބައި)\nހިތާމަ ލޯބި December 2, 2017\nތިޔަ އަސަރު 20 (1)\nހިތާމަ ކުރުވާހަކަ ލޯބި January 4, 2019


Verikan Badhalu Vumuge Maruhalaa Ah Ehbaarulun Nudhin Vaahaka Shainee Dhogu Kuravvaifi - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 12 މިނެޓް ކުރިން\nވެރިކަން ބަދަލުވުމުގެ މަރުހަލާ އަށް އެއްބާރުލުން ނުދިން ވާހަކަ ޝައިނީ ދޮގު ކުރައްވައިފި\nވެރިކަން ބަދަލުކުރުމުގެ މަރުހަލާގައި އިދިކޮޅު ފަރާތްތަކުން މިނިސްޓްރީތަކަށް ކުރާ ޒިޔާރަތުގައި އެއްބާރުލުން ނުދިން ކަމަށް ބުނެ ފަތުރަމުންދާ ވާހަކަތައް ފިޝަރީޒް މިނިސްޓަރު ޑރ.މުހައްމަދު ޝަައިނީ ދޮގު ކުރައްވައިފިއެވެ.\nޝައިނީ އެއްބާރުލުން ނުދިން ކަމަށް ބުނެ އެމްޑީޕީގެ ޕޮލިސީ ކޮމިޓީގެ ޗެއާޕާސަން ހުސައިން އަމުރު އިއްޔެ ޓްވީޓެއް ކުރެއްވިއިރު އެ ޓްވީޓްގައި އަމުރު ވިދާޅުވީ ޝައިނީ އެދިވަޑައިގަތީ އިންތިގާލީ ޑިރެކްޓާ ޖެނެރަލް އަހްމަދު ލަތީފު ފޮނުވުމަށް ކަމަށެވެ. ނަމަވެސް މި ޓްވީޓު އަމުރު ފަހުން ވަނީ ޑިލީޓްކޮށްލާފައެވެ.\nމި ވާހަކަތަކާ ގުޅޭގޮތުން ޝައިނީ މިއަދު ނެރުއްވި ބަޔާނެއްގައި ވިދާޅުވީ އެ ބައްދަލުވުމަށް ޑީޖީ ޓްރާންސިޝަން ވަޑައިނުގަންނަވާނެ ވާހަކަ ދެންނެވުމުން ބައްދަލުވުން ކުރިއަށް ގެންދެވި ކަމަށާއި މި ބައްދަލުވުމުގެ ބޭނުމަކީ މިނިސްޓްރީން ކުރަމުންދާ މަސައްކަތްތައް އޮމާންކަމާއެކު އަންނަ ސަރުކާރުގެ ސިޔާތުތަކަށް ބަދަލުކުރުމަށް ބޭނުންވާ މައުލޫމާތު ހޯދުން ކަމަށެވެ.\nނަމަވެސް ބޭނުންވާ މައުލޫމާތު ފޯރުކޮށްދިނުމުގައި ރަސްމީ ލިޔުމެއް އޮންނަންޖެހޭނެ ކަމަށާއި މިފަދަ ވަގުތެއްގައި ހިނގާ މުއާމަލާތްތައް ފަހުންވެސް ރަސްމީކޮށް ފެންނަން ހުންނަން ޖެހޭނެ ކަމަށް ފެންނާތީ އިންތިހާބީ ރައީސްގެ އޮފީހުން ނުވަތަ ޑީޖީ ޓްރާންސިޝަންގެ އޮފީހުން ލިޔުމަކުން ހުށަހެޅުމެއް ދެންނެވި ކަމަށް ޝައިނީ ވިދާޅުވިއެވެ.\n"ނަމަވެސް މައުލޫމާތުތައް ރަސްމީކޮށް ކުރިން ތައްޔާރު ކުރުމަށް ގެންގުޅުއްވާ ލިސްޓު ފޯރުކޮށްދެއްވައި ފަހުން ސިޓީއަކުން ރަސްމީކޮށްލާނީ ކަމަށް ދެންނެވީމެވެ. މީގެއިތުރުން މިކަމާ ގުޅޭގޮތުން ގުޅުއްވާނެ ބޭފުޅަކު އައްޔަންކޮށްދިނުމަށް އެދުމުން އެކަން ވެސް ހަމަ އެވަގުތު ބައްދަލުވުމުގެ ތެރެއިން ހަމަޖައްސައި ދެވިފައިވާނެއެވެ" ޝައިނީގެ ބަޔާނުގައި ވިދާޅުވެފައިވެއެވެ.\nޝައިނީ ވިދާޅުވީ އެ ޓްވީޓް މިހާރު އަނބުރާ ގެނެސްފައިވީ ނަމަވެސް މިފަދަ ހައްސާސް ވަގުތެއްގައި ރައްޔިތުންގެ ތެރެއިން ބަޔަކުގެ ހިތުގައި ރުޅިވެރިކަން އުފެދި މަސްހަލަތު ގެއްލޭގޮތް ވުމަކީ ހިތާމަކުރާ ކަމެއް ކަމަށެވެ. އަދި އެ ޓްވީޓުގައި ބަޔާންކޮށްފައިވީ ނަމަވެސް ވަޑައިގެންނެވި ހުރިހާ ބޭފުޅުންނާއި ވެސް އިސްލާމްދީނުގެ ރިވެތި ސަލާމުން ސަލާމްކުރެއްވި ކަމަށާއި ފޮޓޯއެއް ނެގުމަކީ ބައްދަލުވުމާ ގުޅުންހުރި ކަމެއް ނޫން ނަމަވެސް އެފަދަ އެދުމެއް އެ ފަރާތްތަކުން އެދިފައިނުވާ ކަމަށްވެސް ޝަިއނީ ވިދާޅުވިއެވެ.\nމީގެއިތުރުން ޝައިނީ ވަނީ އެ ޓްވީޓާއި ގުޅިގެން ރައްޔިތުންގެ ތެރެއިން ބައެއް މީހުންގެ ތެރޭގައި ރުޅިވެރިކަން އުފެދި އޭނާއަށް ޖިސްމާނީ އަދި މަރުގެ އިންޒާރު ވެސް ލިބެމުން އަންނަ ކަމަށް ވިދާޅުވެފައެވެ.\nމިރާއްޖޭގައި ގާނޫނެއް ހަދަން ވެއްޖެ!! ގާނޫނަށް ކިޔަންޖެހޭ ނަމަކީ... "ސިޔާސީ މީހުން ކުރާ ހުރިހާ ކަންތައްތަކުން އިސްތިސްނާވުމުގެ ގާނޫނު" މިގާނޫނުގެ ދަށުން ދަފްތަރެއް ހަދާ ހުރިހާ ސިޔާސީ މީހުން ދަފްތަރުކުރެވެން ވާނެ!! އަދި މިގާނޫނުގެ ދަށުން މިކަމަށް ވަކި މިނިސްޓްރީއެއް ހެދަންވާނެ!! މިގާނޫނުގެ ދަށުން ސިޔާސީ މީހުންނަށް ލިބިދޭ އިމްތިޔާޒުގެތެރޭ ޖިނާޢީ ގިނަ ކުށްތަކުން ބަރީޢަވާންވާނެ! ވައްކަމުގެ މައްސަލަތަކުން ބަރީޢަވުން! ރިޝްވަތު އެންމެހާ ޢަމަލުތަކުގެ މައްސަލަތަކުން ބަރީޢަވުން! މަކަރު ހެދުމާއި ޓެކުމުގެ މައްސަލަތަކުން ބަރީޢަވުން! މީހުންގެ އަބުރަށް އަރައިގަންނަ ކުށްތަކުގެ މައްސަލަތަކުން ބަރީޢަވުން!! ބަނގުރަލުގެ މައްސަލަތަކުން ބަރީޢަވުން! ޚިޔާނާތުގެ މައްސަލަތަކުން ބަރީޢަވުން! ޓެރަރިޒަމްގެ މައްސަލަތަކުން ބަރީޢަވުން!! މިފަދަ މީހަކު ހައްޔަރުކުރެވޭނީ މިގާނޫނު ތަންފީޒުކުރަން އުފައްސާ މިނިސްޓްރީގެ މިނިސްޓަރަށް ކުރިން އަންގާ އޭނާގެ ލަފާގެމަތިން ކޯޓަށް ހުށަހަޅައިގެން ލިބޭ އަމުރެއްގެ ދަށުންކަމަށްވެސް ކަނޑައަޅަންވާނެ!! އޭރުން ހުންނާނީ ރަގަނޅަށް!! މިރާއްޖޭގައި މިހާރު މަދީ މިފަދަ ގާނޫނެއް!! މިއީ އަޅުގަނޑުގެ ޚިޔާލު!! މިޚިޔާލު ހިތައް މިއައީ ފާއިތުވެ މިދިޔަ 10 އަހަރުތެރޭ މިރާއްޖޭގައި ސިޔާސީ މީހުން މިކަންތައްތައްކުރާ ގޮތާއި އެމީހުންނާއި ދޭތެރޭ ކަންތައްތައް ނިމިދާގޮތް ހިތައް ގެނެވިގެން!! ވަﷲ އަޢުލަމް!!\nމިނިސްޓަރ ޝައިނީ ކީއްކުރާނީ އެބައެއްގެފެންވަރުން އެބަޔަކުމަސައްކަތްކުރާނީ އަސާސީތަޢުލީމްފެންވަރުމީހުންލައިގެންކޮމެޓީ ހެދީމަ ތިޔަހުރިހާކަމެއްވެސްދިމާވާނެ އަޅާނުލާ\nއެއްބާރުލުން ނުދީ ހުރެބަލަ ! ކިހާދުވަހަކު ހުރެވޭތޯ ބަލާނަމެވެ. ދެންފެންނާނީ ކުޑަގޮޅިއެވެ.\nއޮކްޓޯބަރ 7, 2018 18:07\nކޯލިޝަން އަށް ސަޕޯޓް ކުރަން. ނަމަވެސް ތީތި ކަޑަ.\nޝައިނީ މިރޭ ދެން ކީއްކުރަން މުޒާހަރާޔަށް ދަނީ. އެއްކޮޅުން އޮޅުވާލާފައޭ ބުނާއިރު އަނެއްކޮޅުން ތިދަނީ ބަދަލުވާ ވެރިކަމަށް ހުރިހާ ކަމެއް ހަވާލުކުރަމުން.\nކިހިނެއް މިވަނީ ؟\nއޮކްޓޯބަރ 7, 2018 21:10\nއޮކްޓޯބަރ 7, 2018 22:01\nމިހާރުދެން ތިކުޑަކުދިން އުޅޭގޮތް ދޫކޮއްލާފަ ހަރުދަނާމީހަކައްވެބަލަ


vnews - India aai America in dhifaaee muhimmu ebbasvumeh ga soi koffi\nއިންޑިއާއާއި އެމެރިކާއިން ދިފާއީ މުހިންމު އެއްބަސްވުމެއްގައި ސޮއިކޮށްފި\n(ކ-ވ) އިންޑިއާގެ ދިފާއީ ވަޒީރާ ނިރްމަލާ ސިތާރާމް، އިންޑިއާގެ ޚާރިޖީ ވަޒީރާ ސުޝްމާ ސުވަރާޖް، އެމެރިކާގެ ޚާރިޖީ ވަޒީރު މައިކް ޕޮމްޕޭއީ، އަދި އެމެރިކާގެ ދިފާއީ ވަޒީރު ޖޭމްސް މެޓިސް، ދެގައުމުގެ ދެމެދުގައި ބޭއްވި22 މަޝްވަރާތައް ފެށުމުގެކުރިން ފޮޓޯއަކަށް ހުއްޓިވަޑައިގެން\nދިފާއީ މުހިންމު އެއްބަސްވުމެއްގައި އެމެރިކާއާއި އިންޑިއާއިން ސޮއިކޮށްފިއެވެ.\nއެމެރިކާއާއި އިންޑިއާއިން މިފަދަ އެއްބަސްވުމެއްގައި ސޮއިމިކުރީ، ދެގައުމުގެ ދެމެދުގައި ބޭއްވި ސަމިޓް ފެންވަރުގެ މަޝްވަރާތަކަށް ފަހުގައެވެ.\nއެމެރިކާއާއި އިންޑިއާއާ ދެމެދު 2+2 މަޝްވަރާތައް ބާއްވާފައިވަނީ މިދިޔަ ބުރާސްފަތި ދުވަހު އިންޑިއާގެ ވެރިރަށް ނިއުދިއްލީގައެވެ.\n2+2 މަޝްވަރާތަކުގައި ހިމެނިވަޑައިގެންނެވީ، އިންޑިއާގެ ޚާރިޖީ ވަޒީރާ ސުޝްމާ ސުވަރާޖާއި، އިންޑިއާގެ ދިފާއީ ވަޒީރާ ނިރްމަލާ ސިތާރާމްގެ އިތުރުން، އެމެރިކާގެ ޚާރިޖީ ވަޒީރު މައިކް ޕޮމްޕޭއީއާއި، އެމެރިކާގެ ދިފާއީ ވަޒީރު ޖޭމްސް މެޓިސްއެވެ.\nމަޝްވަރާތަކަށްފަހު ދެގައުމުންވަނީ "ކޮމިއުނިކޭޝަންސް ކޮމްޕެޓިބިލިޓީ އެންޑް ސެކިއުރިޓީ އެގްރީމެންޓް" ގައި ސޮއިކޮށްފައެވެ. މިއެއްބަސްވުމުގެ ސަބަބުން އެމެރިކާގެ މުވާސަލާތީ ސަލާތީ އާލާތްތައް އެމެރިކާއިން އިންޑިއާއިން ފޯރުވައިދޭނެއެވެ.\nމީގެއިތުރުން، އެމެރިކާގެ ދިފާއީ ވަޒީރާއި އިންޑިއާގެ ދިފާއީ ވަޒީރުގެއިތުރުން، އެމެރިކާގެ ޚާރިޖީ ވަޒީރާއި އެމެރިކާގެ ޚާރިޖީ ވަޒީރާ ދެމެދުވެސް ހޮޓްލައިނެއް ގާއިމްކުރުމަށް، ދެގައުމުންވަނީ ނިންމާފައެވެ.\nމިކަންކަމުގެ އިތުރުން، ބުރާސްފަތި ދުވަހު ދެގައުމުން މަޝްވަރާކުރި ކަންކަމުގެ ތެރޭގައި، ސަރަހައްދީ އިންތައް ހުރަސްކޮށް ހިންގާ ޓެރަރިޒަމްގެ މައްސަލަތަކާއި، ނިއުކްލިއަރ ސަޕްލަޔަސް ގްރޫޕްގެ މެމްބަރަކަށްވުމަށް އިންޑިއާއިން ކުރަމުންދާ މަސައްކަތާއި، އެޗް1ބީ ވިސާގެ މައްސަލައިގެ އިތުރުން، ސަރަހައްދީ އެއްބާރުލުން އިތުރަށް ފުޅާކުރުމުގެ ނުކުތާތައްވެސް ހިމެނެއެވެ.


Muzaaharaage sababun Hong Kong ge vaige bandharu huttumakah\nފުރަން ދިޔަ މީހެއް އޭނާގެ ލަގެޖް ސެކިއުރިޓީއާ ހަވާލުކުރުމަށް މަސައްކަތް ކުރަނީ-- ފޮޓޯ: އޭއެފްޕީ\nމުޒާހަރާތަކުގެ ސަބަބުން ހޮންކޮންގެ ވައިގެ ބަނދަރު ހުއްޓުމަކަށް\nހޮންކޮންގެ ސަރުކާރާ ދެކޮޅަށް އެގައުމުގެ ރައްޔިތުން ކުރަމުންދާ މުޒާހަރާތަކުގައި، ގިނަ އަދަދެއްގެ މީހުން ހޮންކޮންގެ ވައިގެ ބަނދަރު ފުރާލުމުން އެތަނުގެ މަސައްކަތްތައް ހުއްޓުމަކަށް އައިސްފި އެވެ.\nމުޒާހަރާގެ ބައިވެރިން ބައިނަލްއަގްވާމީ ވައިގެ ބަނދަރު ފުރާލުމުގެ ސަބަބުން ފްލައިޓް ޗެކްއިންތައް ވަނީ ދެ ދުވަހަށް މެދުކެނޑިފަ އެވެ. ދުނިޔޭގެ އެންމެ ބިޒީ އެއް ވައިގެ ބަނދަރުގައި މުޒާހަރާގެ ބައިވެރިން ހަރަކާތްތެރިވާތާ މިހާރު ވަނީ ފަސް ދުވަސްވެފަ އެވެ.\nއެކަމުގެ ސަބަބުން ފުރަން ދާ ފަރާތްތައް ވައިގެ ބަނދަރުގައި ހިނގާބިގާވެ އުޅެނީ ވަރަށް ދަތިހާލުގަ އެވެ. މީހުންތަކުގެ ތެރެއިން ލަގެޖް ހިފައިގެން ދަތިކަމާއެކު މީހުން ފުރަންދާން މަސައްކަތްކުރާ މަންޒަރު ފެންނަ ފޮޓޯ އާއި ވީޑިއޯ ސޯޝަލް މީޑީއާގައި މިހާރު ދަނީ ދައުރުވަމުންނެވެ.\nހޮންކޮންގެ ލީޑަރު ކެރީ ލަމް ވަނީ މުޒާހަރާގެ ބައިވެރިންގެ މިފަދަ އަމަލުތަކުގެ ސަބަބުން ބޮޑެތި ފިޔަވަޅުތަކެއް އަޅަން ޖެހިދާނެ ކަމުގެ އިންޒާރުދީފަ އެވެ.\nނަމަވެސް ކެރީ ލަމްގެ އިންޒާރަށް ބެލުމެއް ނެތި މުޒާހަރާގެ ބައިވެރިން ވަނީ އިއްޔެ ވެސް ވައިގެ ބަނދަރަށް ޖަމާވާން ފަށައިފަ އެވެ. މުޒާހަރާގެ ސަބަބުން ޗެކްއިންތައް ކެންސަލް ކުރިކަން ވައިގެ ބަނދަރުން އިއުލާން ކުރީ ހޮންކޮން ގަޑިން ހަވީރު 4:30 ގައެވެ.\nހޮންކޮން ވައިގެ ބަނދަރުން ވަނީ ސެކިއުރިޓީ ހުރަސް ނުކުރެވުނު ހުރިހާ މީހުން ވީހާވެސް އަވަހަކަށް އެސަރަހައްދު ދޫކޮށް ދިޔުމަށް ވެސް ގޮވާލައިފައެވެ. ފްލައިޓްތައް ކެންސަލްކުރުމުގެ ކުރިން މުޒާހަރާގެ ބައިވެރިން ވަނީ ލަގެޖް އުފުލާ ޓްރޯލީތައް ބޭނުންކޮށްގެން ފުރަން ދިޔަ މީހުންނަށް ނުވަދެވޭ ގޮތަށް ހުރަސް އަޅައިފައެވެ.\nމުޒާހަރާގެ ސަބަބުން މި ހަފްތާގެ ހޯމަ ދުވަހުވެސް ހޮންކޮންގެ ވައިގެ ބަނދަރުން ވަނީ އެތައް ސަތޭކަ ފްލައިޓެއް ކެންސަލްކޮށްފައެވެ.\nސަރުކާރާއި ދެކޮޅަށް ހޮންކޮންގައި ސިލްސިލާ ގޮތެއްގައި ކުރިއަށްދާ މުޒާހަރާތަކަށް މިހާރު ވަނީ 10 ހަފްތާއަށް ވުރެ ގިނަ ދުވަސްވެފައެވެ. މުޒާހަރާތަކުގެ ބާރު ކުޑަވާނެ ކަމުގެ އެއްވެސް ނިޝާނެއް އަދި ފެނިފައެއްނުވެއެވެ.\nދެ މަހެއްހާ ދުވަހަށް މުޒާހަރާތައް ކުރިއަށް ގޮސްފައިވާ އިރު، މުޒާހަރާގެ ބައިވެރިން ގޮވާލަމުންދަނީ އެކްސްޓްރެޑިޝަން ބިލްގެ މަސައްކަތް އެއްކޮށް ހުއްޓާލުމަށެވެ. އަދި ހޮންކޮންގެ ލީޑަރު ކެރީ ލަމް އިސްތިއުފާ ދިނުމަށާއި މުޒާހަރާގެ ބައިވެރިންނަށް ފުލުހުން ކުރަމުންދާ އަނިޔާ ތަހުގީގު ކުރުމަށް ވެސް މުޒާހަރާގެ ބައިވެރިން ގޮވާލައެވެ.


Beynun Kohfaivaa Booteh 1 Million Dollar Ah - Vaguthu\nދުނިޔޭގައި މިހާތަނަށް އެންމެ އަގުބޮޑުކޮށް ވިއްކާލާ ބޫޓު، އެއް މިލިއަން އެމެރިކާ ޑޮލަރަށް ވިއްކާލުމަށް ތައްޔާރުވެއްޖެ އެވެ.\nމި ބޫޓަކީ އެމެރިކާގެ މަޝްހޫރު ރެޕަރ، ކާންޔޭ ވެސްޓް އޭނާގެ ފުރަތަމަ ޢާންމު ފެނިލުމަށް ބޭނުންކޮށްފައިވާ ބޫޓެކެވެ. އެއީ 2008 ވަނަ އަހަރު އޮތް ގްރެމީ އެވޯޑްގެ 50 ވަނަ ހަފްލާގައި ކާންޔޭ ފެނިގެންދިޔައިރު ލައިގެން ހުރި ބޫޓެވެ.\nނައިކް ބްރޭންޑުގެ އެއާ ޔީޒީ 01 ނަމަކަށްކިޔާ މި ބޫޓު ވިއްކާލަން ހުޅުވާލުމާއެކު، ޕްރައިވެޓް ސޭލެއްގެ ދަށުން ވިއްކާލުމަށް ވަނީ ނިންމާފައެވެ. އެހެންކަމުން މި ބޫޓު ގަންނަ މީހެއްގެ މަޢުލޫމާތު، ވިއްކާ ފަރާތުން ހާމައެއް ނުކުރާނެއެވެ. މި ބޫޓު ވިއްކާލުމުގެ ކުރީން މިމަހުގެ ފަހުކޮޅު ހޮންކޮންގައި ބޫޓު ޑިސްޕްލޭ ކުރުމަށް ވަނީ ހަމަޖެހިފައެވެ.\nމި ބޫޓުގެ ޑިޒައިނަކީ ނައިކް އިން ރަސްމީކޮށް ބާޒާރަށް ނެރެފައިވާ ޑިޒައިނެއް ނޫނެވެ. ނަމަވެސް އެކި ބްރޭންޑުތަކުގެ ލިމިޓެޑް އުފެއްދުންތައް ވިއްކާ ރީޓެއިލް ކުންފުންޏަކުން 2017 ވަނަ އަހަރު މި ޑިޒައިންގެ އާ ބޫޓެއް އެއްލައްކަ އެމެރިކާ ޑޮލަކަށް ވިއްކާފައި ވެއެވެ.\nމީގެ ކުރިން ދުނިޔޭގައި ބޫޓެއް އެންމެ އަގުބޮޑުކޮށް ވިއްކާފައި ވަނީ 615،000 އެމެރިކާ ޑޮލަރަށެވެ. މިދިޔަ އަހަރު ކުރިޔަށްދިޔަ ނީލަމެއްގައި ވިއްކާލި އެ ބޫޓަކީވެސް ނައިކް ބްރޭންޑުގެ ބޫޓެކެވެ. އެއީ 1985 ވަނަ އަހަރު، ދުނިޔޭގެ އެއްވަނަ ބާސްކެޓް ބޯޅާ ކުޅުންތެރިޔާ މައިޖަލް ޖޯޑަން ބޭނުންކޮށްފައިވާ ބޫޓެކެވެ.\nނައިކް ބްރޭންޑުގެ ޔީޒީ ޕްރޮޓޯޓައިޕް އަކީ މިހާތަނަށް ނައިކް ބްރޭންޑުން އުފައްދާފައިވާ އެންމެ މަޤުބޫލު އެއް އުފެއްދުމެވެ.


Muleege Bin Hihkumuge Mashroou Raees Yameen Rasmeekoh Ninmavaidhehvvaifi - Vaguthu\nމުލީގެ ބިން ހިއްކުމުގެ މަޝްރޫއު ރައީސް ޔާމިން ރަސްމީކޮށް ނިންމަވައިދެއްވައިފި\n6 މަސް ކުރިން ( ޖުލައި 10, 2018 )\nރައީސް ޔާމީން މުލީ އަށް ވަޑައިގެންނެވުން - ފޮޓޯ: ރައީސް އޮފީސް\nމ.މުލީގައި ސަރުކާރުން ހަރަދުކުރައްވައި ކުރިއަށް ގެންދެވި ބިން ހިއްކުމުގެ މަޝްރޫއު ރަސްމީކޮށް ނިންމަވައިދެއްވައިފިއެވެ.\nމުލީގެ ބިންހިއްކުމުގެ މަޝްރޫއު ދާދި ދެންމެ ރައީސުލް ޖުމްހޫރިއްޔާ ރަސްމީކޮށް ނިންމައިދެއްވާފައިވާއިރު، 2015 ވަނަ އަހަރުގެ އެޕްރީލް މަހުގެ ތެރޭގައި ފެއްޓެވި މަޝްރޫއުގެ އަމަލީ މަސައްކަތް ނިމިފައިވަނީ ވޭތުވެދިޔަ އަހަރުގެ މާރިޗު މަހުގެ ތެރޭގައެވެ.\nމި މަޝްރޫއުގެ ތެރެއިން މުލީގެ ބިމަށް 40 ހެކްޓަރު އިތުރުކުރެވިފައިވާއިރު، އެރަށުގެ ބިމުގެ ތަނަވަސްކަން ވަނީ ދެގުނައަށް އިތުރުވެފައެވެ. މި މަޝްރޫއަށް ދައުލަތުގެ ބަޖެޓުން 138 މިލިއަން ރުފިޔާ ހަރަދު ކުރައްވާފައިވާއިރު، ސަރުކާރުން މަސައްކަތް ހަވާލު ކޮށްފައިވަނީ އެމްޓީސީސީ އާއެވެ. އެމްޓީސީސީން މި މަސައްކަތް ކޮށްފައިވަނީ މެލޭޝިޔާގެ ކުންފުންޏަކާ ހަވާލު ކުރައްވައިގެންނެވެ.\nމުލީގެ ބިން ހިއްކުމުގެ މަޝްރޫއުގެ އިތުރުންވެސް ބޮޑެތި ތަރައްޤީގެ މަސައްކަތްތަކެއް މި ސަރުކާރުން އެރަށުގައި ކުރިއަށް ގެންދަވާފައިވެއެވެ. އޭގެ ތެރޭގައި ސްޕޯޓްސް އެރީނާގެ މަސައްކަތްތަކާއި، ހޮސްޕިޓަލްގެ މަސައްކަތްތަށް އަދި ކަރަންޓުގެ ޚިދުމަތް އިތުރަށް ފުޅާކުރުމާއި ތިމާވެއްޓާއި ގުޅުންހުރި މަސައްކަތްތަށް ހިމެނެއެވެ.\nމ އަތޮޅަށް ރައީސް ކުރައްވަމުންދާ މި ދަތުރުފުޅުގައި މުލީގެ އިތުރުން އެއަތޮޅު ދިއްގަރާއި، މުލަކަށްވެސް ރައީސް ޔާމީން މިއަދު ވަޑައިގެންފައިވެއެވެ. އެ ދަތުރުގެ ތެރޭގައި ދިއްގަރުގެ ބަނދަރު ރަސްމީކޮށް ހުޅުވައިދެއްވައި، އެރަށުގެ ނަރުދަމާގެ ނިޒާމުގެ ޚިދުމަތް ރަސްމީކޮށް ބޭނުންކުރަން ފައްޓަވައިދެއްވާފައިވެއެވެ. މީގެ އިތުރުން މުލަކުގެ ނަރުދަމާގެ ނިޒާމްވެސް ރައީސް ވަނީ ރަސްމީކޮށް ބޭނުންކުރަން ފައްޓަވައިދެއްވާފައިވެއެވެ.\nމި ދަތުރުފުޅުގައި މާދަމާގެ ވަގިތެއްގައި ރައީސުލް ޖުމްހޫރިއްޔާ އެއަތޮޅު ކޮޅުފުއްޓަށްވެސް ވަޑައިގަތުމަށް ހަމަޖެހިފައިވާއިރު، މިހާރު މުލީގައި ކުރިއަށްދާ ރަސްމިއްޔާތުގައި ރައީސުލް ޖުމްހޫރިއްޔާ ވާހަކަފުޅު ދައްކަވާނެއެވެ.\nޖުލައި 10, 2018 - 17:17\nމުލީގެ ބިން ހިއްކުމުގެ މަޝްރޫއު ރައީސް ޔާމިން ރަސްމީކޮށް ނިންމަވައިދެއްވައިފި ނަމަ އެކަމަކީ އެއީ މަމެން އުފާ ކުރާ ކަމެކޭ މަމެން ޕިންކީންގެ ބިއުޓިފުލް އެން އޯސަމް އެން ފްލޯލެސް ރައީސް މަޖްލީހުގެ އެމްޕީގެ މަގާމަށް އެމެންގެ މަރު އަތަށް ލައިގެން އައިސް ވޯޓް ދީގެން އެމްޕީ ކަމަށް ހޮވާދިން ކަމަށް ޓަކައި ވެސް އެމެންނަށް އެމެންގެ އަތޮޅުގައި އެެއާރޕޯރޓެެއް އަޅާދީ އަދި ޗައިނާގެ އިންޑަސްޓްރިއަލް ޕާރކެއް ހެދުމަށް ޓަކައި މީމު ކޮޅުފުށި ފަޅު އެއްކޮށް ހިއްކާ އެތަނުގައި ޑޮމެސްޓިކް އެއާރޕޯރޓް އަކާއި އަދި އެސްއީޒެޑް ގެ ދަށުން ޗައިނާގެ އިންޑަސްޓްރިއަލް ޕާރކް އަކާއި އަދި ޗައިނާގެ ވަރުގަދަ ސީޕޯރޓް އަކާއި އަދި ޗައިނާގެ މިލިޓަރީ އެއާރޕޯރޓް އެއްވެސް ޗައިނާ އާއި ގުޅިގެން ހަދަންވީއޭ އޯއް ކޭންވީ ބީ އީޗް އަދަރސް ކޮމްޕެނީ އޯއް އީޗް އަދަރސް ކޮމްޕެނީ އޯއް ކޮމްޕެނީ އޯއް ކޮމްޕެނީ ޓެލް މީ ވަޓް ޔޫ ވޮނާ ވޯންޓް އޭޒް އަ ފޭވަރ ފްރޮމް އަސް ކޭންވީ ބީ އީޗް އަދަރސް ކޮމްޕެނީ އޯއް ކޮމްޕެނީ އޯއް ކޮމްޕެނީ އޯއް ކޮމްޕެނީ މޭބީ ވީ ކޭން ބީ އީޗް އަދަރސް ކޮމްޕެނީ އޯއް ކޮމްޕެނީ އޯއް ކޮމްޕެނީ..\nޖުލައި 11, 2018 - 10:13\nއެއަރޕޯޓް އެޅިގެންދާއިރު ބޭނުންވަނީ މާބަދި އެއްކޮށް ހިއްކާ މުލި-ކޮޅުފުށި ކޯޒްވޭ އަކުން ގުޅިފައި އޮތުން..


Beys foarukohdhinumun qaumuthakuge Shukuru India ah!\nފުރަތަމަ ސަފުހާ ހަބަރު ރިޕޯޓް ވިޔަފާރި ދުނިޔެ ކުޅިވަރު މުނިފޫހިފިލުވުން ކޮލަމް ހިޔާލު\nއިންޑިއާ ބޭސް ޝިޕްމަންޓް\nބޭސް ފޯރުކޮށްދިނުމުން ގައުމުތަކުގެ ޝުކުރު އިންޑިއާއަށް\n12 އޭޕްރީލް 2020 - 12:51:51\nދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 އަށް ފަރުވާދޭން ބޭނުންކުރާ އެންޓި މެލޭރިއާ ޑްރަގް ނުވަތަ "ހައިޑްރޮސިކްލޮރޯކުއިން" އިން 13 ގައުމަކަށް ފޯރުކޮށްދޭން ނިންމި ނިންމުމާއެކު ގައުމުތަކުން އިންޑިއާއަށް ޝުކުރު އަދާކޮށްފި އެވެ.\nމި ޑްރަގް އުފައްދަމުން އަންނަ އިންޑިއާއިން ވަނީ އެންޓި މެލޭރިޔާ ޑްރަގް އެކްސްޕޯޓްކުރުން މެދުކަނޑާލާފަ އެވެ. އެކަމަކު މިހާރު މިވަނީ 13 ގައުމަކަށް މި ބޭސް ފޯރުކޮށްދޭން ނިންމާފަ އެވެ.\nމި ލިސްޓުގައި ސަަރަހައްދީ ގައުމުތަކުގެ ތެރޭގައި ރާއްޖޭގެ އިތުރުން ހިމެނެނީ ނޭޕާލް، ބޫޓާން، އަފްގާނިސްތާން އަދި ބަންގްލަދޭޝް އެވެ. ދެން މި ލިސްޓުގައި ހިމެނެނީ މި ބަލި އެންމެ ބޮޑަށް ފެތުރެމުންދާ އެމެރިކާ އާއި ސްޕެއިން އާއި ބަހްރެއިން އަދި ސީޝެލްސް އަދި މޮރިޝަސްގެ އިތުރުން ޑޮމިނިކަން ރިޕަބްލިކެވެ.\nމިކަމާއި ގުޅިގެން ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވެސް މިކަމަށް ޝުކުރު އަދާކޮށްފައިވާއިރު ސްރީލަންކާ ގެ ސަރުކާރުން އިންޑިއާގެ ބޮޑުވަޒީރު ނަރެންދުރަ މޯދީ އަށާއި އިންޑިއާގެ ސަރުކާރަށް ވަނީ ޝުކުރު އަދާކޮށްފަ އެވެ. އެގައުމުން ބުނީ ހާއްސަ ފްލައިޓެއްގައި ކޮވިޑް-19 އަށް ފަރުވާދޭ ބޭހާއި ބޭނުންވާ އެހެނިހެން ސާމާނު ފޯރުކޮށްދިނުމުން އެކަން ހިތުގެ އަޑިން ބަލައިގަންނަ ކަމަށެވެ.\nފުރަތަމަ އެއްބަސްވުމުގެ ދަށުން ކުރީ ހަފްތާގެ އަންގާރަ ދުވަހު ދިހަ ޓަނުގެ ބޭހާއި އެހެނިހެން ސާމާނު ލަންކާ އަށް ވަނީ ވައިގެ މަގުން އިންޑިއާ އިން ފޯރުކޮށްދީފަ އެވެ. އަދި ދެވަނަ އެއްބަސްވުމުގެ ދަށުން އިންޑިއާ ސަރުކާރުން ވަނީ އެއް މިލިއަން ޓެބްލެޓު ލަންކާ އަށް ފޯރު ކޮށްދިނުމަށް ނިންމާފަ އެވެ.\nއެގައުމުގެ އިތުރުން އެމެރިކާގެ ރައީސް ޑޮނާލްޑް ޓްރަމްޕް ވެސް ވަނީ ގައުމުން ބޭރުކުރަން މަނާކުރެވުނު އެ ބޭސް އެމެރިކާއަށް ފޯރުކޮށްދޭން ނިންމި ނިންމުމާއެކު ޝުކުރު އަދާކުރައްވާފަ އެވެ. އަދި ދިމާވެފައިވާ މި ބިރުވެރި ދަނޑިވަޅުގައި އިންޑިއާއިން ދިން އެހީތެރިކަން ހަނދާނުން ނުފިލާނެ ކަމަށް ވިދާޅުވި އެވެ.\nއޭގެ އިތުރުން ވެސް މި ބޭސް އިންޑިއާއިން ފޯރުކޮށްދޭން ނިންމި ގައުމުތަކުން އެހެން ގައުމުތަން ވެސް ވަނީ ބޭސް ފޯރުކޮށްދޭތީ އެގައުމަށް ޝުކުރު އަދާކޮށްފަ އެވެ.\nއެންޓި މެލޭރިއާ ބޭހަކީ ކޮވިޑް-19 އިން ރައްކާތެރި ކޮށްދޭ ބޭހެއް ކަމަށް ގިނަ މާހިރުން ވަނީ ބުނެފަ އެވެ. އަދި އިންޑިއާގެ ކައުންސިލް އޮފް މެޑިކަލް ރިސާޗުން ވެސް ވަނީ މި ބޭސް ކޮވިޑް-19 ގެ ފަރުވާ އެއްގެ ގޮތުން ބޭނުން ކުރުން ރަނގަޅު ކަމަށް ކަނޑައަޅާފަ އެވެ.\nކޮވިޑް-19 ޖެހުނު ޝަޒާގެ އަސަރުގަދަ ސިޓީއެއް\nކޯލިޝަނާ ލައިގެން ރައްޔިތުންނަށް ހިދުމަތެއް ނުދެވޭނެ: ބޮންޑޭ\nލަންކާގެ ކޮވިޑް-19 ކޭސްތަށް 200އަށް ވުރެ މައްޗައް އަރައިފި\nއިނގިރޭސިވިލާތުގެ ބޮޑުވަޒީރު ހޮސްޕިޓަލުން ދޫކޮށްލައިފި\nVFP 2020, Voice of Free Press


Cabin Crew Akah Jinsee Goanaa Kuri Meehaku Hayyaru Kohfi - Vaguthu\nމާލެ އިން ކޮވިޑަށް ފައްސިވާ އަދަދުތައް ދަށަށް! - 1 ގަޑިއިރު ކުރިން\nކެބިން ކުރޫއަކަށް ޖިންސީ ގޯނާކުރި މީހަކު ހައްޔަރުކޮށްފި\nއިންޑިއާގެ އެންމެ ބޮޑު އެއް އެއާލައިން ކަމަށްވާ އިންޑިގޯ އެއާލައިނުގެ ފްލައިޓެއްގެ ތެރޭގައި އަންހެން ކެބިންކްރޫ މެމްބަރަކަށް ޖިންސީ ގޯނާކުރި ފިރިހެނަކު ފްލައިޓުން ބާލުވައި ހައްޔަރުކޮށްފިއެވެ.\nމި ހާދިސާ އާއި ގުޅިގެން ރާޖޫ ގަންގައްޕާ ނަމަކަށްކިޔާ ބެންގަލޫރު މީހަކު ހައްޔަރުކޮށްފައި ވާއިރު، އޭނާ ޖިންސީ ގޯނާ ކޮށްފައި ވަނީ އޭނާ ދަތުރު ކުރަން އަރާ އިން ފްލައިޓުގައި އެވަގުތު ހަރަކާތްތެރިވި އުމުރުން 20 އަހަރުގެ ކެބިންކްރޫ މެމްބަރަކަށެވެ.\nއޮފިޝަލުން ބުނެފައިވާގޮތުގައި، އެ ފިރިހެން މީހާ އެންމެ ފުރަތަމަ މަސައްކަތްކުރީ އެ ކެބިންކުރޫ އާއި ވާހަކަ ދައްކައިގެން، އޭނާ އާއި އެކު ބަދުއަހުލާޤީ ހިންގުމަށް ދަޢުވަތު ދިނުމަށެވެ. ނަމަވެސް އެކަމަށް އެ ކެބިންކްރޫ ސަމާލުކަން ނުދިނުމުން ފަހުން އޭނާގެ ގައިގައި އަތްލައި ޖިންސީ ގޯނާކުރީ ކަމަށް ވެއެވެ.\nމި ހާދިސާ ހިނގުމާއި ގުޅިގެން އެވަގުތު ފްލައިޓުގައި ހުރި އެއާލައިނުގެ އިސް ފަރާތަކަށް އެކަން އެންގުމުން، އޭނާ ވަނީ ލަގެޖާއި އެކު ވަގުތުން ފްލައިޓުން ބާލާފައެވެ. އަދި އެއާޕޯޓުން އޭނާ ވަނީ ފުލުހުންގެ ބެލުމުގެ ދަށަށް ގެންގޮސް ޖަލަށްލާފައެވެ.\nމި ހާދިސާ އާއި ގުޅިގެން އިންޑިއާގެ ސެންޓްރަލް އިންޑަސްޓްރިއަލް ސެކިއުރިޓީ ފޯސް (ސީއައިއެސްއެފް) އިން ބުނެފައިވަނީ، އެ ފިރިހެން މީހާގެ މައްސަލަ ވަރަށް ސީރިއަސް މައްސަލައެއްގެ ގޮތުގައި ބަލަމުންދާ ކަމަށެވެ. އޭނާ މިހާރު ބަންދުގައި ހުރިއިރު، އަންނަ ހަފްތާގައި އޭނާގެ ޝަރީޢަތް ފެށުމަށް ވަނީ ނިންމާފައެވެ.


19th March 2019 | Last update: 00:03\nބީއެމްއެލްއިން ހިއްސާއަކަށް 22 ރުފިޔާ ބަހަން ފާސްކޮށްފި\nގައުމީ ބޭންކުން މިރޭއޭޖީއެމްގައި ސީއީއޯ އެންޑްރޫ ހީލީ--\n"ހޮޓެލް ޖެން" ގައި މިރޭ ބޭއްވި އެ ކުންފުނީގެ 35 ވަނަ އަހަރީ އާއްމު ޖަލްސާއަށް ހާޒިރުވި 41 ހިއްސާދާރުންގެ ނިންމާފައިވަނީ މިދިޔަ އަހަރު އެ ކުންފުންޏަށް ލިބުނު ފައިދާގެ ތެރެއިން 118 މިލިއަން ރުފިޔާ ބަހާށެވެ.\nބީއެމްއެލްއިން މިރޭ ބޭއްވި އަހަރީ އާއްމު ޖަލްސާގައި އަންނަ އަހަރަށް ކުންފުނި އޮޑިޓް ކުރުމަށް ނަގާފައިވަނީ 82،680 ޑޮލަރަށް ޕްރައިސްވޯޓާ ހައުސް ކޫޕާސް (ޕީޑަބްލިއުސީ) އެވެ. އަދި އާއްމު ހިއްސާދާރުންގެ ފަރާތުން ހޮވާ ތިން ޑިރެކްޓަރުން އިންތިހާބު ކުރުން ވެސް އޮތެވެ.\nޕޭމަންޓް ގޭޓްވޭގެ ހިދުމަތުގެ ފީތަކެއް ބީއެމްއެލްއިން ކަނޑާލައިފި\nބީއެމްއެލް އިން އެއްގަމު އުޅަނދު ގަންނަން ހާއްސަ ލޯނެއް\nބީއެމްއެލް މުވައްޒަފުން ތެލެސީމިއާ ސޮސައިޓީއަށް ބޮޑު އެހީއެއް\nހަމަލާދިން މީހާގެ މޫނުމަތިން ހިނިތުންވުން!\nމާމުނަގާއަށް 200 އަށްވުރެ ގިނަ މީހުން ހޯދަނީ\nހަމަލާދިން މީހާއަށްވެސް މިސްކިތުންކީ "މަރުހަބާ"!


New Zealand PM: Dozens killed in 'terrorist' attack on mosques New Zealand PM: Dozens killed in 'terrorist' attack on mosques\nނިއު ޒިލެންޑްގެ މިސްކިތްތަކަށް އަމާޒުކޮށްގެން ދިން ޓެރަރިސްޓު ހަމަލާގައި މަރުވި މީހުންގެ ޢަދަދު 49 އަށް\nނިއުޒިލަންޑްގެ ކްރައިސްޗަރޗްގައި ދެ މިސްކިިތަކަށް ދިން އަމާޒުކޮށްގެން ދިން ޓެރަރިސްޓް ހަމަލާގައި މަރުވި މީހުންގެ ޢަދަދު ސާޅީސް ނުވައަކަށް އަރައިފިއެވެ. ނިއުޒިލަންޑްގެ ތާރީޚުގައި ވެސް ދިން އެންމެ ނުރައްކާތެރި ޓެރަރިސްޓް ހަމަލާގައި ސާޅީސް ނުވަ މީހުން މަރުވެފައިވާއިރު، އެ ހަމަލާގައި އިތުރު ވިހި މީހަކު ވަނީ ޒަޚަމުވެފައެވެ.\nނޫސްވެރިންނަށް މަޢުލޫމާތު ދެއްވަމުން އެ ޤައުމުގެ ބޮޑުވަޒީރު ޖެސިންޑާ އާޑެން ވަނީ، އެއީ ދުރާލާ ރާވައިގެން ދީފައިވާ ޢުދުވާނީ ހަމަލާއެއްކަން މިހާތަނަށް ކުރި ތަޙުޤީޤުންވެސް ސާބިތުވާކަމަށެވެ. މިއީ މުޅި ނިއުޒިލަންޑްގެ ތާރީޚުގައިވެސް އެންމެ އަނދިރި ދުވަސްކަމަށް އާޑެން ވިދާޅުވިއެވެ.\nލިންވުޑް މިސްކިތާއި އަލް ނޫރު މިސްކިތަށް ދިން ހަމަލާތައް ދީފައިވަނީ މިސްކިތުގެ އެތެރޭގައި ތިބި މީހުންގެ ގަޔަށް ބަޑިޖަހައިގެންނެވެ. އަދި އެ ދެ ސަރަޙުއްދެގެ ބޭރުން، ގޮވާ ތަކެތި ހަރުކޮށްފައިހުރި އުޅަނދުތަކެއް ވެސް ފުލުހުންނަށް ފެނުނު ކަމަށް ކަމާ ބެހޭ ފަރާތްތަކުން ރިޕޯޓުކުރެއެވެ.\nމިސްކިތްތަކަށް އަމާޒުކޮށް ހަމާލާދޭ މި ދަނޑިވަޅުގައި ރައްކާތެރިކަމުގެ ފިޔަވަޅެއްގެ ގޮތުން، ނިއުޒިލަންޑްގެ އެއްވެސް މިސްކިތަކަށް ނުދިއުމަށްވެސް ފުލުހުން ވަނީ އިލްތިމާސްކޮށްފައެވެ.\nހަމަލާ ދިން މީހުންގެ ތެރެއިން އިސްކޮށް ހަރަކާތްތެރިވި އޮސްޓްރޭލިޔާގެ މީހެއް ކަމަށްވާ ބްރެންޓަން ޓެރަންޓް ވަނީ އެ ހަމަލާ މީސް މީޑިއާގައި ލައިވް ސްޓްރީމްކޮށްފައެވެ. އޭނާ ބުނީ، ނިއުޒީލެންޑުގެ ކްރައިސްޗާޗު ސަރަހައްދުގެ ދެ މިސްކިތުގައި ހުކުރު ނަމާދުކުރަން ތިބި މުސްލިމުންނަށް ބަޑިން ހަމަލާދީ ގަތްލު އާންމު ހިންގީ މުސްލިމުން ހުޅަނގަށް ހިޖްރަކޮށް ހުޅަނގުގެ ގައުމުތަކުގައި ވަޒަންވެރިވާތީ އެކަމަށް ބަދަލުހިފުމުގެ ގޮތުންކަމަށެވެ.\nއެ ބިރުވެރި ގަތްލު އާންމުގެ ކުރިން އޭނާ ތައްޔާރުކޮށްފައިޥާ ބަޔާނެއްގައި ބުނެފައިވަނީ މުސްލިމުން ހުޅަނގަށް ހިޖްރަ ކުރުމުން ޔޫރަޕްގައި އިސްލާމްދީން ފެތުރެމުންދާ ކަމަށާއި، އޭނާގެ ބޭނުމަކީ އެކަމަށް ބަދަލުހިފުންކަމަށެވެ. އަދި މުސްލިމުންނާ ދެކޮޅަށް ގަތްލު އާންމު ހިންގުމަށް ނިއުޒިލޭންޑްގެ ކްރައިސްޗަރޗުގެ ދެ މިސްކިތް އިޚްތިޔާރުކުރީ އެދެ މިސްކިތަށް މުސްލިމުންގެ ގިނަބަޔަކު އަރާތީ މުސްލިމުންގެ ގިނަ ބަޔަކު މަރާލެވޭނީ އެ ދެ މިސްކިތަށް ހަމަލާދީގެން ކަމަށް ފެންނާތީ ކަމަށްވެސް އޭނާގެ ބަޔާނުގައިވެއެވެ.\nއޮސްޓްރޭލިޔާގެ ބޮޑުވަޒީރު ސްކޮޓް މޮރިސަން ވިދާޅުވީ ޓެރަންޓަކީ ބޭރު މީހުންނަށް ނަފްރަތު ކުރުމުގައި ހައްދު ފަހަނަޅާފައިވާ ކަނާތުފިޔައިގެ ފިކުރުގެ މީހެއްކަމަށެވެ. ނިއުޒީލޭންޑްގެ ދިން ޓެރަރިސްޓް ހަމަލާތަކާ އޮސްޓްރޭލިއާއާ ގުޅުން އޮތްތޯ ބަލަމުންދާކަމަށްވެސް އޮސްޓްރޭލިޔާގެ ބޮޑުވަޒީރު ވިދާޅުވިއެވެ.\nނިއުޒީލެންޑުގެ ކްރައިސްޗަރޗުގެ ދެ މިސްކިތަށް ދިން ޓެރަރިސްޓް ޙަމަލާތަކުގައި ސާޅީސް ނުވަ މުސްލިމުން މަރާލާފައިވާއިރު އޭގެތެރޭގައި އަންހެނުންނާއި ކުޑަކުދިންވެސް ހިމެނެއެވެ. އެ ޙަމަލާތަކަށްފަހު ނިއުޒިލޭންޑްގެ ފުލުހުންވަނީ ބްރެންޓަން ޓެރަންޓާއެކު ހަތަރު މީހުން ހައްޔަރުކޮށްފައެވެ.\nޙައްޖަށްދާން ޕެންޝަން ފަންޑުން ފައިސާ ނެގޭ އަދަދު %80އަށް އިތުރުކުރަން ހުށައަޅައިފި\nފަނޑިޔާރު ދީދީ ސަސްޕެންޑްކުރި މައްސަލައަށް ތާޢީދުކޮށް ތަޅުމަށް ހުށައަޅަން ފާސްކޮށްފި


ރައީސުލްޖުމްހޫރިއްޔާގެ ޚާއްޞަ ވަފްދެއް މެދު އުތުރު ޕްރޮވިންސްގެ ކ.ގުރައިދޫއަށް ޒިޔާރަތްކޮށްފި – Maldivian Democratic Party\nރައީސުލްޖުމްހޫރިއްޔާގެ ޚާއްޞަ ވަފްދެއް މެދު އުތުރު ޕްރޮވިންސްގެ ކ.ގުރައިދޫއަށް ޒިޔާރަތްކޮށްފި\nރާއްޖޭގެ އިއްޒަތްތެރި ރައީސުލްޖުމްހޫރިއްޔާ މުޙައްމަދު ނަޝީދުގެ ޚާއްޞަ ވަފްދެއް އިއްޔެ، މެދު އުތުރު ޕްރޮވިންސްގެ ކ.ގުރައިދޫއަށް ޒިޔާރަތްކޮށްފިއެވެ.\nގުރައިދޫގައި ސަރުކާރުން ފެށުމަށް ހަމަޖެހިފައިވާ ތަރައްޤީގެ މަޝްރޫޢުތަކާބެހޭ ގޮތުން އެރަށުގެ ރައްޔިތުންނާ މަޝްވަރާކޮށް ޚިޔާލު ބަދަލުކުރުމަށް ރައީސުލްޖުމްހޫރިއްޔާ ފޮނުއްވި ޚާއްޞަ ވަފްދުގެ ބޭފުޅުން ވަނީ އެރަށުގެ ރައްޔިތުންނާ ބައްދަލުކޮށް ރަށަށް ތަރައްޤީ ގެނެވިދާނެ ދާއިރާތަކާ، އެދާއިރާތަކުން ރަށުގައި ކުރެވިދާނެ ކަންތައްތަކާ ބެހޭގޮތުން ފުޅާދާއިރާއެއްގައި މަޝްވަރާކޮށްފައެވެ.\nމިގޮތުން ދަތުރުފަތުރާއި، ބަނދަރުހެދުމާއި، ފެނާއި ނަރުދަމާ، ކަރަންޓް، ބޯހިޔާވަހިކަން ފޯރުކޮށްދިނުން ފަދަ މުހިއްމު ކަންތައްތަކާ ބެހޭގޮތުން މިވަފްދުގެ ބޭފުޅުން ވަނީ ގުރައިދޫ ރައްޔިތުންނާ މަޝްވަރާކޮށް އެރަށުގައި ސަރުކާރުން ފެށުމަށް ހަމަޖެހިފައިވާ މަޝްރޫޢުތަކާ ބެހޭ މަޢުލޫމާތު ރަށުގެ ރައްޔިތުންނާ ހިއްސާކޮށްފައެވެ.\nމި ވަފްދުގައި ރައީސުލްޖުމްހޫރިއްޔާގެ އަންޑަރ ސެކްރެޓަރީ އިބްރާހީމް ރަޝީދާއި، މެދު އުތުރު ޕްރޮވިންސްގެ ސްޓޭޓް މިނިސްޓަރ މޫހައްމަދު ނަޢީމްގެ އިތުރުން ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ސެކްރެޓަރީ ޖެނެރަލް ހަސަން ޝާހް ބައިވެރިވެވަޑައިގެންނެވިއެވެ.


Raees ge dhe kanbalun Singapore ge National Orchid Garden ah ziyaaraaiy kurahvaifi\nރައީސްގެ ދެކަނބަލުން ސިންގަޕޫރުގެ ނޭޝަނަލް އޯކިޑް ގާޑެންގައި-- ފޮޓޯ: ޕީއެސްއެމް ނިއުސް\nރައީސްގެ ދެކަނބަލުން ސިންގަޕޫރުގެ އޯކިޑް ގާޑެންއަށް ވަޑައިގެންފި\nމިހާރު ސިންގަޕޫރަށް ކުރައްވަމުން ގެންދަވާ ރަސްމީ ދަތުރުފުޅުގައި ރައީސް އިބްރާހީމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަޒްނާ އަހުމަދު ސިންގަޕޫރުގެ އޯކިޑު ގާޑަން އަށް ޒިޔާރަތް ކުރައްވައިފި އެވެ.\nއެތަނަކީ ތަފާތު އެކި ބާވަތްތަކުގެ މާމެލާމެލީގެ ބަގީޗާތައް އެކުލެވޭ ތަނެކެވެ. އެއީ ސިންގަޕޫރަށްދާ ފަތުރުވެރިންގެ މެދުގައި ވެސް މަގްބޫލު ތަނެކެވެ.\nރައީސްގެ ދެ ކަނބަލުން އެތަނަށް ޒިޔާރާތްކުރެއްވުމުން ސިންގަޕޫރުގެ ސްޓޭޓް މިނިސްޓާ ފޯ ޑިފެންސް ޑރ. މާލިކީ އުސްމާން ވަނީ އެތަނުން މަރުހަބާ ދަންނަވާފަ އެވެ.\nެއެ ބަގީޗާ ބައްލަވާލައްވާ ރައީސްގެ ދެކަނބަލުން ވަނީ އެތަނުގައި އޮންނަ މެހެމާނުން ސޮއި ކުރައްވާ ފޮތުގައި ސޮއި ވެސް ކުރައްވާފަ އެވެ.\nއޭގެ އިތުރުން ރައީސްގެ ދެކަނބަލުން ވަނީ ސިންގަޕޫރުގެ "ޕުލާއޯ ސެމަކާއޯ ލޭންޑްފިލް" އަށް ވެސް ޒިޔާރާތްކުރައްވާފަ އެވެ. އެތަނުން ސިންގަޕޫރުގެ ނޭޝަނަލް އެންވަޔަރަމަންޓް އެޖެންސީގެ ޑެޕިއުޓީ ޗީފް އެގްޒެކެޓިވް އޮފިސާ އަދްނާން ރާމް ބަސްކާ ރައީސްގެ ދެކަނބަލުންނަށް މަރުހަބާ ދެންނެވިއިރު އެތަނަކީ ސިންގަޕޫރުގައި ހުރި ހަމައެކަނި ލޭންޑްފިލް އެވެ.\nތިމާވެއްޓާ ރައްޓެހި ގޮތެއްގައި ކުނި ނައްތާލެވޭނެ ނިޒާމެއް ގާއިމުކޮށްފައިވާ އެތަނަށް ރައީސް ސޯލިހު ޒިޔާރާތްކުރެއްވީ ސިންގަޕޫރުގައި ކުނި މެނޭޖްކުރާ ގޮތް ބައްލަވާލައްވައި އެކަމާއި ގުޅޭ މައުލޫމާތު އޮޅުންފިލުވުމަށެވެ.\nސިންގަޕޫރުގެ ގުޅިފައިވާ ސިޓީތަކާއި ވަކިން އޮންނަ ސެމަކާއޯ ލޭންޑްފިލްއަކީ ތިމާވެށްޓާ ރަށްޓެހި ގޮތަށް ގާއިމުކޮށްފައިވާ ރަށެކެވެ. އެގޮތުން މަސްމަހާއި މެހި ދިރުވާ އާލާކުރުމުގެ މަސައްކަތް ވެސް އެތަނުގައި ކުރެއެވެ.\nރައީސްގެ ދެ ކަނބަލުންނާއެކު ފޮރިން މިނިސްޓަރު އަބްދުﷲ ޝާހިދާއި ރާއްޖެއިން ސިންގަޕޫރަށް ކަނޑައަޅުއްވާފައި ހުންނަވާ ސަފީރު ޑރ. އަބްދުﷲ މައުސޫމް ވެސް ވަނީ އެތަންތަނަށް ޒިޔާރާތް ކުރައްވާފަ އެވެ.\nރައީސް އޮފީސް ރައީސް ޞާލިޙް ސިންގަޕޫރު


Aharenge barudhanaa beheygothun suvaalukurumun hiy halaakuvey: Mira – Iru\nވަރަށް ގިނަ މީހުން އޭނާގެ ބަރުދަނާ ބެހޭގޮތުން ސުވާލުކުރާ ކަމަށާއި، އެކަމާހެދި “ހިތްހަލާކުވާ” ކަމަށް މަޝްހޫރު ދިވެހި ލަވަކިޔުންތެރިޔާ މީރާ މުހައްމަދު މާޖިދު ބުނެފިއެވެ.\nމިދިޔަ ހަފްތާގައި، އިންސްޓަގްރާމްގައި ކުރިއަށްގެންދިޔަ ސުވާލާއި ޖަވާބުގެ ސެޝަނެއްގައި ފޭނަކު ކުރި ސުވާލަކަށް ޖަވާބުދެމުން މީރާ ބުނީ، ބަރުދަން އިތުރުވުމާއި ލުއިވުމަކީ އޭނާ ރާވައިގެން ކުރާ ކަމެއް ނޫން ކަމަށެވެ. އަދި އެކަމާ ބެހޭގޮތުން ވާހަކަދައްކަން ބޭނުންނުވާކަން މީރާ ވަނީ ހާމަކޮށްފައެވެ.\nމީރާ ބުނީ އޭނާއަކީ ވަރަށް “ބިޒީ” ދިރިއުޅުމެއްގައި އުޅޭ މީހެއް ކަމަށާއި، އެކަމާހެދި ބަރުދަން ވަކި ވަރެއްގައި ދެމެހެއްޓުމަށްޓަކައި އެއްވެސް މަސައްކަތެއް ކުރަން ވަގުތު ނުވާ ކަމަށެވެ. “އަހަރެން ހިކުނީ ކުރިން ބަރުދަން އިތުރުވި ގޮތަށް ހަމަ ކުއްލިއަކަށް”.\nމީގެ އިތުރުން މީރާ ބުނީ، އޭނާ ބައެއްފަހަރު ގޭގައި އިނދެގެން ޔޫޓިއުބް ބަލައިގެން ޔޯގާ ފަދަ ކަސްރަތު ކުރާ ކަމަށާއި، އަދި ވަގުތު ވެއްޖެނަމަ ފަތަން ވެސް ދާ ކަމަށެވެ. އެހެންނަމަވެސް ބަރުދަން ލުއިކުރަންށޭ ކިޔާފައި ވަކި ޙާއްސަކަމެއް ނުކުރާ ކަމަށް ބުންޏެވެ. “އެހެންވީމަ އަހަރެން ހިކުނީ ކިހިނެއްހޭ އަހާ އެންމެންނަށް ޖަވާބު ލިބިއްޖެ ކަމަށް ހީކުރަން”، މީރާ ލިޔެފައިވެއެވެ.\nA post shared by Mira Mohamed Majid (@mira.mohamed.majid)\nމީރާ ވަނީ، އެއްވެސް މީހެއްގެ ބަރުދަނާ ބެހޭގޮތުން އެހެން މީހުން ސުވާލުކުރުމަކީ ރީތި ކަމެއް ނޫން ކަމަށް ބުނެފައެވެ.


Kaivenyah Mainabafain Huras Alhanee Nama Kanthah Kuranvee Goi - Quran Aaai Sunnathuge Aleegai - Vaguthu\nކައިވެންޏަށް މައިންބަފައިން ހުރަސް އަޅަނީ ނަމަ ކަންތަށްކުރަންވީ ގޮތް - ޤުރުޢާނާއި ސުންނަތުގެ އަލީގައި\nކައިވެންޏަކީ ވަަރަށްވެސް މަތިވެރި އަގުދެކެވެ. އެއީ ދަރިފަސްކޮޅު ހެޔޮ ގޮތުގައި އާލާކުރުމަށް ކޮށާލެވޭ ދޮރެކެވެ. އަދި އެއީ ސުވަރުގެއަށް މަގުފަހިކުރުވާ މަގެއްވެސް މެއެވެ. އަދި ހަމައެހެންމެ އެއީ އައު ހަޔާތެއްގެ ބިންގަލެވެ.\nތިމާ ހިތް އެދޭ މީހަކާއި ކައިވެނި ކުރުމަށް މައިންބަފައިން ހުރަސް އެޅުން ވަނީ ވަރަށް އާންމު ކަމަކަށް ވެފައެވެ. އަދި މައިންބަފައިން ބޭނުންވާ މީހުންނާއި މަޖުބޫރީ ހާލަތުގައި ކައިވެނި ކޮށްގެން އުޅޭ އަދި ކުރަން ޖެހިފައިވާ އެތަށް ބަޔަކު އެބައުޅެއެވެ.\nކަންމިހެންހުރި އިރު މައިންބަފައިން ކައިވެންޏަށް ހުރަސް އަޅަނީ ނަމަ ދެން ކަންތަށް ކުރަންވީ ކިހިނެތް ހެެއްޔެވެ؟\nއަޅުގަނޑުމެން ތަބާވާ މާތްވެގެންވާ އިސްލާމް ދީނުގައިވަނީ ޒުވާން ފިރިހެންކުދިންނާއި ޒުވާން އަންހެން ކުދިން ކައިވެނި ކުރުމަށް ވަރަށް ބޮޑަށް ބާރު އަޅުއްވައިފައެވެ. އެއީ މުންކަރާތްތަކުން މުޖުތަމައު ސަލާމަތް ކުރުމުގެ މަތިވެރިމަގުސަދުގައެވެ.\n((يَا مَعْشَرَ الشَّبَابِ مَنِ اسْتَطَاعَ الْبَاءَةَ فَلْيَتَزَوَّجْ، فَإِنَّهُ أَغَضُّ لِلْبَصَرِ، وَأَحْصَنُ لِلْفَرْجِ، وَمَنْ لَمْ يَسْتَطِعْ فَعَلَيْهِ بِالصَّوْمِ، فَإِنَّهُ لَهُ وِجَاءٌ)) [متفق عليه]\nމި އާޔަތުން ހާމަވާ ގޮތުގައި ހުލްގު ރަނގަޅު މުސްލިމު ދެ މީހެއް ކައިވެނި ކުރުމަށް ހުރަސް އެޅޭނެ އެއްވެސް ސަބަބެއް ނެތެވެ. އަދި އިސްލާމްދީނުގައި އެވަނީ ކައިވެނިކުރުމަށް ބާރު އަޅުއްވާފައެވެ.\nއެހެންކަމުން ކައިވެނި ކުރުމަކީ ﷲ ތައާލާ ރުހިވޮޑިގެންވާ ކަމަށްވެ ހުރެ އެކަމަށް ބައްޕަ ނުވަތަ މަންމަ ނުރުހެން ޖެހޭ އެއްވެސް ސަބަބެއް ނެތެވެ.\nނަމަވެސް މައިންބަފައިންނަށް ކިޔަވަން ވުމަކީ ވާޖިބެކެވެ. އެއީ އުރެދުމަކަށް އަމުރު ނުކުރާ ހިނދެއްގައެވެ. ވުމާއި އެކު އެއްވެސް މަގްބޫލް އުޒުރެއްނެތި ތިމާ ހިތް އެދޭ މީހަކާއި ކައިވެނި ކުރުމަށް މައިންބަފައިންނަށް ހުރަސް އެޅިގެން ނުވާނެއެވެ. އަދި އެއީ އިސްލާމީ ޝަރީއަތާ ހިލާފު ކަމެއްވެސް މެއެެވެ.\nކައިވެނި ކުރުންވަކި ޚާއްސަ ދުވެސްތަކެއް ވޭތަ؟\nޖުލައި 6, 2018 16:36\nވަރަށް މަދު މައިން ބަފައިން ނޫނީ ޚުލްޤު ހެޔޮ މީހަކާ ކާކާވެނިކުރުމަށް އެއްބަސްވާނެ ހިތުގެ\nޢަޑިން އެފަދަ ކާވެންޏަކާ އެއްބަސްވެސްވާނެ އެހެންނަމަވެސް ނަމާދެއްނުކޮށް އިސްތަށިގަނޑު ދިގުކޮށް ހުޅިޖަހައިގެން ޑުރަގު ނަގަމުން މަގުމަތީގައި އާވާރާ ވެގެން އުޅޭ މީހުންނާ ކާވެނި ކުރާކަށް އެއްވެސް މަޔަކު ބަފަޔަކު އެއްބަހެއްނުވާނެ މިފަދަ މީހުންނާވެސް މައިން ބަފައިން ނުރުހުނަސް ކާވެނި ކުރަން އިސްލާމްދީން ހަމަހުއްދަކުރޭތޯ ނަޞޭހަތުގެ ބަސް ޤްރްއާނާއި ސުންނަތުގެ އަލީގައޭކިޔައިފައި ލިޔާއިރު މިފަދަ ކަންކަމަށްވެސް އަލި އަޅުވައިލުން މުހިއްމުދޯ\nޖުލައި 6, 2018 16:38\nޖުލައި 6, 2018 20:10\nއެއޮތީ ބުނެފަ ހުލްގު ރަނގަޅު މުސްލިމު ދެމީހުންނޭ. ފަރްޟް5ނަމާދު ނުކުރާ މީހަކާ އިނުން އިސްލާމް ދީނުގައި ހުއްދަ ވެގެން ނުވޭ.\nޖުލައި 9, 2018 11:45\nނަމާދު ކުރާފިރިހެނެއް ނުފެނިފަ


ޔޫރަޕުން އަންނަ ފަތުރުވެރިން އިތުރުކުރުމަށް ވެބިނާ ސީރީޒްއެއް ޔޫރަޕުން އަންނަ ފަތުރުވެރިން އިތުރުކުރުމަށް ވެބިނާ ސީރީޒްއެއް\nޔޫރަޕުން އަންނަ ފަތުރުވެރިން އިތުރުކުރުމަށް ވެބިނާ ސީރީޒްއެއް\nނޯޑިކް ޤައުމުތަކުގައި ރާއްޖޭގެ މަޤުބޫލުކަން އިތުރުކުރުމުގެ މަޤްސަދުގައި ކުރިއަށްގެންދާ ވެބިނާ ސީރީޒްއެއް ވިޒިޓް މޯލްޑިވްސްއިން ފަށައިފިއެވެ.\nޖުމްލަ ތިން ވެބިނާ ސެޝަން ހިމެނޭ މިސީރީޒްގެ ފުރަތަމަ ވެބިނާ މިއަދު ވަނީ ބާއްވާފައެވެ.\nނޯޑިކް ޤައުމުތަކަކީ އުތުރު ޔޫރަޕްގެ ޤައުމުތަކާއި އުތުރު އެޓްލާންޓިކްގެ ޤައުމުތަކެވެ. އެގޮތުން ޑެންމާރކް، ފިންލޭންޑް، އައިސްލޭންޑް، ނޯވޭ އަދި ސްވިޑަން އަކީ ނޯޑިކް ޤައުމުތަކުގެތެރޭގައި ހިމެނޭ ޤައުމުތަކެވެ.\n" ކަނެކްޓް ވިތް މޯލްޑިވްސް"ގެ ނަމުގައި ބޭއްވި މި ސީރީޒްގެ ސެޝަންގައި ރާއްޖޭގެ ފަތުރުވެރިކަމުގެ ދާއިރާގެ މައުލޫމާތާއި ރާއްޖެއަށް އައުމުގައި ކަންކަން ހަމަޖެހިފައިވާ އުސޫލުތަކާއި ރާއްޖެއާ ބެހޭ މުހިންމު އާންމު މަޢުލޫމާތުތައް ވަނީ ބައިވެރިވި ފަރާތްތަކާ ވަނީ ހިއްސާކޮށްފައެވެ.\nވިޒިޓް މޯލްޑިވްސްއިން ވިދާޅުވީ މިވެބިނާ ސީރީޒްގެ މަޤްސަދަކީ ރާއްޖޭގެ ފަތުރުވެރިކަމުގެ ދާއިރާގެ އެންމެ ފަހުގެ މައުލޫމާތު ނޯޑިކް ޤައުމުތަކުގެ ފަތުރުވެރިކަމުގެ ދާއިރާގައި އުޅޭ ފަރާތްތަކާއި ފަތުރުވެރިންނަށް ފޯރުކޮށްދިނުމެވެ.\nމިސެޝަންގައި ވިޒިޓް މޯލްޑިވްސްއާއެކު އެލްޓީގައި މާފުށިވަރު އަދި ނޯކޫ މޯލްޑިވްސް ވަނީ ބައިވެރިވެފައެވެ. މި ވެބިނާ ސެޝަން ފެށުމުގެ ގޮތުން ވިޒިޓް މޯލްޑިވްސްގެ މެނޭޖިން ޑިރެކްޓަރ ތައްޔިބް މުހައްމަދު ދެއްކެވި ވާހަކަައިގައި ވަނީ، ރާއްޖޭގެ ފަތުރުވެރިކަމުގެ ދާއިރާއާ ގުޅޭ އެންމެ ފަހުގެ މައުލޫމާތުތަކާއި ކޯވިޑާ ގުޅިގެން ރާއްޖޭގެ ރިޒޯޓުތަކާއި ހޮޓަލްތަކާއި ގެސްޓްހައުސް އަދި ލިވްއަބޯޑުތަކުގައި އަޅާފައިވާ ހަރުދަނާ ފިޔަވަޅުތަކުގެ މައުލޫމާތު ބައިވެރިންނާ ހިއްސާކުރައްވާފައެވެ.\nމި ވެބިނާތަކުގެ މަޤްޞަދަކީ ނޯޑިކް ޤައުމުތަކުގައި ރާއްޖޭގެ މަޤުބޫލުކަން ދަމަހައްޓާ، އިތުރުކުރުމަށާއި ރާއްޖޭގެ ފަތުރުވެރިކަމުގެ ދާއިރާގެ ވަކިވަކި ހިދުމަތްދޭ ތަންތަނުން ލިބޭ ތަފާތު ތަޖުރިބާތަކާއި ހިދުމަތްތައް، މިމާކެޓުގެ ފަތުރުވެރިކަމުގެ ދާއިރާގެ ފަރާތްތަކަށް ހިއްސާކޮށް، އިޝްތިހާރުކުރުމެވެ. އެއް ގަޑިއިރަށް ކުރިއަށްގެންދާ މީގެ ކޮންމެ ވެބިނާ ސެޝަނެއްގައި ނޯޑިކް ޤައުމުތަކުން 100 އަށްވުރެ ގިނަ ޓްރެވަލް އެޖެންޓުން ބައިވެރިވާނެކަމަށް ވިޒިޓް މޯލްޑިވްސްއިން ހާމަކުރެއެވެ.\nފަތުރުވެރިކަމުގެ މަންޒިލެއްގެ ގޮތުން ރާއްޖެ މަޤުބޫލު މާކެޓްތަކާއި، ރިކަވާ ވަމުންދާ އަދި އައު މާކެޓްތަކުގެ މެދުގައި ރާއްޖޭގެ މަޤުބޫލުކަން ދަމަހައްޓާ، އިތުރުކުރުމަށް ވިޒިޓް މޯލްޑިވްސްއިން ދަނީ ގިނަ ހަރަކާތްތަކެއް ރާވާ ހިންގާ، އަދި ބައިވެރިވަމުންނެވެ. މިގޮތުން ވިޒިޓް މޯލްޑިވްސްއިން ބައެއް މާކެޓުތަކަށް އަމާޒުކޮށް ވެބިނާ، ރޯޑްޝޯތައް ބާއްވަމުންދާއިރު، ބޮޑެތި ފެއަރ އަދި އެގްޒިބިޝަންތަކުގައިވެސް ދަނީ ބައިވެރިވަމުންނެވެ.


Sudan in Al Jazeera license baathil koffi\nސޫދާންގައި އޮޕަރޭޓް ކުރަން އަލްޖަޒީރާއަށް ދޫކޮށްފައި އޮތް ލައިސަންސް ބާތިލުކުރުން އެ ޗެނަލުން ކުށްވެރިކުރޭ\nސޫދާންގައި ޓެލެކާސްޓް ކުރުމަށް އަލްޖަޒީރާ މުބާޝަރު ޓެލެވިޒަން ނެޓްވޯކަށް ދޫކޮށްފައި އޮތް ހުއްދަ ބާތިލު ކޮށްފި އެވެ. ސަބަބެއް ކަމަށް އޮފިޝަލުން ވިދާޅުވީ ސޫދާނާ ގުޅުން ހުރި ޚަބަރުތައް ޓީވީ ޗެނަލުން ގެނެސް ދިނުމުގައި ތަކުރާރުކޮށް ޕްރޮފެޝަނަލް މީޑިއާ ކަވަރޭޖުން ބޭރުވުން ކަމަށެވެ.\nލައިސަންސް ބާތިލު ކުރިކަން އަލްޖަޒީރާއަށް އެންގުމަށްޓަކައި ސޫދާންގެ އިންފޮމޭޝަން މިނިސްޓްރީން ފޮނުވި ސިޓީގައި ބުނެފައި ވަނީ، ސޫދާނަށް ވެދާނެ ގޮތަކާ މެދު އަލްޖަޒީރާ އެއްގޮތަކަށް ވެސް ވިސްނާފައި ނުވާ ކަމަށެވެ.\nމިހާރު ވެސް އަދަދު ނުކުރެވޭހާ މައްސަލަ ގިނަ ގައުމެއްގައި ޓީވީ ޗެނަލަކުން ގެނެސްދޭ ދެތިން ލަފުޒަކީ ވެސް ގައުމީ ސަލާމަތަށް ބޮޑު ނުރައްކަލަކަށް ވެދާނެކަން އަލްޖަޒީރާއަށް އެނގިފައި ނެތުމަކީ ހިތާމަކުރާ ކަމަށް ލިޔެފައިވެ އެވެ.\nއެހެން ނަމަވެސް، އަލްޖަޒީރާއިން މިކަމެއް ގަބޫލެއް ނުކުރެ އެވެ. އަލްޖަޒީރާއިން ބުނީ ވަކިކޮޅަކަށް ނުޖެހި ޚަބަރު ފެތުރުމަކީ ޗެނަލްގެ އަސާސް ކަމަށާއި އަލްޖަޒީރާގެ މަސައްކަތްތަކަށް ހުރަސް އެޅުން ކުށްވެރިކުރާ ކަމަށެވެ.\nއަލްޖަޒީރާއިން ނެރުނު ބަޔާނެއްގައި ސޫދާން ސަރުކާރަށް ގޮވާލާފައި ވަނީ މިނިވަންކަމާއެކު ޓީވީ ޗެނަލް ހިންގަން ހުއްދަ ދިނުމަށާއި އެ ޗެނަލްގެ ނޫސްވެރިންނަށް އެއްވެސް ހުރަހެއް ނެތި ސޫދާންގައި މަސައްކަތް ކުރެވޭނެ މާހައުލެއް ކަށަވަރުކޮށް ދިނުމަށެވެ.\nއަލްޖަޒީރާއިން ބުނާ ގޮތުން ސޫދާންގެ އަމަލަކީ މިނިވަން ނޫސްވެރިކަމަށް ހުރަސް އެޅުމެވެ. ބައިނަލްއަގްވާމީ އިންސާނީ ހައްގުތަކާ ބެހޭ އިދާރާތަކުންނާއި ނޫސްވެރިކަމާ ބެހޭ އިދާޜާތަކުން ސޫދާންގެ މިއަމަލު ކުށްވެރި ކުރުމަށް އަލްޖަޒިރާ ގޮވާލަ އެވެ.\nސޫދާނުން މީގެ ކުރިން ވެސް އަލްޖަޒީރާ އޮފީސް ބަންދުކުރި އެވެ. އެހެން ނަމަވެސް ދެމަހެއްހާ ދުވަސް ފަހުން އޮޕަރޭޓް ކުރަން އަލުން ހުއްދަ ދިނެވެ.\nސޫދާންގައި މިހާރު އޮތް އެންމެ ބޮޑު މައްސަލަ އަކީ އަސްކަރިއްޔާއިން ވެރިކަން ކުރަން އުޅުމެވެ. މިގެ ކުރިން ވެރިކަމުގައި ހުންނެވި އިންތިގާލީ ބޮޑުވަޒީރު އަބްދުﷲ ހަމްދޫކު، އޮކްޓޯބަރު 25، 2021 ގައި ހައްޔަރު ކުރުމާ ގުޅިގެން ގައުމު އޮތީ ޒުވާރި ތަވަޔަށް ބަދަލުވެފަ އެވެ.\nއަސްކަރީ ޖެނެރަލުން ހުށަހެޅި ޝަރުތަކެއްގެ މަތިން ނޮވެމްބަރު 21، 2021 ގައި ހަމްދޫކު އަލުން ވެރިކަމާ ހަވަޅުވެ ވަޑައިގެންނެވި އެވެ.\nއެހެން ނަމަވެސް، ޖެނެރަލުންގެ ޝަރުތުތައް ދެމެހެއްޓެން ނެތް ކަމަށް ވިދާޅުވެ ހަމްދޫކު ޖެނުއަރީ 2، 2022 ގައި ވަނީ އިސްތިއުފާ ދެއްވާފަ އެވެ.\nގަތަރު މެދު އިރުމަތި ސޫދާން